## Uredba o unutarnjem ustrojstvu Ministarstva mora, prometa i infrastrukture

### NN 41/2008 (9.4.2008.), Uredba o unutarnjem ustrojstvu Ministarstva mora, prometa i infrastrukture

# VLADA REPUBLIKE HRVATSKE

**1383**

Na temelju članka 60. stavaka 1. i 2. Zakona o sustavu državne uprave (»Narodne
novine«, br. 75/93, 48/99, 15/2000, 127/2000, 59/2001, 199/2003 i 79/2007) i
članka 9. Zakona o izmjenama i dopunama Zakona o ustrojstvu i djelokrugu
središnjih tijela državne uprave (»Narodne novine«, broj 5/2008), Vlada
Republike Hrvatske je na sjednici održanoj 27. ožujka 2008. godine donijela

## UREDBU

### O UNUTARNJEM USTROJSTVU MINISTARSTVA MORA, PROMETA I INFRASTRUKTURE

I. OPĆE ODREDBE

Članak 1.

Ovom Uredbom određuje se unutarnje ustrojstvo Ministarstva mora, prometa i
infrastrukture (u daljnjem tekstu: Ministarstvo), nazivi upravnih organizacija u
sastavu Ministarstva i unutarnjih ustrojstvenih jedinica te njihov djelokrug,
način upravljanja, okvirni broj potrebnih državnih službenika i namještenika,
kao i druga pitanja važna za rad Ministarstva.

Članak 2.

Unutarnje ustrojstvo i upravljanje upravnim organizacijama u sastavu
Ministarstva i unutarnjim ustrojstvenim jedinicama, kao i potreban broj državnih
službenika i namještenika, uređuje se na način da Ministarstvo može obavljati
upravne i druge stručne poslove koji su mu Zakonom dani u nadležnost i
djelokrug.

II. UNUTARNJE USTROJSTVO

Članak 3.

Za obavljanje upravnih i stručnih poslova iz djelokruga Ministarstva ustrojavaju
se upravne organizacije, odnosno unutarnje ustrojstvene jedinice:
Upravne organizacije:
1. Uprava pomorskog prometa, pomorskog dobra i luka
2. Uprava unutarnje plovidbe
3. Uprava za sigurnost plovidbe, zaštitu mora i unutarnjih voda
4. Uprava za otočni i priobalni razvoj
5. Uprava cestovnog prometa
6. Uprava željezničkog prometa
7. Uprava zračnog prometa
8. Uprava elektroničkih komunikacija i pošte
9. Uprava prometne inspekcije
10. Uprava za proračun i financije
11. Uprava za strateške infrastrukturne objekte
Ostale ustrojstvene jedinice:
1. Tajništvo
2. Kabinet ministra
3. Samostalni odjel za odnose s javnošću
4. Služba za unutarnju reviziju
5. Samostalni odjel za financijsko upravljanje, unutarnji nadzor i kontrolu
6. Samostalni odjel za istraživanje ugrožavanja sigurnosti zrakoplova, nesreća i
ozbiljnih nezgoda zrakoplova
7. Samostalni odjel za istraživanje željezničkih nesreća
8. Samostalni odjel za europske integracije i prometnu politiku.

III. DJELOKRUG UPRAVNIH ORGANIZACIJA U SASTAVU MINISTARSTVA TE UNUTARNJIH
USTROJSTVENIH JEDINICA

**1. UPRAVA POMORSKOG PROMETA, POMORSKOG
DOBRA I LUKA**
Članak 4.

Uprava pomorskog prometa, pomorskog dobra i luka obavlja upravne i stručne
poslove koji se odnose na upravljanje razvojem pomorstva, uobličavanje i
predlaganje pomorske politike i osiguravanje provođenja utvrđene pomorske
politike i izvršavanja zakona i drugih propisa iz područja pomorskog brodarstva,
pomorskog prometa, pomorskog dobra, morskih luka, pomorskih agencija, nautike,
tehnologije sigurnosti plovidbe i drugih segmenata pomorstva, pripremanje nacrta
prijedloga zakona i drugih propisa iz područja pomorskog brodarstva, pomorskog
prometa, pomorskog dobra, morskih luka, pomorskih agencija, nautike, praćenje i
analiziranje stanja, poslovanja i razvoja gospodarskih subjekata, pomorskih
brodara, pravnih i fizičkih osoba koje se bave iznajmljivanjem plovila,
iskorištavanja, zaštite i gospodarenja pomorskim dobrom i pomorskih agencija,
morskih luka te utjecaj uvjeta gospodarenja na njihovo poslovanje, praćenje
problematike osposobljavanja pomoraca i njihovog socijalnog statusa, pripremanje
i izrada izvješća, analize, prijedloga mjera, rješenja i drugih akata iz
područja pomorskog brodarstva, pomorskog prometa, pomorskog dobra, pomorske
infrastrukture, tehnologije sigurnosti plovidbe i drugih segmenata pomorstva za
potrebe Vlade Republike Hrvatske i Hrvatskoga sabora, obavlja poslove upravnog
postupka i upravnog nadzora iz područja pomorstva, sudjeluje u radu međunarodnih
organizacija i izrađuje nacrte prijedloga sporazuma i drugih međunarodnih akata
iz područja pomorstva, obavlja nadzor nad radom Hrvatskog registra brodova,
Plovputa, Jadrolinije, Hrvatskog hidrografskog instituta, Agencije za javni
linijski obalni promet, lučkih uprava i drugih pravnih subjekata iz djelatnosti
pomorstva i sigurnosti plovidbe, priprema usuglašavanje pomorskog zakonodavstva
s propisima Europske unije. Obavlja analizu gospodarenja morskim resursima i
prostorom uz morsku obalu te predlaže mjere racionalnog korištenja mora kao
prirodnog resursa. Prati i sudjeluje u izradi nacionalnih i međunarodnih
razvojnih studija iz područja pomorstva, surađuje sa znanstvenim ustanovama iz
područja pomorstva, prati i analizira strateške i razvojne smjernice i dokumente
međunarodnih organizacija i Europske unije, prati i sudjeluje u radu tijela i
agencija Europske unije iz područja pomorstva, koordinira i vodi međuresorne
radne skupine za pitanja razvoja pomorstva i pomorske politike, osigurava
provedbu mjera utvrđenih pomorskom politikom i strateškim dokumentima,
koordinira pripremu projekata iz područja pomorstva, te osigurava njihovo
praćenje u sklopu programa suradnje i pomoći Europske unije (CARDS, PHARE, ISPA;
IPA i dr.). Vodi upisnik koncesija na pomorskom dobru u kojima je davatelj
koncesije Vlada Republike Hrvatske, prati i koordinira postupak upisa koncesija
na pomorskom dobru u svim priobalnim županijama, te koordinira i vodi rad
Povjerenstva za granice pomorskog dobra, koje u upravnom postupku rješava sva
pitanja vezana za utvrđivanje granice pomorskog dobra.
Za obavljanje poslova Uprave pomorskog prometa, pomorskog dobra i luka
ustrojavaju se sljedeći odjeli:
a) Odjel upravno-pravnih i međunarodnih poslova
b) Odjel pomorskog prometa i brodarstva
c) Odjel pomorskog dobra i morskih luka
d) Odjel za razvoj i strateške projekte
e) Odjel stručno-tehničkih poslova
f) Odjel ribarske infrastrukture
g) Odjel za nautiku.

*a) Odjel upravno-pravnih i međunarodnih poslova*
Članak 5.

Odjel upravno-pravnih i međunarodnih poslova priprema nacrte prijedloga
zakonskih i podzakonskih akata iz područja pomorskog prometa sigurnosti
plovidbe, zaštite mora od onečišćenja, sigurnosne zaštite, vodi prvostupanjski i
drugostupanjski upravni postupak iz nadležnosti Uprave, daje upute Upravi za
sigurnost plovidbe i zaštitu mora za rad vijeća za prekršaje lučkih kapetanija,
daje pravna mišljenja i tumačenja o pravnim pitanjima iz nadležnosti Odjela,
provodi upravni nadzor iz nadležnosti Uprave, sudjeluje u radu međunarodnih
organizacija, priprema nacrte dvostranih međunarodnih ugovora iz područja
pomorstva, sudjeluje u izradi mnogostranih međunarodnih ugovora iz područja
prava mora, pomorstva, sigurnosti plovidbe, sigurnosne zaštite, zaštite mora od
onečišćenja sa pomorskih objekata, sudjeluje u pripremi drugih međunarodnih
akata iz područja pomorstva, priprema akte o pristupanju međunarodnim ugovorima
iz područja pomorstva, prati i predlaže mjere za primjenu međunarodnih ugovora
iz nadležnosti Uprave, radi na usuglašavanju pomorskog zakonodavstva s propisima
Europske unije, sudjeluje u radu i surađuje sa tijelima i organizacijama
Europske unije u području pomorstva.
Za obavljanje poslova Odjela upravno-pravnih i međunarodnih poslova ustrojavaju
se odsjeci:
a/1 Odsjek za međunarodno-pravne poslove i usklađivanje s pravnom stečevinom
Europske unije
a/2 Odsjek za upravno-pravne poslove
a/3 Odsjek za pomorce.

a/1 Odsjek za međunarodno-pravne poslove i usklađivanje s pravnom stečevinom
Europske unije

Članak 6.

Odsjek za međunarodno-pravne poslove i usklađivanje s pravnom stečevinom
Europske unije, priprema nacrte dvostranih međunarodnih ugovora iz područja
pomorstva, sudjeluje u izradi mnogostranih međunarodnih ugovora iz područja
prava mora, pomorstva, sigurnosti plovidbe, zaštiti mora od onečišćenja s
pomorskih objekata, sudjeluje u pripremi drugih međunarodnih akata iz područja
pomorstva, priprema akte o pristupanju međunarodnim ugovorima iz područja
pomorstva, sigurnosti plovidbe i zaštiti mora od onečišćenja s pomorskih
objekata, prati i predlaže mjere za primjenu međunarodnih ugovora iz nadležnosti
Uprave, radi na usuglašavanju pomorskog zakonodavstva s propisima Europske
unije, sudjeluje u radu i surađuje s tijelima i organizacijama Europske unije u
području pomorstva, sudjeluje u radu međunarodnih organizacija, a posebno,
Međunarodne pomorske organizacije, Međunarodne organizacije rada, tijela
Barcelonske konvencije, tijela IOPC Fonda, konferencija stranaka Konvencije UN o
pravu mora, Jadransko-jonske inicijative i drugih međunarodnih tijela iz
područja pomorstva.

a/2 Odsjek za upravno-pravne poslove

Članak 7.

Odsjek za upravno-pravne poslove obavlja poslove pripreme nacrta prijedloga
zakonskih i podzakonskih akata iz područja pomorstva, sigurnosti plovidbe i
zaštiti mora od onečišćenja s plovnih objekata, daje pravna mišljenja i
tumačenja o svim pitanjima iz nadležnosti Uprave, vodi prvostupanjski upravni
postupak iz nadležnosti Uprave, vodi drugostupanjski upravni postupak iz
nadležnosti Uprave, vodi postupak za izdavanje rješenja o izobrazbi ili
suglasnost na obavljanje naobrazbe pomorskim učilištima, priprema mišljenja o
upravnim stvarima iz nadležnosti Uprave, sudjeluje u provedbi upravnog nadzora,
priprema očitovanja na predstavke građana i drugih tijela, koordinira rad Vijeća
za pomorske prekršaje u lučkim kapetanijama i obavlja i druge poslove iz
nadležnosti Odjela.

a/3 Odsjek za pomorce

Članak 8.

Odsjek za pomorce obavlja poslove vezane za izobrazbu i obrazovanje pomoraca
utjecaj ljudskog faktora na sigurnost plovidbe, praćenje i unaprjeđivanje
socijalnog statusa pomoraca, poslove vezane za primjenu radnih, životnih,
socijalnih i zdravstvenih uvjeta pomoraca, vodi upravni postupak za izdavanje
rješenja o izobrazbi ili suglasnosti na obavljanje naobrazbe pomorskim
učilištima, vodi evidenciju o izdanim ovlaštenjima učilištima, obavlja stručnu
pripremu za izdavanje dopusnica posrednicima pri zapošljavanju pomoraca, nadzire
rad posrednika pri zapošljavanju pomoraca, priprema očitovanja na predstavke
građana i drugih tijela *iz područja rada Odsjeka, te obavlja i druge poslove iz
nadležnosti Odjela.*

b) Odjel pomorskog prometa i brodarstva

Članak 9.

Odjel pomorskog prometa i brodarstva prati i analizira gospodarenje morskim
resursima i prostorom uz morsku obalu, te predlaže mjere racionalnog korištenja
mora kao prirodnog resursa, analizira poslovanje i razvoj gospodarskih subjekata
iz područja pomorskog prometa i brodarstva te pomorskih agencija, priprema i
izrađuje izvješća u cilju stvaranja sustavnih uvjeta za poslovanje u ovom
području, sudjeluje u pripremi nacrta zakona i drugih propisa iz područja
pomorskog prometa i brodarstva, vodi brigu nad održavanjem pomorskoga putničkog
prometa na državnim linijama, prati rad Agencije za obalni linijski promet u
obavljanju Zakonom povjerenih poslova, provodi drugostupanjski postupak žalbe na
odluke u dobivenoj koncesiji za obavljanje javnog prijevoza u linijskom obalnom
pomorskom prometu na državnim linijama, prati poslovanje Jadrolinije, Plovputa,
Hrvatskog registra brodova, prati izradbu razvojnih i drugih studija iz područja
pomorskog prometa i pomorskog brodarstva, osigurava provođenje utvrđene politike
iz područja pomorskog prometa.
Za obavljanje poslova Odjela pomorskog prometa i brodarstva ustrojavaju se
odsjeci:
b/1 Odsjek pomorskog prometa i brodarstva
b/2 Odsjek za potpore u pomorstvu.

b/1 Odsjek pomorskog prometa i brodarstva

Članak 10.

Odsjek pomorskog prometa i brodarstva prati i analizira gospodarenje morskim
resursima i prostorom uz morsku obalu, te predlaže mjere racionalnog korištenja
mora kao prirodnog resursa, analizira poslovanje i razvoj gospodarskih subjekata
iz područja pomorskog prometa i brodarstva te pomorskih agencija, priprema i
izrađuje izvješća u cilju stvaranja sustavnih uvjeta za poslovanje u ovom
području, sudjeluje u pripremi nacrta zakona i drugih propisa iz područja
pomorskog prometa i brodarstva, vodi brigu nad održavanjem pomorskoga putničkog
prometa na državnim linijama, prati rad Agencije za obalni linijski promet u
obavljanju Zakonom povjerenih poslova, provodi drugostupanjski postupak žalbe na
odluke u dobivenoj koncesiji za obavljanje javnog prijevoza u linijskom obalnom
pomorskom prometu na državnim linijama, prati poslovanje Jadrolinije, Plovputa,
Hrvatskog registra brodova, prati izradbu razvojnih i drugih studija iz područja
pomorskog prometa i pomorskog brodarstva, osigurava provođenje utvrđene politike
iz područja pomorskog prometa.

b/2 Odsjek za potpore u pomorstvu

Članak 11.

Odsjek za potpore u pomorstvu predlaže, priprema, prati i izvršava potpore
brodarima, lukama, ribarima i ostalim sudionicima u pomorskom prometu i
brodarstvu, te nadzire rad Agencije za obalni linijski pomorski promet.
Koordinira u svom radu s Agencijom za zaštitu tržišnog natjecanja, sukladno
odredbama Zakona o državnim potporama, te Pravilnikom o obliku i sadržaju, te
načinu prikupljanja podataka i vođenja evidencija državnih potpora.

*c) Odjel pomorskog dobra i morskih luka*
Članak 12.

Odjel pomorskog dobra i morskih luka priprema nacrte prijedloga zakonskih i
podzakonskih akata iz područja pomorskog dobra, morskih luka i koncesija na
pomorskom dobru, prati i analizira stanje, poslovanje i razvoj morskih luka,
prati i analizira upravljanje pomorskim dobrom od strane jedinica područne
(regionalne) i lokalne samouprave, obavlja upravni nadzor nad gospodarenjem i
korištenjem pomorskog dobra i provođenjem koncesijskog sustava na pomorskom
dobru, koordinira i vodi rad Povjerenstva Ministarstva za granice pomorskog
dobra, obavlja sve stručno-tehničke poslove vezane uz rad Povjerenstva za
utvrđivanje granice pomorskog dobra, daje uputstva Županijskim povjerenstvima za
granice pomorskog dobra, vodi upisnik koncesija na pomorskom dobru u kojima je
davatelj Vlada Republike Hrvatske, prati i daje upute jedinicama područne
(regionalne) samouprave za vođenje upisnika koncesija na pomorskom dobru,
priprema prijedloge odluka i ugovora o koncesiji na pomorskom dobru u kojima je
davatelj Vlada Republike Hrvatske, nadzire i koordinira rad lučkih uprava,
koordinira i saziva Povjerenstvo za ocjenu ponuda za davanje koncesija na
pomorskom dobru koje daje Vlada Republike Hrvatske, te Povjerenstva za
oduzimanje koncesija na pomorskom dobru koje daje Vlada Republike Hrvatske i
analizira koncesijske sustave, priprema očitovanja na predstavke građana i
drugih tijela iz područja svog rada, te predlaže mjere za poboljšanje.
Za obavljanje poslova Odjela pomorskog dobra i morskih luka ustrojavaju se
odsjeci:
c/1 Odsjek pomorskog dobra
c/2 Odsjek morskih luka i koncesija.

c/1 Odsjek pomorskog dobra

Članak 13.

Odsjek pomorskog dobra koordinira i vodi rad Povjerenstva Ministarstva za
granice pomorskog dobra koje u prvostupanjskom upravnom postupku utvrđuje
granicu pomorskog dobra, vodi očevidnik granica pomorskog dobra, te obavlja sve
stručno-tehničke poslove vezane za rad Povjerenstva Ministarstva, koordinira i
daje upute županijskim Povjerenstvima za granice pomorskog dobra, prati,
analizira i nadzire izvršavanje Županijskih godišnjih planova upravljanja
pomorskim dobrom u pogledu izrade prijedloga granice pomorskog dobra, te
daljnjeg postupka vezanog za provedbu granicom utvrđenog pomorskog dobra,
osigurava i vodi brigu o namjenskom trošenju proračunskih sredstava za
utvrđivanje i provedbu pomorskog dobra, sudjeluje u pripremi zakonskih i
podzakonskih akata vezanih za pomorsko dobro, te obavlja i druge poslove iz
nadležnosti Odjela.

c/2 Odsjek morskih luka i koncesija

Članak 14.

Odsjek morskih luka i koncesija prati i analizira stanje, poslovanje i razvoj
morskih luka, vodi upisnik koncesija na pomorskom dobru u kojima je davatelj
Vlada Republike Hrvatske, prati i daje upute jedinicama područne (regionalne)
samouprave za vođenje upisnika koncesija na pomorskom dobru, priprema prijedloge
odluka i ugovora o koncesiji na pomorskom dobru u kojima je davatelj Vlada
Republike Hrvatske, priprema i izrađuje izvješća o sadašnjem stanju lučkog
sustava, te predlaže mjere njegovog unaprjeđenja, koordinira, te daje uputstva
za rad lučkih uprava, prati, analizira te nadzire i druge oblike gospodarskog
korištenja pomorskog dobra gdje su davatelji koncesijskog odobrenja tijela
jedinica lokalne samouprave (gradovi/općine), koordinira i saziva Povjerenstvo
za ocjenu ponuda za davanje koncesija na pomorskom dobru koje daje Vlada
Republike Hrvatske i Povjerenstva za oduzimanje koncesija na pomorskom dobru
koje daje Vlada Republike Hrvatske i analizira koncesijske sustave, te predlaže
mjere za poboljšanje, te obavlja i druge poslove iz nadležnosti Odjela.

*d) Odjel za razvoj i strateške projekte*
Članak 15.

Odjel za razvoj i strateške projekte prati i analizira razvoj tehničkih,
tehnoloških i drugih dostignuća iz područja pomorstva, prikuplja, prati i
analizira statističke pokazatelje, prikuplja i obrađuje podatke o investicijama
i infrastrukturnim i drugim projektima od značenja za razvitak pomorskog
prometa, prati i sudjeluje u izradi razvojnih studija iz područja pomorstva,
surađuje sa znanstvenim ustanovama iz područja pomorstva, Hrvatskim registrom
brodova, Hrvatskim hidrografskim institutom, Plovputom, Brodarskim institutom i
Tehničkom komisijom brodara, prati i analizira strateške i razvojne smjernice i
dokumente nacionalnih tijela i međunarodnih organizacija i Europske unije, prati
i sudjeluje u radu nacionalnih tijela i međunarodnih organizacija, te tijela i
agencija Europske unije iz područja pomorstva, sudjeluje u međunarodnim
aktivnostima na bilateralnoj i multilateralnoj razini, priprema stručne podloge
i mišljenja za potrebe izrade prijedloga zakonskih i podzakonskih akata, te
izrađuje prijedloge mjera za unaprjeđenje pomorstva, obavlja stručne poslove
izrade prijedloga strategija razvoja i drugih strateških dokumenata i predlaže
njihove izmjene, te priprema i predlaže odgovarajuće provedbene planove i prati
njihovo izvršavanje, obavlja poslove pripreme dokumenata vezanih uz
pretpristupne i druge programe Europske unije, te ostale međunarodne programe
pomoći, obavlja i koordinira pripremu projekata iz područja pomorstva, te
osigurava njihovo praćenje u sklopu programa suradnje i pomoći Europske unije (CARDS,
PHARE, ISPA; IPA i dr.), koordinira i organizira aktivnosti u cilju unaprjeđenja
pomorstva, koordinira i vodi međuresorne radne skupine za pitanja razvoja
pomorstva i pomorske politike, priprema i koordinira izradu stručnih podloga,
razvojne dokumentacije, znanstveno-stručnih studija i elaborata, te razvojnih
programa i projekata u svezi s razvojem pomorstva i pomorskom politikom,
izrađuje stručna mišljenja iz područja planiranja, razvoja i gradnje pomorske
infrastrukture i uspostave pomorskih prijevoznih usluga, obavlja poslove koji se
odnose na planiranje i razradu pomorske politike i izradu operativnih planova,
sudjeluje u pripremi podloga za izradu državnog proračuna, te obavlja i druge
poslove iz nadležnosti Uprave.
Za obavljanje poslova Odjela za razvoj i strateške projekte ustrojavaju se
odsjeci:
d/1 Odsjek za strateške projekte
d/2 Odsjek za planiranje i provedbu pomorske politike.

d/1 Odsjek za strateške projekte

Članak 16.

Odsjek za strateške projekte prati i analizira razvoj tehničkih i tehnoloških
dostignuća iz područja brodarstva, luka, pomorske prometne infrastrukture,
tehnologije sigurnosti plovidbe i objekata sigurnosti plovidbe, prikuplja, prati
i analizira statističke pokazatelje iz navedenih područja, prikuplja i obrađuje
podatke o svim investicijama i infrastrukturnim i drugim projektima od značenja
za razvitak pomorstva, prati i sudjeluje u izradi razvojnih studija iz područja
pomorstva, surađuje sa znanstvenim ustanovama iz područja pomorstva, prati i
analizira strateške i razvojne smjernice i dokumente nacionalnih tijela i
međunarodnih organizacija i Europske unije, prati i sudjeluje u radu nacionalnih
i međunarodnih organizacija, te tijela i agencija Europske unije iz navedenih
područja pomorstva, sudjeluje u izradi prijedloga zakonskih i podzakonskih
akata, priprema stručne podloge i mišljenja, te izrađuje prijedloge mjera za
unaprjeđenje navedenih područja pomorstva na nacionalnoj i međunarodnoj razini,
obavlja stručne i tehničke poslove koji se odnose na izradu prijedloga
strategija razvoja i drugih strateških dokumenata i predlaže njihove izmjene, te
priprema i predlaže odgovarajuće provedbene planove i prati njihovo izvršavanje,
obavlja poslove pripreme strateških dokumenata i dokumenata vezanih uz
pretpristupne i druge programe Europske unije, te ostale međunarodne programe
pomoći, obavlja i koordinira pripremu projekata iz područja pomorstva, te
osigurava njihovo praćenje u sklopu programa suradnje i pomoći Europske unije (CARDS,
PHARE, ISPA; IPA i dr.), koordinira i organizira aktivnosti u cilju unapređenja
navedenih područja pomorstva, koordinira i vodi međuresorne radne skupine za
pitanja razvoja pomorstva, priprema i koordinira izradu stručnih podloga,
razvojne dokumentacije, znanstveno-stručnih studija i elaborata, te razvojnih
programa i projekata u svezi s razvojem navedenih područja pomorstva i pomorske
politike, izrađuje stručna mišljenja iz područja planiranja, razvoja i gradnje
pomorske infrastrukture i uspostave pomorskih prijevoznih usluga, obavlja
poslove koji se odnose na planiranje i razradu pomorske politike i izradu
operativnih planova, sudjeluje u pripremi podloga za izradu državnog proračuna,
te obavlja i druge poslove iz djelokruga Odjela.

d/2 Odsjek za planiranje i provedbu pomorske politike

Članak 17.

Odsjek za planiranje i provedbu pomorske politike prikuplja, prati i analizira
statističke pokazatelje iz područja zaštite morskog okoliša i ljudskog faktora u
pomorstvu-pomorskih zanimanja, socijalnog statusa pomoraca, obrazovanja i
izobrazbe pomoraca, te drugih tehničkih aspekata sigurnosti plovidbe i zaštite
morskog okoliša, prati i analizira razvoj tehničkih i tehnoloških dostignuća iz
navedenih područja, priprema stručne podloge i mišljenja, obavlja stručne i
tehničke poslove koji se odnose na provedbu strateških dokumenata iz navedenih
područja, koordinira i organizira aktivnosti iz navedenih područja, koordinira i
vodi međuresorne radne skupine za pitanja razvoja pomorstva i pomorske politike
u navedenim područjima, financira izradu, te izradu ili ustupanje izrade
stručnih podloga, razvojne dokumentacije, znanstveno-stručnih studija i
elaborata, te razvojnih programa i projekata u svezi s razvojem pomorstva i
pomorskom politikom, obavlja poslove koji se odnose na planiranje i razradu
pomorske politike i izradu operativnih planova u navedenim područjima, te
obavlja i druge poslove iz djelokruga Odjela.

*e) Odjel stručno-tehničkih poslova*
Članak 18.

Odjel stručno-tehničkih poslova prati donošenje Tehničkih pravila Hrvatskog
registra brodova, propisa Međunarodne pomorske organizacije, Europske komisije i
Europske agencije za sigurnost plovidbe koje se odnose na tehničke uvjete
sigurnosti plovidbe, sigurnosti luka i tehničke uvjete zaštite mora od
onečišćenja s brodova, te predlaže način njihove primjene u skladu s nacionalnim
zakonodavstvom, prati rad Hrvatskog hidrografskog instituta o obavljanju poslova
vezanih za sigurnost plovidbe, Pomorsko-meteorološkog centra i Plovputa u
primjeni IALA sustava te priprema upute Upravi za sigurnost plovidbe i zaštitu
mora za provedbu tih tehničkih mjera, sudjeluje u radu stručnih organizacija,
sudjeluje u pripremi stručnih dokumenata za potrebe Uprave, pruža tehničku
podršku Upravi, te obavlja i druge stručno-tehničke poslove u nadležnosti
Uprave.

*f) Odjel ribarske infrastrukture*
Članak 19.

Odjel ribarske infrastrukture planira, prati izgradnju i nadzire korištenje i
upravljanje ribarskih luka čija se izgradnja financira iz sredstava državnog
proračuna razdjela Ministarstva mora, prometa i infrastrukture. Predlaže mjere
za unapređenje sustava korištenja i upravljanja ribarskim lukama i mjestima za
privez ribarskih brodova u lukama javnog prometa. Brine se za osiguranje mjesta
za privez ribarskih brodova u svim lukama javnog prometa, daje upute lučkim
upravama i jedinicama područja (regionalne samouprave) u svezi upravljanja,
načina korištenja i osiguranja priveza za ribarske brodove i brodice. Planira,
prati izgradnju i nadzire ostvarenja projekata davanja potpore za izgradnju i
rekonstrukciju ribarskih brodova čija se sredstva osiguravaju iz državnog
proračuna, razdjela Ministarstva mora, prometa i infrastrukture. Prati EU i
ostale međunarodne propise koji se odnose na tehničke uvjete koje moraju
ispunjavati ribarski brodovi i brodice te posade na ribarskim brodovima i
brodicama. Predlaže donošenje propisa kojima se uređuju tehnički uvjeti koje
moraju ispunjavati ribarski brodovi i brodice, surađuje s Ministarstvom
poljoprivrede, ribarstva i ruralnog razvoja, Gospodarskom komorom, Obrtničkom
komorom i Hrvatskim registrom brodova na poslovima vezanim za razvoj ribarske
infrastrukture i pomorskog ribarstva općenito.

*g) Odjel nautike*
Članak 20.

Odjel nautike prati poslovanje ovlaštenika koncesija u lukama nautičkog turizma.
Prati ispunjavanje uvjeta iz koncesijskih ugovora sklopljenih temeljem odluka o
koncesiji koje donosi Vlada Republike Hrvatske i županijska poglavarstva. Prati
ostvarenja strategije razvoja nautičkog turizma u Republici Hrvatskoj. Predlaže
donošenje mjera za unaprjeđenje razvoja luka nautičkog turizma te vodi računa da
se sve mjere ostvaruju u okviru održivog razvoja, posebice vodeći računa o
utjecaju luka nautičkog turizma na zaštitu morskog okoliša. Predlaže mjere i
izravno sudjeluje u promociji luka nautičkog turizma u zemlji i inozemstvu.
Prati poslovanje iznajmljivača plovila te predlaže mjere za unapređenje
djelatnosti. Prati provedbu Uredbe o uvjetima za dolazak i boravak stranih jahti
i brodica namijenjenih športu i razonodi u unutarnjim morskim vodama i
teritorijalnom moru Republike Hrvatske te predlaže mjere za suzbijanje
takozvanog crnog čartera i efikasnosti boravka stranih jahti u teritorijalnom
moru i unutrašnjim morskim vodama. Predlaže mjere za povećanje sigurnosti
plovidbe domaćih i stranih brodica i jahti nautičkog turizma te utjecaj tih
plovila na ekološku zaštitu Jadranskog mora. Predlaže mjere vezane za boravak
stranih jahti i brodica i u tome surađuje s Ministarstvom turizma, Ministarstvom
unutarnjih poslova, Ministarstvo zaštite okoliša i prostornog uređenja i Obalne
straže. Prati EU i ostale međunarodne propise koji uređuju pitanja vezana za
gradnju, opremanje jahti i brodica nautičkog turizma te propise koji uređuju
pitanja posade na tim plovilima. Daje upute lučkim kapetanijama i ispostavama u
primjeni propisa vezanih za boravak i plovidbu stranih jahti i brodica u
teritorijalnom moru i unutrašnjim morskim vodama Republike Hrvatske.

**2. UPRAVA UNUTARNJE PLOVIDBE**
Članak 21.

Uprava unutarnje plovidbe predlaže politiku razvitka riječnog prometa, osigurava
provođenje utvrđene politike i izvršava zakone i druge propise iz područja
riječnog prometa, brodarstva riječnih luka i vodnih putova prijevoza i
plovidbenih poslova, planira i provodi projekte izgradnje prometne
infrastrukture te programe za tehnološki razvitak i inovacije. Predlaže i
priprema nacrte prijedloga zakona i drugih propisa, te regulativnih mjera za
gospodarenje i upravljanje sustavom unutarnje plovidbe. Sudjeluje u radu
međunarodnih organizacija i komisija, te predlaže i sudjeluje u izradi
prijedloga sporazuma i drugih međunarodnih akata. Obavlja poslove upravnog
nadzora nad primjenom propisa iz unutarnje plovidbe. Koordinira i nadzire rad
Lučkih uprava i Agencije za vodne putove unutarnjih voda. Analizira stanje
vodnih putova, riječnih luka i poslovanje gospodarskih subjekata unutarnje
plovidbe. Predlaže programe razvitka luka, plovnih putova i brodarstva te
programe tehnološkog razvitka i inovacija. Osigurava neposrednu suradnju u
obavljanju funkcija i objedinjava rad odjela ustrojenih u njenom sastavu, kao i
rad odjeljaka koji obavljaju poslove iz djelokruga uprave. Obavlja i druge
poslove koji su zakonom ili drugim propisima stavljeni u nadležnosti
Ministarstva, a odnose se na riječni promet i plovidbu unutarnjim vodama.
Za obavljanje poslova Uprave unutarnje plovidbe ustrojavaju se sljedeći odjeli:
a) Odjel pravnih i međunarodnih poslova
b) Odjel riječnog prometa i luka
c) Odjel planiranja i upravljanja projektima.

*a) Odjel pravnih i međunarodnih poslova*
Članak 22.

Odjel pravnih i međunarodnih poslova priprema prijedloge nacrta zakona i drugih
propisa iz unutarnje plovidbe, provodi upravni nadzor nad primjenom propisa
unutarnje plovidbe, provodi upravni nadzor nad radom Lučkih uprava i Agencije za
vodne putove unutarnjih voda. Prati pozitivne propise Republike Hrvatske koji
imaju utjecaja na pozitivne propise iz nadležnosti unutarnje plovidbe i daje
pravna mišljenja na iste. Obavlja poslove vezane za prilagodbu pozitivnih
propisa iz unutarnje plovidbe s propisima Europske zajednice. Daje pravna
tumačenja i mišljenja o svim pitanjima iz nadležnosti odjela, priprema nacrte
prijedloga međunarodnih i međudržavnih ugovora, sporazuma, konvencija,
rezolucija i drugih akata. Sudjeluje u radu i prati rad međunarodnih
organizacija, iz područja unutarnje plovidbe (UN Ekonomske komisije za Europu,
Odbora za kopneni promet, radne grupe za promet unutarnjim vodama, radne grupe
za ujednačavanje tehničkih i sigurnosnih pravila u unutarnjoj plovidbi ECE/ITC/SC.3/WP.3-UN
– Geneva, Dunavske komisije – Budimpešta, Centralne komisije za plovidbu Rajnom,
Savske komisije i dr.). Priprema i sudjeluje u pregovorima za sklapanje
međunarodnih i međudržavnih ugovora i drugih akata. Obavlja i druge pravne
poslove koje mu povjeri ravnatelj uprave, a odnose se na unutarnju plovidbu.
Za obavljanje poslova Odjela pravnih i međunarodnih poslova ustrojavaju se
odsjeci:
a/1 Odsjek za međunarodne pravne poslove i usklađivanje s pravnom stečevinom
Europske unije
a/2 Odsjek za pravne poslove.

a/1 Odsjek za međunarodne pravne poslove i usklađivanje s pravnom stečevinom
Europske unije

Članak 23.

Odsjek za međunarodne pravne poslove i usklađivanje s pravnom stečevinom
Europske unije obavlja poslove pripreme nacrta prijedloga zakonskih i
podzakonskih akata iz područja unutarnje plovidbe s međunarodnim elementom,
sudjeluje u izradi razvojnih i drugih studija, prijedloga strateških dokumenata,
sudjeluje u pripremi strateških dokumenata i dokumenata vezanih uz pretpristup­ne
i druge programe Europske unije, sudjeluje u izradi podloga za utvrđivanje
prometne politike, priprema nacrte dvostranih međunarodnih ugovora iz oblasti
unutarnje plovidbe, sudjeluje u izradi drugih međunarodnih ugovora iz područja
unutarnje plovidbe, prati njihovu primjenu, priprema i usuglašava domaću
legislativu s međunarodnim standardima, sudjeluje u radu međunarodnih
organizacija i tijela iz područja unutarnje plovidbe, priprema usuglašavanje
propisa Republike Hrvatske s propisima Europske unije, te obavlja druge poslove
iz nadležnosti Odjela.

a/2 Odsjek za pravne poslove

Članak 24.

Odsjek za pravne poslove priprema nacrte prijedloga zakonskih i podzakonskih
akata iz područja unutarnje plovidbe, provodi upravni nadzor nad primjenom
propisa unutarnje plovidbe, upravni nadzor nad radom Lučkih uprava unutarnje
plovidbe i Agencije za vodne putove, te daje pravna mišljenja i tumačenja o svim
pitanjima iz nadležnosti unutarnje plovidbe, tumačenja u vezi s primjenom
pozitivnih propisa iz nadležnosti unutarnje plovidbe, priprema mišljenja o
upravnim stvarima iz nadležnosti Uprave, priprema očitovanja na predstavke
građana i drugih tijela i institucija i obavlja i druge poslove iz nadležnosti
Odjela.

*b) Odjel riječnog prometa i luka*
Članak 25.

Odjel riječnog prometa i luka predlaže prometnu i gospodarsku politiku riječnog
prometa plovidbe, programe razvitka luka, brodarstva i vodnih putova, koordinira
i vrši nadzor rada Lučkih uprava i Agencije za vodne putove, koordinira poslove
održavanja, obilježavanja i izgradnje plovnih putova, luka i lučkih terminala,
analizira stanje i poslovanje brodarstva i riječnih luka, te predlaže
regulativne mjere u sektoru riječnog prometa, prati i analizira poslovanje u
riječnim lukama, sudjeluje u radu stručnih međunarodnih organizacija, sudjeluje
u radu stručnih prijedloga zakona, propisa, rezolucija i sl., obavlja i druge
stručne poslove koji se odnose na promet unutarnjim vodama.
Za obavljanje poslova Odjela riječnog prometa i luka ustrojavaju se odsjeci:
b/1 Odsjek brodarstva i plovidbenih poslova
b/2 Odsjek za luke i vodne putove.

b/1 Odsjek brodarstva i plovidbenih poslova

Članak 26.

Odsjek brodarstva i plovidbenih poslova prati i analizira prometnu i gospodarsku
politiku riječnog prometa, prati razvoj brodarstva i tehnologije iz područja
unutarnje plovidbe, prati tržište i uvjete pristupa tržištu u brodarstvu,
obrađuje i vodi statističke podatke koje se odnose na riječni promet, sudjeluje
u izradi strateških dokumenata i razvojnih studija, predlaže mjere za tehnološko
unaprjeđenje riječnog prometa, analizira strateške i razvojne smjernice i
dokumente nacionalnih tijela i međunarodnih organizacija i Europske unije iz
područja unutarnje plovidbe, priprema stručne podloge i mišljenja za potrebe
izrade prijedloga zakonskih i podzakonskih akata, te predlaže mjere za
unaprjeđivanje riječnog prometa, sudjeluje u pripremi podloga za izradu državnog
proračuna, te obavlja i druge poslove iz nadležnosti Odjela.

b/2 Odsjek za luke i vodne putove

Članak 27.

Odsjek za luke i vodne putove prati i nadzire rad Lučkih uprava i Agencije za
vodne putove, prati i nadzire poslovanje u lukama i provođenje lučke politike,
prati tržište i uvjete pristupa tržištu korisnika lučkih usluga, usuglašava i
koordinira izradu planova razvitka vodnih putova i riječnih luka, planove
održavanja vodnih putova i luka, prikuplja, obrađuje i vodi statističke podatke
koje se odnose na luke i vodne putove, sudjeluje u radu stručnih međunarodnih
organizacija, udruženja i tehničkih radnih grupa u okviru tih organizacija,
priprema stručne podloge i mišljenja za potrebe izrade prijedloga zakonskih i
podzakonskih akata, predlaže mjere za unaprjeđivanje konkurentnosti luka i
unaprjeđenje vodnih putova te obavlja i druge poslove iz nadležnosti Odjela.

*c) Odjel planiranja i upravljanja projektima*
Članak 28.

Odjel planiranja i upravljanja projektima priprema, planira i upravlja razvojnim
projektima iz područja unutarnje plovidbe, upravlja proračunom i koordinira
nabavu u dijelu koji se odnosi na unutarnju plovidbu. Obavlja poslove pripreme
dokumentacije te upravlja projektima iz namjenskih programa i fondova Europske
unije, kao i drugih međunarodnih fondova koji se odnose na riječni promet.
Priprema i provodi razvojno-istraživačke programe, programe tehnoloških
inovacija i programe potpore razvitku riječnog prometa. Vodi, prikuplja i
obrađuje statističke podatke o investicijama, financijama i provođenju projekata
iz područja riječnog prometa i unutarnje plovidbe. Surađuje s drugim državnim
tijelima, te nacionalnim i međunarodnim organizacijama i institucijama vezano uz
financiranje i realizaciju projekata iz područja riječnog prometa, vodnih putova
i luka unutarnjih voda.
Za obavljanje poslova Odjela planiranja i upravljanja projektima ustrojavaju se
odsjeci:
c/1 Odsjek pripreme i planiranja projekata
c/2 Odsjek upravljanja projektima.

c/1 Odsjek pripreme i planiranje projekata

Članak 29.

Odsjek pripreme i planiranja projekata utvrđuje prijedloge projekata i programa
iz područja unutarnje plovidbe za financiranje iz državnog proračuna, odnosno
međunarodnih fondova i programa, priprema državni proračun u dijelu koji se
odnosi na projekte i aktivnosti iz nadležnosti odjela, priprema natječajnu
dokumentaciju, predlaže nacrte razvojno-istraživačkih programa i programa
potpore razvitku riječnog prometa, surađuje s drugim tijelima i institucijama u
postupku planiranja.

c/2 Odsjek upravljanja projektima

Članak 30.

Odsjek upravljanja projektima provodi i upravlja projektima i programima iz
područja unutarnje plovidbe koji se financiraju iz državnog proračuna, odnosno
međunarodnih fondova i programa, prati realizaciju državnog proračuna, te stanje
fondova, sudjeluje u postupcima nabave, provodi realizaciju programa za
istraživanje i razvoj, programa potpore razvitku riječnog prometa i druge
programe iz nadležnosti odjela. Vodi, prikuplja i obrađuje statističke podatke o
investicijama te izrađuje izvješća o provođenju projekata. Surađuje s drugim
tijelima i institucijama u postupku realizacije projekata iz područja riječnog
prometa.

UPRAVA ZA SIGURNOST PLOVIDBE, ZAŠTITU MORA I UNUTARNJIH VODA

Članak 31.

Uprava za sigurnost plovidbe, zaštitu mora i unutarnjih voda obavlja
inspekcijske, upravne i stručne poslove u unutarnjim morskim vodama,
teritorijalnom moru, gospodarskom pojasu (zaštićene ribolovno-ekološke zone) i
unutarnjim vodama vezane uz nadzor sigurnosti plovidbe, zaštitu pomorskog dobra,
traganje i spašavanje ljudskih života na moru i unutarnjim vodama, upravljanje
pomorskim i riječnim prometom, zaštitu mora, podmorja i unutarnjih voda od
onečišćenja s brodova, nadzor plovnih putova, materijalno pravnih odnosa u
plovidbi, plovidbenih i pomorskih nesreća i prekršaja, ronjenja te obavlja
ostale poslove utvrđene Pomorskim zakonikom, Zakonom o lučkim kapetanijama i
Zakonom o plovidbi i lukama unutarnjih voda i drugim pravnim propisima.
Koordinira aktivnosti drugih tijela te aktivno sudjeluje u unaprjeđivanju
sustava nadzora i zaštite Jadranskog mora, otoka, priobalja i unutarnjih voda,
rijeka i jezera.
Za obavljanje poslova Uprave za sigurnost plovidbe, zaštitu mora i unutarnjih
voda ustrojava se:
a) Služba sigurnosti riječnog prometa
b) Služba sigurnosti pomorskog prometa
c) Služba upravno-pravnih i stručno-tehničkih poslova
d) Nacionalna središnjica za usklađivanje traganja i spašavanja na moru, nadzor
i upravljanje pomorskim prometom sa sjedištem u Rijeci (MRCC)
e) Nacionalna RIS središnjica (NCC).
Za obavljanje poslova državne uprave utvrđenih Zakonom o lučkim kapetanijama i
Zakonom o plovidbi i lukama unutarnjih voda ustrojeno je ukupno dvanaest
područnih jedinica u sastavu Uprave za sigurnost plovidbe, zaštitu mora i
unutarnjih voda.

*a) Služba sigurnosti riječnog prometa*
Članak 32.

Služba sigurnosti riječnog prometa nadzire rad lučkih kapetanija unutarnjih voda
u poslovima sigurnosti riječnog prometa, nadzire rad lučkih kapetanija u
poslovima nadzora i upravljanja riječnim prometom, istražuje nesreće u
unutarnjoj plovidbi, nadzire funkcioniranje i poslovanje državnih institucija i
pravnih osoba iz djelokruga sigurnosti unutarnje plovidbe. Obavlja inspekcijski
nadzor i koordinira rad u obavljanju inspekcijskih poslova, sigurnosti unutarnje
plovidbe, nadzire primjenu propisa vezanih za red u lukama i pristaništima,
nadzor na vodnim putovima u pogledu sigurnosti plovidbe, te druge inspekcijske
poslove po ovlasti koji su utvrđeni posebnim propisima. Obavlja poslove
certifikacije plovila kao tehničko nadzorno tijelo, izdavanja svjedodžbi o
sposobnosti plovila za plovidbu na unutarnjim vodama, sudjeluje u radu
međunarodnih tijela vezano uz tehničke zahtjeve i tehničke standarde za plovila
na unutarnjim vodama.
Za obavljanje poslova Službe sigurnosti riječnog prometa ustrojavaju se odjeli:
a/1 Odjel inspekcijskih poslova
a/2 Odjel riječnog prometa
a/3 Odjel certifikacije plovila.

a/1 Odjel inspekcijskih poslova

Članak 33.

Odjel inspekcijskih poslova obavlja inspekcijski nadzor sigurnosti riječnog
prometa i reda u lukama unutarnjih voda, a osobito inspekcijski nadzor nad
plovilima u pogledu njihove sposobnosti za plovidbu, lukama, pristaništima,
sidrištima i zimovnicima, obavljanjem lučkih djelatnosti u lukama i
pristaništima, tehničkim održavanjem vodnog puta i objektima sigurnosti
plovidbe, gradnjom na vodnom putu u pogledu utjecaja na sigurnost plovidbe,
prijevozom putnika i stvari u pogledu zaštite ljudskih života i imovine te
zaštitom od onečišćenja s plovila. Istražuje plovidbene nesreće, obrađuje
podatke i vodi evidenciju o plovidbenim nesrećama. Prati stanje sustava
sigurnosti te predlaže mjere za njegovo unaprjeđenje. Koordinira rad inspektora
i ovlaštenika inspekcijskih poslova, te planira i organizira sustavno
osposobljavanje inspektora u Upravi i područnim jedinicama. Surađuje i prati rad
međunarodnih tijela iz područja sigurnosti riječnog prometa i zaštite voda od
onečišćenja s plovila.

a/2 Odjel riječnog prometa

Članak 34.

Odjel riječnog prometa vrši poslove ulazno-izlaznog pregleda plovila, obradu i
ovjeru prijave odlaska i dolaska plovila, kontrolu i ovjeru dokumenata posade,
te s tim u svezi vodi propisane evidencije i baze podataka. Vrši poslove
utvrđivanja sposobnosti čamaca za plovidbu i redovni kontrolni pregled čamaca.
Vrši poslove nadzora stanja vodnog puta i objekata sigurnosti plovidbe te
prikuplja i dostavlja podatke o promjena na vodnom putu. Priprema i izdaje
prometno-tehničke suglasnosti za radove i druge aktivnosti na vodnom putu kojima
se ograničava plovidba. Sudjeluje prema potrebama u akcijama traganja i
spašavanja na unutarnjim vodama i u intervencijama prilikom onečišćenja voda s
plovila. Sudjeluje u izradi zakonskih i podzakonskih propisa iz područja
sigurnosti unutarnje plovidbe. Koordinira rad lučkih kapetanija iz nadležnosti
odjela te obavlja druge stručne poslove utvrđene Zakonom o plovidbi i lukama
unutarnjih voda.

a/3 Odjel certifikacije plovila

Članak 35.

Odjel certifikacije plovila obuhvaća poslove tehničkog nadzornog tijela prema
Zakonu o plovidbi i lukama unutarnjih voda, poglavito izdavanje svjedodžbi o
sposobnosti plovila za plovidbu na unutarnjim vodama, dodjelu jedinstvenog
identifikacijskog broja plovila, vođenje baze podataka o plovilima i izdanim
svjedodžbama. Sudjeluje posredno ili neposredno u procesu obavljanja tehničkih
pregleda za plovila na unutarnjim vodama. Izrađuje stručne prijedloge za izradu
Tehničkih pravila za plovila na unutarnjim vodama, sudjeluje i prati rad
međunarodnih tijela iz područja nadležnosti odjela i predlaže mjere za
unaprjeđenje tehničkih standarda za plovila na unutarnjim vodama.

*b) Služba sigurnosti pomorskog prometa*
Članak 36.

Služba sigurnosti pomorskog prometa nadzire rad lučkih kapetanija u poslovima
pomorskog prometa, nadzire rad lučkih kapetanija u poslovima nadzora i
upravljanja pomorskom plovidbom, nadzire, prema potrebama, akcije traganja i
spašavanja u unutarnjim morskim vodama i teritorijalnom moru Republike Hrvatske,
nadzire funkcioniranje i poslovanje državnih institucija i pravnih osoba iz
djelokruga sigurnosti plovidbe. Obavlja inspekcijski nadzor i koordinira rad u
obavljanju inspekcijskih poslova, sigurnosti plovidbe na moru, inspekcije
zaštite mora, inspekcije pomorskog dobra, istražuje pomorske nesreće, nezgode i
uzbune zbog pogiblji, i druge inspekcijske poslove po ovlasti koji su utvrđeni
posebnim propisima. Upravlja poslovima zaštite mora i podmorja od onečišćenja s
brodova, nadzire rad pravnih i fizičkih subjekata u obavljanju aktivnosti
vezanih za ronjenje, odnosno pružanje ronilačkih usluga, koordinira rad lučkih
kapetanija u obavljanju poslova vezanih za nadzor obavljanja ronjenja te
aktivnosti vezanih za ronjenje, kao i poslova vezanih za zaštitu mora i
podmorja, nadzire poslove zaštite mora od onečišćenja s brodova i sudjeluje u
radu nadležnih tijela obuhvaćenih planom intervencija kod iznenadnog onečišćenja
mora. Surađuje i prati rad međunarodnih organizacije na poslovima sigurnosti
plovidbe i zaštite od onečišćenja s brodova, sudjeluje u izradi zakonskih i
podzakonskih propisa iz područja pomorskog prometa, sigurnosti plovidbe i
zaštite mora od onečišćenja s brodova, te ronjenja.
Za obavljanje poslova Službe sigurnosti pomorskog prometa ustrojavaju se odjeli:
b/1 Odjel inspekcijskih poslova
b/2 Odjel sigurnosti plovidbe
b/3 Odjel za zaštitu mora, podmorja i ronilaštvo.

b/1 Odjel inspekcijskih poslova

Članak 37.

Odjel inspekcijskih poslova obavlja inspekcijski nadzor i koordinira rad u
obavljanju inspekcijskih poslova sigurnosti plovidbe na moru, inspekcije zaštite
mora, inspekcije pomorskog dobra. Provodi i koordinira pomorsku sigurnosnu
istragu i upravnu istragu, odnosno istražuje pomorske nesreće, nezgode i uzbune
zbog pogiblji, podnosi izvješće te predlaže mjere. Nadzire primjenu propisa
vezanih za sigurnosnu zaštitu brodova i luka (ISPS kod) i druge inspekcijske
poslove po ovlasti koji su utvrđeni posebnim propisima. Prati stanje sigurnosti
plovidbe, sigurnosne zaštite i zaštite mora, te predlaže mjere za unaprjeđenje.
Koordinira rad inspekcija drugih tijela u sveobuhvatnoj zaštiti Jadranskog mora,
otoka i priobalja. Surađuje i prati rad međunarodnih tijela iz područja
sigurnosti plovidbe i zaštite okoliša i predlaže mjere za unaprjeđenje
sigurnosti plovidbe brodova. Organizira sustavno osposobljavanje inspektora u
Upravi i područnim jedinicama.
Za obavljanje poslova Odjela inspekcijskih poslova ustrojavaju se odsjeci:
b/1a Odsjek inspekcije sigurnosti plovidbe
b/1b Odsjek inspekcije sigurnosne zaštite
b/1c Odsjek inspekcije koncesijskog sustava
b/1d Odsjek za istraživanje pomorskih nesreća.

*b/1a Odsjek inspekcije sigurnosti plovidbe*
Članak 38.

Odsjek inspekcije sigurnosti plovidbe obavlja inspekcijski nadzor i nadzire rad
u obavljanju inspekcijskih poslova sigurnosti plovidbe na moru, zaštite okoliša,
te nadzire primjenu propisa iz područja sigurnosti plovidbe, prati stanje i
predlaže mjere za unapređenje sigurnosti plovidbe i zaštite mora, te obavlja
druge inspekcijske poslove koji su utvrđeni posebnim propisima. Surađuje i prati
rad Međunarodne pomorske organizacije, Pariškog memoranduma o suglasnosti o
nadzoru države luke. Priprema programe osposobljavanja inspektora u području
sigurnosti pomorske plovidbe.

*b/1b Odsjek inspekcije sigurnosne zaštite*
Članak 39.

Odsjek inspekcije sigurnosne zaštite nadzire primjenu propisa vezanih za
sigurnosnu zaštitu trgovačkih brodova i luka otvorenih za međunarodni promet
(ISPS kod). Prati stanje sigurnosne zaštite na brodovima i u lukama, te predlaže
mjere za unapređenje. Surađuje i prati rad Međunarodne pomorske organizacije i
Pariškog memoranduma o suglasnosti o nadzoru države luke. Priprema programe
osposobljavanja inspektora u području sigurnosne zaštite.

*b/1c Odsjek inspekcije koncesijskog sustava*
Članak 40.

Odsjek inspekcije koncesijskog sustava obavlja inspekcijski nadzor i nadzire rad
u obavljanju inspekcije koncesijskog sustava odluka i ugovora o koncesiji na
pomorskom dobru, morskim lukama, prati stanje i predlaže mjere za unapređenje.
Priprema programe osposobljavanja inspektora u području nadzora koncesijskog
sustava odluka i ugovora o koncesiji.

*b/1d Odsjek za istraživanje pomorskih nesreća*
Članak 41.

Odsjek za istraživanje pomorskih nesreća provodi i koordinira pomorsku
sigurnosnu istragu i upravnu istragu, odnosno istražuje pomorske nesreće,
nezgode i uzbune zbog pogiblji. Podnosi izvješće te predlaže mjere za
unaprjeđenje. Provodi suradnju sa zainteresiranim državama na istraživanju
pomorskih nesreća, prati rad međunarodnih tijela u poslovima istraživanja
pomorskih nesreća. Priprema programe osposobljavanja inspektora iz područja
istraživanja pomorskih nesreća.

b/2 Odjel sigurnosti plovidbe

Članak 42.

Odjel sigurnosti plovidbe nadzire rad lučkih kapetanija u poslovima pomorskog
prometa, nadzire rad lučkih kapetanija u poslovima nadzora i upravljanja
pomorskom plovidbom, koordinira, prema potrebama, akcije traganja i spašavanja u
unutarnjim morskim vodama i teritorijalnom moru Republike Hrvatske, nadzire
funkcioniranje meteorološke službe na brodovima, nadzire rad Hrvatskog registra
brodova, nadzire rad Plovputa na poslovima održavanja i obilježavanja pomorskih
plovnih putova u unutrašnjim vodama i teritorijalnom moru Republike Hrvatske i
održavanja radio službe, nadzire rad Hrvatskog hidrografskog instituta u
obavljanju hidrografske službe, osigurava provođenje domaćih i međunarodnih
propisa iz područja sigurnosti plovidbe, te predlaže mjere, surađuje s pomorskim
brodarima i pomorskim lukama na poslovima sigurnosti plovidbe, surađuje s
Međunarodnom pomorskom organizacijom (IMO) na poslovima sigurnosti plovidbe i
sudjeluje u izradi zakonskih i podzakonskih propisa iz područja pomorskog
prometa, službe sigurnosti plovidbe.

b/3 Odjel za zaštitu mora, podmorja i ronilaštvo

Članak 43.

Odjel za zaštitu mora, podmorja i ronilaštvo upravlja poslovima zaštite mora i
podmorja od onečišćenja s brodova, nadzire rad pravnih i fizičkih subjekata u
obavljanju aktivnosti vezanih za ronjene, odnosno pružanje ronilačkih usluga,
nadzire rad lučkih kapetanija u obavljanju poslova vezanih za nadzor obavljanja
ronjenja te aktivnosti vezanih za ronjenje, kao i poslova vezanih za zaštitu
mora i podmorja, nadzire poslove zaštite mora od onečišćenja s brodova i
sudjeluje u radu nadležnih tijela obuhvaćenih planom intervencija kod iznenadnog
onečišćenja mora, surađuje s pomorskim brodarima i pomorskim lukama na poslovima
zaštite mora od onečišćenja s brodova, surađuje s Međunarodnom pomorskom
organizacijom (IMO), prati implementaciju domaćih i međunarodnih propisa iz
područja ronjenja i zaštite mora i podmorja, nadzire primjenu domaćih i
međunarodnih propisa vezanih za obavljanje ronjenja i zaštitu mora i podmorja
poglavito od onečišćenja s brodova.

*c) Služba upravno-pravnih i stručno-tehničkih poslova*
Članak 44.

Služba upravno-pravnih i stručno-tehničkih poslova nadzire rad lučkih kapetanija
u obavljanju upravnih i pravnih poslova, upisa plovila, izdavanja svjedodžbi
članovima posade, sankcioniranja prekršaja, brine o kadrovskim pitanjima te
obavlja druge upravne i pravne poslove utvrđene Pomorskim zakonikom, Zakonom o
lučkim kapetanijama, Zakonom o plovidbi i lukama unutarnjih voda i drugim
propisima. Sudjeluje u pripremi stručnih podloga za planiranje poslovanja lučkih
kapetanija, planira i provodi tehničko ostvarenje izgradnje i održavanje zgrada,
plovila, uređaja i opreme za sigurnost plovidbe lučkih kapetanija, provodi
oblikovanje tiskanica i dokumenata, planira i koordinira tekuće održavanje
imovine lučkih kapetanija, obavlja stručno-tehničke poslove u svezi nautičkog
turizma, obavlja poslove razvoja, uvođenja i održavanja informacijskog sustava
pomorskog prometa i unutarnje plovidbe.
Za obavljanje poslova Službe upravno-pravnih i stručno-tehničkih poslova
ustrojavaju se odjeli:
c/1 Odjel upravno-pravnih poslova
c/2 Odjel stručno-tehničkih poslova.

c/1 Odjel upravno-pravnih poslova

Članak 45.

Odjel upravno-pravnih poslova nadzire rad lučkih kapetanija u obavljanju
upravnih i pravnih poslova, upisa plovila, izdavanja svjedodžbi članovima
posade, sankcioniranja pomorskih prekršaja i prekršaja u unutarnjoj plovidbi,
brine o kadrovskim pitanjima te obavlja druge upravne i pravne poslove utvrđene
Pomorskim zakonikom, Zakonom o lučkim kapetanijama, Zakonom o plovidbi i lukama
unutarnjih voda i drugim propisima.
Za obavljanje poslova Odjela upravno-pravnih poslova ustrojavaju se odsjeci:
c/1a Odsjek upravnih poslova
c/1b Odsjek pravnih poslova.

*c/1a Odsjek upravnih poslova*
Članak 46.

Odsjek upravnih poslova nadzire rad lučkih kapetanija u obavljanju upravnih
poslova, upisa plovila u Upisnike brodova, Upisnike jahti, Očevidnika brodica,
Upisnike plovila, Upisnik čamaca, izdavanje svjedodžbi članovima posade,
izdavanje uvjerenja o osposobljenosti za voditelja brodica, čamaca, te obavlja
druge upravne poslove utvrđene Pomorskim zakonikom, Zakonom o plovidbi i lukama
unutarnjih voda, Zakonom o lučkim kapetanijama i drugim propisima.

*c/1b Odsjek pravnih poslova*
Članak 47.

Odsjek pravnih poslova nadzire rad lučkih kapetanija u obavljanju pravnih
poslova, sprječavanja i sankcioniranja pomorskih prekršaja i prekršaja u
unutarnjoj plovidbi, brine o kadrovskim pitanjima te obavlja druge pravne
poslove utvrđene Pomorskim zakonikom, Zakonom o plovidbi i lukama unutarnjih
voda, Zakonom o lučkim kapetanijama i drugim propisima.

c/2 Odjel stručno-tehničkih poslova

Članak 48.

Odjel stručno-tehničkih poslova sudjeluje u pripremi stručnih podloga za
planiranje poslovanja lučkih kapetanija, planira i provodi tehničko ostvarenje
izgradnje i održavanje zgrada, plovila, uređaja i opreme za sigurnost plovidbe
lučkih kapetanija, provodi oblikovanje tiskanica i dokumenata, planira i
koordinira tekuće održavanje imovine lučkih kapetanija, obavlja stručno-tehničke
poslove u svezi nautičkog turizma, obavlja poslove razvoja, uvođenja i
održavanja informacijskog sustava pomorskog prometa i unutarnje plovidbe,
nadzire rad lučkih kapetanija vezano za stručno-tehničke poslove. Obavlja
poslove vezano za održavanje sustava upravljanja kvalitetom sukladno zahtjevima
međunarodne norme ISO 9001 u Upravi i lučkim kapetanijama.
Za obavljanje poslova Odjela stručno-tehničkih poslova ustrojavaju se odsjeci:
c/2a Odsjek planiranja, informatičkih i stručno-razvojnih poslova
c/2b Odsjek tehničkih poslova.

*c/2a Odsjek planiranja, informatičkih i stručno-razvojnih poslova*
Članak 49.

Odsjek planiranja, informatičkih i stručno-razvojnih poslova sudjeluje u
pripremi stručnih podloga za planiranje poslovanja lučkih kapetanija, provodi
oblikovanje tiskanica i dokumenata za Upravu, obavlja stručne poslove u svezi
nautičkog turizma, obavlja poslove razvoja, uvođenja informacijskog sustava
pomorskog i riječnog prometa, obavlja poslove razvoja, uvođenja sustava za
nadzor pomorskog prometa i riječnog prometa, te sigurnosti plovidbe, nadzire rad
lučkih kapetanija vezano za stručne poslove.

*c/2b Odsjek tehničkih poslova*
Članak 50.

Odsjek tehničkih poslova planira i provodi tehničko ostvarenje izgradnje i
održavanje zgrada, plovila, uređaja i opreme za sigurnost plovidbe lučkih
kapetanija, planira i koordinira tekuće održavanje imovine lučkih kapetanija,
obavlja poslove održavanja informacijskog sustava, nadzire rad lučkih kapetanija
vezano za tehničke poslove. Obavlja poslove vezano za održavanje sustava
upravljanja kvalitetom sukladno zahtjevima međunarodne norme ISO 9001 u Upravi i
lučkim kapetanijama.

*d) Nacionalna središnjica za usklađivanje traganja i spašavanja na moru, nadzor
i upravljanje pomorskim prometom sa sjedištem u Rijeci (MRCC)*
Članak 51.

Nacionalna središnjica za usklađivanje traganja i spašavanja na moru, nadzor i
upravljanje pomorskim prometom sa sjedištem u Rijeci (MRCC) obavlja poslove
organizacije i usklađivanja poslova traganja i spašavanja sukladno Nacionalnom
planu traganja i spašavanja ljudskih života na moru, nadzire i upravlja
pomorskim prometom u području nadležnosti Republike Hrvatske, obavlja nadzor nad
primjenom obveznog sustava javljanja brodova i sustava usmjerene i odijeljene
plovidbe u Jadranskom moru, nadzire rad sustava automatske identifikacije
brodova, provodi propisane postupke određivanje mjesta zakloništa, obavlja i
poslove Pomorske službe za podršku (Maritime Assistance Service – MAS) sukladno
Rezoluciji IMO-a A.950(23), prati primjenu međunarodnih i domaćih propisa koji
se odnose na nadzor i upravljanje pomorskim prometom te traganje i spašavanje na
moru, priprema analize i stručna izvješća o radu Nacionalne središnjice i lučkih
kapetanija u dijelu poslova traganja i spašavanja i upravljanja pomorskim
prometom te predlaže mjere za njihovo unaprjeđenje.

*e) Nacionalna RIS središnjica (NCC)*
Članak 52.

Nacionalna RIS središnjica (NCC) obavlja poslove operativnog upravljanja
Riječnim informacijskim uslugama (RIS), a osobito poslove nadzora, upravljanja i
vođenja prometa (VTS), izdavanje priopćenja brodarstvu (NTS), osiguravanje
korisnicima sustava informacije koje se odnose na plovidbu i planiranje
putovanja te osiguravanje dostupnosti elektroničkih navigacijskih karata (ENC)
korisnicima. Nacionalna RIS središnjica osigurava dostupnost podataka o
vodostaju, izvješća o ledu i meteoroloških informacija u elektroničkom obliku
putem internetske veze (engl. »pull service«) ili putem elektroničke pošte,
osigurava razmjenu podataka putem elektroničkih izvješća s plovila (ERI) s
registriranim korisnicima. Nacionalna RIS središnjica uspostavlja i održava
redovitu koordinaciju s nacionalnim centrima drugih zemalja, te koordinaciju s
drugim državnim tijelima (carina, policija, inspekcijske službe i dr.) i javnim
ustanovama koji su umreženi u sustav. RIS središnjica obavlja poslove
administriranja bazama podataka za automatski sustav identifikacije na
unutarnjim vodama (AIS), elektroničko izvješćivanje s plovila (ERI), priopćenja
brodarstvu (NTS), bazom podataka o trupu plovila (HDB) te je odgovorna za
funkcionalnost sustava i pojedinih usluga na operativnoj razini.
U okviru Nacionalne RIS središnjice ustrojavaju se odsjeci u područnim
jedinicama, i to:
Regionalni centar Vukovar (RCC Vukovar), Osijek (RCC Osijek), (RCC Slavonski
Brod), (RCC Sisak)
Uprava za sigurnost plovidbe, zaštitu mora i unutarnjih voda ima svoje područne
jedinice – lučke kapetanije: Pula, Rijeka, Senj, Zadar, Šibenik, Split, Ploče,
Dubrovnik, Vukovar, Osijek, Slavonski Brod, Sisak.
Lučke kapetanije imaju ispostave izvan svog sjedišta, i to:
Lučka kapetanija Pula:
– Ispostava Umag
– Ispostava Novigrad
– Ispostava Poreč
– Ispostava Rovinj
– Ispostava Raša
– Ispostava Rabac
– Ispostava Vrsar
– Ispostava Fažana
– Ispostava Medulin
– Ispostava Plomin
Lučka kapetanija Rijeka:
– Ispostava Opatija
– Ispostava Bakar
– Ispostava Crikvenica
– Ispostava Krk
– Ispostava Punat
– Ispostava Cres
– Ispostava Rab
– Ispostava Mali Lošinj
– Ispostava Omišalj
– Ispostava Novi Vinodolski
– Ispostava Baška
– Ispostava Šilo
– Ispostava Moščenička Draga
– Ispostava Kraljevica
– Ispostava Malinska
– Ispostava Susak
– Ispostava Nerezine
– Ispostava Porozina
– Ispostava Lopar
– Ispostava Unije
Lučka kapetanija Senj:
– Ispostava Karlobag
– Ispostava Novalja
– Ispostava Sveti Juraj
– Ispostava Jablanac
– Ispostava Prizna
Lučka kapetanija Zadar:
– Ispostava Biograd n/M
– Ispostava Sali
– Ispostava Preko
– Ispostava Pag
– Ispostava Starigrad (Paklenica)
– Ispostava Silba
– Ispostava Ist
– Ispostava Novigrad (Dalmacija)
– Ispostava Privlaka
– Ispostava Božava
– Ispostava Pašman
Lučka kapetanija Šibenik:
– Ispostava Murter
– Ispostava Tisno
– Ispostava Vodice
– Ispostava Primošten
– Ispostava Rogoznica
– Ispostava Skradin
– Ispostava Kaprije
Lučka kapetanija Split:
– Ispostava Trogir
– Ispostava Makarska
– Ispostava Milna
– Ispostava Supetar
– Ispostava Stari Grad
– Ispostava Jelsa
– Ispostava Vis
– Ispostava Hvar
– Ispostava Kaštela
– Ispostava Omiš
– Ispostava Rogač
– Ispostava Sumartin
– Ispostava Sućuraj
– Ispostava Komiža
– Ispostava Bol
Lučka kapetanija Ploče:
– Ispostava Metković
Lučka kapetanija Dubrovnik:
– Ispostava Orebić
– Ispostava Korčula
– Ispostava Vela Luka
– Ispostava Lastovo
– Ispostava Cavtat
– Ispostava Slano
– Ispostava Ston
– Ispostava Trstenik
– Ispostava Sobra
– Ispostava Trpanj
Lučka kapetanija Osijek
– Ispostava Varaždin.

4. UPRAVA ZA OTOČNI I PRIOBALNI RAZVOJ

Članak 53.

Uprava za otočni i priobalni razvoj obavlja upravne i stručne poslove koji se
odnose na integrirano upravljanje otočnim i priobalnim održivim razvojem –
uobličavanje i predlaganje politike otočnog i priobalnog održivog razvoja;
predlaganje sveobuhvatnih mjera zaštite otoka i priobalja (gospodarskih i
društvenih uz ekološku prihvatljivost); osmišljavanje i predlaganje uspostave
cjelovitog sustava planiranja, programiranja, financiranja i upravljanja otočnim
i priobalnim održivim razvojem za sve upravne razine; planiranje, pripremu,
izradu i/ili koordinaciju izrade strategija; izradu pravnog okvira razvojne
politike; upravne, stručne i druge poslove koji se odnose na organiziranje
izrade strateških infrastrukturnih projekata i investicijskih programa te
pripremanje prijedloga Vladi Republike Hrvatske za njihovo odobravanje;
pripremanje i provedba postupaka javne nabave; ugovaranje; pokretanje,
koordiniranje i nadzor gradnje; tumačenje, provedba i nadzor provedbe propisa iz
djelokruga Uprave, te njihovo usklađivanje s drugim propisima; priprema stručnih
podloga za planiranje, predlaganje, usklađivanje, provedbu, praćenje provedbe,
vrednovanje i promidžbu državnih poticajnih mjera, razvojnih programa i
projekata te godišnjih i višegodišnjih infrastrukturnih i suprastrukturnih
programa otočnog i priobalnog održivog razvoja; koordinaciju i vođenje
međuresorskih radnih skupina vezano uz otočni i priobalni razvoj na državnoj
razini; suradnju s tijelima jedinica lokalne i područne (regionalne) samouprave;
pokretanje, usklađivanje i nadzor poslova tijela lokalne i područne (regionalne)
samouprave utvrđenih Nacionalnim programom razvitka otoka i drugim propisima o
otočnom i priobalnom održivom razvoju; promicanje i zastupanje razvojnih
interesa hrvatskih otoka i priobalja u međunarodnim organizacijama i zakladama;
vođenje baze podataka i izrada stručnih analiza, prikaza i izvješća vezano uz
otočni i priobalni održivi razvoj; izradu propisa i mišljenja; predlaganje
izmjena i dopuna postojećih te donošenje novih propisa; odgovaranje na upite i
predstavke o otočnom i priobalnom održivom razvoju; obavlja i druge poslove po
nalogu ministra odnosno državnog tajnika.
Za obavljanje poslova i zadaća Uprave za otočni i priobalni razvoj ustrojavaju
se sljedeći odjeli:
a) Odjel za razvojnu politiku i planiranje
b) Odjel za provedbu programa održivog razvoja
c) Odjel za infrastrukturu i investicije.

*a) Odjel za razvojnu politiku i planiranje*
Članak 54.

Odjel za razvojnu politiku i planiranje obavlja upravne i stručne poslove koji
se odnose na: uobličavanje i predlaganje razvojne politike otoka i priobalja;
osmišljavanje i predlaganje uspostave cjelovitog sustava planiranja,
programiranja, financiranja i upravljanja otočnim i priobalnim održivim razvojem
na svim upravnim razinama; planiranje, pripremanje i koordiniranje izrade
strateških dokumenata te koordiniranje i vođenje međuresorskih radnih skupina;
sudjelovanje u izradi propisa i mišljenja; praćenje i provedbe propisa, te
planova i programa otočnoga održivog razvoja s drugim propisima i razvojnim
dokumentima; planiranje i predlaganje mjera otočne i priobalne razvojne politike
na državnoj razini i njihovo usklađivanje s drugim mjerama; financiranje, izrada
ili ustupanje izrade stručnih podloga, razvojne dokumentacije,
znanstveno-stručnih studija i elaborata te razvojnih programa i projekata;
izradu i/ili nadzor izrade programa održivog razvitka otoka i priobalja;
pokretanje, usklađivanje i nadzor poslova tijela lokalne i područne (regionalne)
samouprave utvrđenih Nacionalnim programom razvitak otoka i propisima o otočnom
i priobalnom održivom razvoju; izradu stručnih analiza, prikaza i izvješća.
Za obavljanje poslova u Odjelu za otočnu razvojnu politiku i planiranje
ustrojavaju se sljedeći odsjeci:
a/1 Odsjek za razvojnu politiku
a/2 Odsjek za planove i programe održivog razvoja
a/3 Odsjek za zakonodavstvo i međunarodnu suradnju.

a/1 Odsjek za razvojnu politiku

Članak 55.

Odsjek za razvojnu politiku obavlja stručne poslove koji se odnose na:
uobličavanje i predlaganje razvojne politike otoka i priobalja; osmišljavanje i
predlaganje uspostave cjelovitog sustava planiranja, programiranja i upravljanja
održivim razvojem na svim upravnim razinama; planiranje, pripremanje i
koordiniranje izrade strategija te koordiniranje i vođenje međuresorskih radnih
skupina za pitanja održivog razvoja; izradu odnosno sudjelovanje u izradi
propisa kojima se uređuje upravljanje održivim razvojem; praćenje i usklađivanje
propisa, te planova i programa razvoja s drugim propisima i razvojnim
dokumentima te planiranje, predlaganje i usklađivanje mjera razvojne politike te
drugih poslova po nalogu nadređenih.

a/2 Odsjek za planove i programe održivog razvoja

Članak 56.

Odsjek za planove i programe održivog razvoja obavlja stručne poslove koji se
odnose na: koordiniranje i vođenje međuresorskih radnih skupina za pitanja
razvoja otoka i priobalja; planiranje, pripremu i koordinaciju izrade, ustupanja
i nadzora izrade stručnih podloga, razvojne dokumentacije, znanstveno-stručnih
studija i elaborata te razvojnih programa i projekata; izradu stručnih analiza,
prikaza i izvješća te drugih poslova po nalogu nadređenih.

a/3 Odsjek za zakonodavstvo i međunarodnu suradnju

Članak 57.

Odsjek za zakonodavstvo i međunarodnu suradnju obavlja upravne i stručne poslove
koji se odnose na: pripremu i izradu nacrta prijedloga propisa iz područja
otočnog i priobalnog održivog razvoja; davanje mišljenja i prijedloga na nacrte
prijedloga propisa iz djelokruga drugih državnih tijela; izradu uputa, pravnih
stajališta i mišljenja u svezi s provedbom propisa; praćenje propisa i akata
Europske unije i priprema harmonizacije zakonodavstva Republike Hrvatske s
istima; izrada i/ili ratifikacija ugovora sa stranim investitorima; tumačenje
primjene propisa i praćenje njihove provedbe; odgovaranje na upite, predstavke i
pritužbe u svezi s propisima iz područja otočnog i priobalnog razvoja;
organiziranje, izradu, praćenje provedbe propisa te predlaganje izmjena i dopuna
istih; obavljanje stručnih poslova glede izrade sporazuma i ugovora te drugih
poslova po nalogu nadređenih.

*b) Odjel za provedbu programa održivog razvoja*
Članak 58.

Odjel za provedbu programa održivog razvoja obavlja upravne i stručne poslove
koji se odnose na: tumačenje, provedbu, nadzor provedbe i vrednovanje primjene
propisa te razvojnih, godišnjih i višegodišnjih infrastrukturnih i
suprastrukturnih programa; osiguranje i praćenja provedbe te vrednovanje mjera i
njihovih učinaka; unapređivanje razvojnih programa i predlaganje novih;
koordinaciju sudionika provedbe razvojnih programa; prikupljanje, analizu,
sistematizaciju, vrednovanje i odobravanje projekata za koje se traži
financiranje iz sredstava državnog proračuna i drugih sredstava; organiziranje,
planiranje, pripremu i odobravanje transfera iz državnog proračuna i sredstava
iz drugih izvora namijenjenih za programe i projekte izgradnje komunalne,
prometne, društvene, gospodarske infrastrukture, prometnog povezivanja,
poticanja gospodarskog razvoja, te drugih projekata i programa; organizacija i
izrada pravila i propisa koji se odnose na provedbu razvojnih programa; izradu
stručnih analiza, prikaza i izvješća; sudjelovanje u izradi propisa i mišljenja;
odgovaranje na upite vezano uz provedbu i vrednovanje otočnih razvojnih programa
te izradu i vođenje baze podataka i drugih informacija iz djelokruga Odjela.
Za obavljanje poslova iz djelokruga Odjela ustrojavaju se sljedeći odsjeci:
b/1 Odsjek za praćenje provedbe programa održivog razvoja
b/2 Odsjek za poticanje održivog razvoja
b/3 Odsjek za analize i baze podataka.

b/1 Odsjek za praćenje provedbe programa održivog razvoja

Članak 59.

Odsjek za praćenje provedbe programa održivog razvoja obavlja stručne i tehničke
poslove koji se odnose na tumačenje, provedbu i nadzor provedbe propisa i
razvojnih, godišnjih i višegodišnjih infrastrukturnih i suprastrukturnih
programa; organiziranje, planiranje, pripremu i odobravanje transfera iz
državnog proračuna i sredstava iz drugih izvora namijenjenih za programe i
projekte izgradnje komunalne, prometne, društvene, gospodarske infrastrukture,
prometnog povezivanja, poticanja gospodarskog razvoja, te drugih projekata i
programa; osiguranje provođenja mjera otočne razvojne politike na državnoj
razini; praćenje provedbe mjera i razvojnih programa, te vrednovanje njihovih
učinaka; analizu provedbe planova i usklađivanja s periodičnim planovima;
unaprjeđivanje postojećih i predlaganje novih razvojnih programa; praćenje
realizacije po sporazumima i ugovorima, te investicijskim zajmovima;
koordinaciju sudionika provedbe razvojnih programa; obavljanje drugih poslova po
nalogu nadređenih.

b/2 Odsjek za poticanje održivog razvoja

Članak 60.

Odsjek za poticanje održivog razvoja obavlja stručne poslove koji se odnose na
prikupljanje, analizu, sistematizaciju, vrednovanje i odobravanje projekata za
koje se traži financiranje iz sredstava državnog proračuna i drugih sredstava
namijenjenih održivom razvoju; organizaciju i izradu pravila i propisa koji se
odnose na provedbu razvojnih programa; izradu stručnih analiza, prikaza i
izvješća; izradu i vođenje baze podataka i drugih informacija vezano uz provedbu
i vrednovanje razvojnih programa; odgovaranje na upite i predstavke vezano uz
provedbu i vrednovanje razvojnih programa; obavljanje drugih poslova po nalogu
nadređenih.

b/3 Odsjek za analize i baze podataka

Članak 61.

Odsjek za analize i baze podataka obavlja stručne i tehničke poslove koji se
odnose na: analize stanja, osmišljavanje, izradu i vođenje baza podataka te
uspostavu sustava za upravljanje informacijama vezano uz otočni i priobalni
održivi razvoj; prikupljanje, analizu, sistematizaciju, vrednovanje i
odobravanje projekata za koje se traži financiranje iz sredstava državnog
proračuna i drugih sredstava namijenjenih otočnom i priobalnom održivom razvoju;
obradu i analizu podataka prikupljenih od ustrojstvenih jedinica Uprave
potrebnih za izradu periodičnih financijskih i drugih planova i izvješća;
analizu i vrednovanje podataka i usklađivanje s planovima; analitičko praćenje
projekata; obavljanje drugih poslova po nalogu nadređenih.

*c) Odjel za infrastrukturu i investicije*
Članak 62.

Odjel za infrastrukturu i investicije obavlja stručne poslove koji se odnose na
realizaciju prijedloga i programa izgradnje infrastrukturnih građevina na
otocima i u priobalju; obavlja upravne, stručne i tehničke poslove i provodi
postupke koji se odnose na: organiziranje izrade strateških infrastrukturnih
projekata i investicijskih programa od posebnog značaja za otoke i priobalje i
pripremanje prijedloga Vladi Republike Hrvatske za njihovo odobravanje;
sudjelovanje u planiranju, programiranju, izradi, provedbi i vrednovanju
godišnjih i višegodišnjih infrastrukturnih i suprastrukturnih investicijskih
projekata za koje se traži financiranje iz sredstava državnog proračuna i drugih
sredstava namijenjenih integriranom otočnom i priobalnom razvoju; vođenje
evidencija potrebnih za realizaciju infrastrukturnih projekata; pripremu,
provedbu i sudjelovanje u javnim nadmetanjima; ugovaranje radova; vođenje baze
podataka iz djelokruga Odjela; vođenje očevidnika i čuvanje dokumentacije;
praćenje i provedbu propisa iz područja javne nabave, prostornog planiranja,
graditeljstva, zaštite okoliša, obveznih odnosa te ostalih propisa iz djelokruga
Odjela, odnosno Uprave; sudjelovanje u davanju mišljenja u svezi zakona i
propisa iz djelokruga Odjela, odnosno Uprave. Organizira provedbu, usmjerava i
kontrolira rad svih sudionika u realizaciji projekata; organizira i nadzire
prikupljanje, obradu i analizu prijedloga tehničke i druge dokumentacije
potrebne za realizaciju investicija; surađuje s tijelima lokalne i područne
(regionalne) samouprave glede primjene pravnih propisa iz djelokruga Odjela,
odnosno Uprave; prati i kontrolira financijski tijek projekata; koordinira,
prati i kontrolira izradu i provedbu operativnih planova izvođenja radova;
sudjeluje u izradi periodičnih izvješća iz djelokruga Odjela, odnosno Uprave;
sudjeluje u izradi propisa i davanju mišljenja.
Za obavljanje poslova iz djelokruga Odjela ustrojavaju se sljedeći odsjeci:
c/1 Odsjek za pripremu investicija
c/2 Odsjek za ugovaranje
c/3 Odsjek za provedbu i praćenje investicija.

c/1 Odsjek za pripremu investicija

Članak 63.

Odsjek za pripremu investicija obavlja stručne, tehničke i upravne poslove koji
se odnose na realizaciju prijedloga i programa izgradnje infrastrukturnih
građevina na otocima i u priobalju; sudjeluje u planiranju, programiranju,
izradi, provedbi i vrednovanju godišnjih i višegodišnjih infrastrukturnih i
suprastrukturnih investicijskih projekata za koje se traži financiranje iz
sredstava državnog proračuna i drugih sredstava namijenjenih integriranom
otočnom i priobalnom razvoju; priprema, analizira, predlaže i određuje kriterije
javnih nadmetanja za ustupanje izvođenja radova i usluga nadzora, konzaltinga i
inženjeringa gradnje; priprema, provodi i sudjeluje u provedbi javnih nadmetanja
i ugovaranja radova; prikuplja, analizira i vrednuje ponude u javnim
nadmetanjima; donosi odluke i odgovara na prigovore u postupku javne nabave;
vodi očevidnike i čuva dokumentaciju provedenih postupaka javne nabave;
sudjeluje u izradi i vođenju baze podataka iz djelokruga Odsjeka; prati i
provodi propise iz javne nabave i ostalih područja u djelokrugu Odsjeka odnosno
Odjela; obavlja i druge poslove po nalogu nadređenih.

c/2 Odsjek za ugovaranje

Članak 64.

Odsjek za ugovaranje obavlja stručne i upravne poslove koji se odnose na:
realizaciju pripreme i provedbe javnih nadmetanja i ugovaranja radova;
analiziranje i prikupljanje podataka za potrebe izrade planova i ugovaranja;
izradu i vođenje baze podataka iz djelokruga Odsjeka; sudjelovanje u odabiru
izvoditelja radova i izvršitelja usluga; ugovaranje poslova i usluga u
realizaciji investicija i infrastrukturnih projekata; vođenje očevidnika i
čuvanje dokumentacije potrebne za ugovaranje i provedbu projekata; praćenje i
provedba propisa iz djelokruga Odsjeka, odnosno Odjela; sudjelovanje u izradi
prijedloga u donošenju novih propisa te izmjena i dopuna propisa; obavlja i
druge poslove po nalogu nadređenih.

c/3 Odsjek za provedbu i praćenje investicija

Članak 65.

Odsjek za provedbu i praćenje investicija usmjerava i kontrolira rad nadzornih
službi i izvoditelja radova; organizira i nadzire prikupljanje, obradu i analizu
prijedloga tehničke i druge dokumentacije potrebne za realizaciju investicija;
kontrolira obračunske situacije i račune za obavljene radove i usluge te
prosljeđuje na naplatu; sudjeluje u realizaciji i vodi evidenciju naplate; vodi
evidencije i očevidnike o planiranim i završenim projektima, kao i projektima u
tijeku realizacije; koordinira i kontrolira izradu i provedbu operativnih
planova izvođenja radova; sudjeluje u pripremi i provedbi tehničkih pregleda te
vodi očevidnike i čuva tehničku dokumentaciju izgrađenih građevina; sudjeluje u
izradi periodičnih izvješća o tijeku i stanju provedbe projekata odnosno o
realizaciji plana i programa te financijske i tehničke izvršenosti; obavlja i
druge poslove po nalogu nadređenih.

**5. UPRAVA CESTOVNOG PROMETA**
Članak 66.

Uprava cestovnog prometa obavlja upravne i stručne poslove iz područja cestovnog
prometa, sigurnosti prometa i javnih cesta, osigurava provođenje utvrđene
politike razvoja cestovnog prometa i cesta i izvršavanje zakona i drugih propisa
iz područja cestovnog prometa, sigurnosti prometa i javnih cesta, sudjeluje u
radu međunarodnih tijela i institucija, te njihovih upravnih i radnih tijela i
stručnih skupina, surađuje u izradi nacrta prijedloga ugovora i drugih
međunarodnih akata, prati i analizira poslovanje i razvoj gospodarskih subjekata
u djelatnosti cestovnog prometa i javnih cesta, obavlja poslove upravnog
postupka i upravnog nadzora iz područja cestovnog prometa, sigurnosti prometa na
cestama i javnih cesta, priprema i izrađuje izvješća, analize, prijedloge mjera,
rješenja i druge akte iz područja cestovnog prometa, sigurnosti prometa i javnih
cesta za potrebe Vlade Republike Hrvatske i Hrvatskoga sabora, predlaže projekte
i programe razvoja cestovnog prometa, sigurnosti cestovnog prometa i javnih
cesta, prati, utvrđuje i analizira pokazatelje razvoja cestovnog prometa i
sigurnosti prometa, priprema prijedloge mjera i planova za poticanje razvoja i
poboljšanje stanja u cestovnom prometu, predlaže i priprema nacrte prijedloga
zakona i dugih propisa iz područja cestovnog prometa, javnih cesta i sigurnosti
prometa. Obavlja i druge poslove koji su zakonom ili drugim propisima stavljeni
u nadležnost Ministarstva, a odnose se na cestovni promet, sigurnost prometa na
cestama i javne ceste, te ostale poslove koji proizlaze iz prirode posla po
nalogu nadležne osobe.
Za obavljanje poslova Uprave cestovnog prometa ustrojavaju se sljedeći odjeli:
a) Odjel sigurnosti prometa
b) Odjel pravnih poslova
c) Odjel cestovnog prijevoza.

*a) Odjel sigurnosti prometa*
Članak 67.

Odjel sigurnosti prometa prati i analizira stanje sigurnosti prometa na cestama,
obavlja upravne i stručne poslove u svezi obavljanja prijevoza opasnih tvari,
osposobljavanja vozača i sigurnosnih savjetnika u prijevozu opasnih tvari,
ispitivanja vozila, uređaja i opreme na vozilima, sudjeluje u izradi propisa iz
područja sigurnosti cestovnog prometa, javnih cesta, prijevoza opasnih tvari,
tehničkih uvjeta za vozila, ispitivanja vozila, obavlja upravne i stručne
poslove u svezi sa sigurnošću prometa, s aspekta izgradnje i održavanja javnih
cesta i to od postupka procjene Studija utjecaja na okoliš pa sve do izdavanja
lokacijske, građevinske i uporabne dozvole, prati stanje, priprema izvješća i
poduzima mjere vezane za podizanje razine sigurnosti cestovnog prometa, te
zaštite okoliša, obavlja i druge upravne i stručne poslove propisane Zakonom o
sigurnosti prometa na cestama, Zakonom o javnim cestama, Zakonom o Hrvatskom
autoklubu, Zakonom o gradnji, Zakonom o prostornom uređenju, Zakonom o prijevozu
opasnih tvari i Zakonom o prijevozu u cestovnom prometu.
Obavlja i druge poslove koji su zakonom ili drugim propisima stavljeni u
nadležnost Ministarstva, a odnose se na sigurnost cestovnog prometa, te ostale
poslove po nalogu nadležne osobe.
Za obavljanje poslova u Odjelu sigurnosti prometa ustrojavaju se slijedeći
odsjeci:
a/1 Odsjek za javne ceste i sigurnost prometa na cestama
a/2 Odsjek za prijevoz opasnih tvari
a/3 Odsjek za cestovna motorna vozila.

a/1 Odsjek za javne ceste i sigurnost prometa na cestama

Članak 68.

Odsjek za javne ceste i sigurnost prometa na cestama obavlja upravne i stručne
poslove koji se odnose na javne ceste, sigurnost prometa u vezi s izgradnjom i
održavanjem javnih cesta i to od postupka procjene Studije utjecaja na okoliš do
izdavanja lokacijske, građevinske i uporabne dozvole, obavlja upravne i stručne
poslove iz upravnog područja javnih cesta, te ostale poslove po nalogu nadležne
osobe.

a/2 Odsjek za prijevoz opasnih tvari

Članak 69.

Odsjek za prijevoz opasnih tvari obavlja upravne i stručne poslove koji se
odnose na prijevoz opasnih tvari, vozila kojima se obavlja prijevoz opasnih
tvari, stručnu osposobljenost vozača i sigurnosnih savjetnika, prikuplja i
obrađuje podatke o prijevozu opasnih tvari, obavlja administrativne poslove za
potrebe Povjerenstva za prijevoz opasnih tvari, sudjeluje u radu međunarodnih
tijela nadležnih za prijevoz opasnih tvari u cestovnom prometu, surađuje s
drugim nadležnim tijelima i ovlaštenom stručnom organizacijom koja provodi
postupak sukladno Međunarodnom sporazumu o prijevozu opasnih tvari (ADR-om), te
ostale poslove po nalogu nadležne osobe.

a/3 Odsjek za cestovna motorna vozila

Članak 70.

Odsjek za cestovna motorna vozila obavlja upravne i stručne poslove koje se
odnose na tehnička obilježja cestovnih motornih vozila, izdavanje rješenja za
obavljanje ispitivanja cestovnih motornih vozila za ugradnju uređaja za pogon
motornih vozila plinom, za obavljanje ispitivanja i baždarenja tahografskih
uređaja, za izdavanje kontrolnih kartica za digitalne tahografe, vođenje
evidencije izdanih kontrolnih kartica, provođenje nadzora nad ispitnim mjestima
za ispitivanja i baždarenja tahografskih uređaja i digitalnih tahografa, vođenje
evidencije ispitnih mjesta-radionica za ispitivanje, popravak i baždarenje
tahografa, obavlja administrativne poslove za potrebe Povjerenstva za
utvrđivanje uvjeta za ishođenje javnih ovlasti za ispitna mjesta, prati i
provodi zaključke CEMT-a koje se odnose na tehnička pitanja motornih vozila, te
ostale poslove po nalogu nadležne osobe.

*b) Odjel pravnih poslova*
Članak 71.

Odjel pravnih poslova obavlja upravne i stručne poslove koji se odnose na izradu
nacrta prijedloga zakona i drugih propisa iz područja cestovnog prometa, javnih
cesta i sigurnosti prometa na cestama, izrađuje podzakonske propise iz područja
cestovnog prometa i javnih cesta, provodi upravni nadzor nad primjenom propisa
iz područja cestovnog prometa i javnih cesta, sudjeluje u radu povjerenstava za
izradu drugih propisa, daje mišljenja i objašnjenja u svezi propisa cestovnog
prometa i javnih cesta, daje prijedloge, primjedbe i mišljenja na prijedloge
propisa drugih tijela državne uprave, daje pravna mišljenja i tumačenja o
pitanjima iz područja cestovnog prometa, javnih cesta i sigurnosti prometa,
priprema izviješća iz djelokruga rada Uprave cestovnog prometa, obavlja
administrativne i stručne poslove za potrebe Povjerenstva za žalbe, priprema
nacrte prijedloga prvostupanjskih i drugostupanjskih rješenja i odgovora na
tužbu, sudjeluje u izradi i pripremi podloga za izradu državnog proračuna,
obrađuje i analizira statističke podatke koji se odnose na cestovni prijevoz,
sigurnost cestovnog prometa i javne ceste, te druge dokumente, studije i
smjernice razvoja cestovnog prometa i javnih cesta, obavlja druge poslove po
nalogu nadležne osobe. Obavlja i druge pravne poslove koji su zakonom ili drugim
propisima stavljeni u nadležnost Ministarstva, a odnose se na cestovni promet,
sigurnost prometa i javne ceste.

*c) Odjel cestovnog prijevoza*
Članak 72.

Odjel cestovnog prijevoza vodi prvostupanjski upravni postupak iz nadležnosti
Odjela, obavlja stručne poslove iz područja cestovnog prijevoza, daje stručna
mišljenja i objašnjenja iz područja cestovnog prijevoza, priprema i provodi
dvostrane i višestrane međunarodne ugovore koji se odnose na cestovni prijevoz,
izrađuje akte o provođenju dvostranih i višestranih međunarodnih ugovora,
priprema i usuglašava domaće zakonodavstvo s međunarodnim standardima, prati i
analizira stanje gospodarskih subjekata u cestovnom prijevozu, te priprema i
izrađuje izvješća. Obavlja i druge poslove koji su zakonom ili drugim propisima
stavljeni u nadležnost Ministarstva, a odnose se na cestovni prijevoz, te ostale
poslove po nalogu nadležne osobe.
Za obavljanje poslova cestovnog prijevoza ustrojavaju se sljedeći odsjeci:
c/1 Odsjek za prijevoz putnika
c/2 Odsjek za prijevoz tereta.

c/1 Odsjek za prijevoz putnika

Članak 73.

Odsjek za prijevoz putnika vodi prvostupanjski upravni postupak, obavlja stručne
poslove iz područja unutarnjeg i međunarodnoga cestovnoga prijevoza putnika,
sudjeluje u izradi dvostranih i višestranih međunarodnih ugovora koji se odnose
na cestovni prijevoz putnika, provodi primjenu međunarodnih ugovora, prati i
analizira stanje gospodarskih subjekata u unutarnjem i međunarodnom cestovnom
prijevozu putnika, izrađuje izvješća i predlaže mjere za poboljšanje stanja u
području cestovnog prijevoza putnika, izdaje licencije i dozvole za obavljanje
prijevoza putnika, izdaje potvrde o prijevozu za vlastite potrebe za prijevoz
putnika, vodi evidenciju prijevoznika, te pravnih i fizički osoba koje obavljaju
prijevoz za vlastite potrebe, dostavlja Europskoj komisiji podatke o licencijama
i izvodima licencija Zajednice izdanih domaćim prijevoznicima i podatke o
oduzetim licencijama i izvodima licencija Zajednice. Obavlja i druge poslove
koji su zakonom ili drugim propisima stavljeni u nadležnost Ministarstva, a
odnose se na cestovni prijevoz putnika.

c/2 Odsjek za prijevoz tereta

Članak 74.

Odsjek za prijevoz tereta vodi prvostupanjski upravni postupak, obavlja stručne
poslove iz područja unutarnjeg i međunarodnoga cestovnog prijevoza tereta,
sudjeluje u izradi dvostranih i višestranih međunarodnih ugovora koji se odnose
na cestovni prijevoz tereta, provodi primjenu međunarodnih ugovora, prati i
analizira stanje gospodarskih subjekata u unutarnjem i međunarodnom cestovnom
prijevozu tereta, izrađuje izvješća, izdaje licencije i dozvole za obavljanje
prijevoza tereta, izdaje potvrde o prijevozu za vlastite potrebe za prijevoz
tereta, vodi evidenciju prijevoznika, te pravnih i fizički osoba koje obavljaju
prijevoz za vlastite potrebe, dostavlja Europskoj komisiji podatke o licencijama
i izvodima licencija Zajednice izdanih domaćim prijevoznicima i podatke o
oduzetim licencijama i izvodima licencija Zajednice, izrađuje očevidnik o
izdanim dozvolama prijevoznicima, obrađuje godišnje zahtjeve prijevoznika za
izdavanje kritičnih dozvola, prati i analizira stanje u cestovnom prijevozu
tereta, izrađuje stručne analize i izvješća. Obavlja i druge poslove koji su
zakonom ili drugim propisima stavljeni u nadležnost Ministarstva, a odnose se na
cestovni prijevoz tereta.

**6. UPRAVA ŽELJEZNIČKOG PROMETA**
Članak 75.

Uprava željezničkog prometa provodi upravne i druge stručne poslove koji se
odnose na željeznički sustav i sustav žičara, vučnica i uspinjača (u daljnjem
tekstu: žičare), priprema nacrte prijedloga zakona i drugih propisa iz područja
željezničkog i kombiniranog prometa, te područja žičara, priprema nacrte
podzakonskih akata iz djelatnosti željezničkoga prometa i prometa žičarama.
Provodi upravni nadzor nad primjenom propisa iz područja željezničkog prometa i
područja žičara. Provodi postupke vezane za izdavanje dozvola i rješenja u
skladu sa Zakonom o željeznici, daje suglasnosti na opće akte koji se donose
temeljem zakona, utvrđuje posebne uvjete i daje suglasnosti na tehničku
dokumentaciju za građenje željezničkih pruga, sudjeluje u radu komisija za
tehnički pregled prototipa željezničkog vozila i izdaje odobrenje za upotrebu,
daje ovlast za obavljanje tehničkog pregleda serijskog vozila, predlaže podjelu
željezničkih pruga, daje odobrenje za ukidanje vlakova za prijevoz putnika za
vrijeme važenja voznog reda, sudjeluje u radu komisija za tehnički pregled pruga
i objekata od značaja za Republiku Hrvatsku, izrađuje nacrte prijedloga zakona i
uredbi o ratifikaciji međunarodnih ugovora koji se odnose na željeznički i
kombinirani promet, izrađuje prijedloge međudržavnih sporazuma odnosno ugovora
koji se odnose na željeznički i kombinirani promet, sudjeluje u međunarodnim
tijelima za željeznički i kombinirani promet, sudjeluje u predlaganju politike
razvoja željezničkog i kombiniranog prometa, sudjeluje u pripremi podloga za
izradu državnog proračuna, priprema upute i smjernice za izradu planova
izgradnje, osuvremenjivanja i održavanja željezničkih stabilnih postrojenja,
prati realizaciju planova izgradnje, osuvremenjivanja i održavanja željezničkih
stabilnih postrojenja, priprema izvješća o stanju željezničkog prometa i
ostvarivanju planova razvoja, osuvremenjivanja i održavanja željezničke
infrastrukture, prati stanje poslovanja nacionalnog željezničkog operatera putem
izvješća o poslovanju, prati tehničko i funkcionalno stanje željezničke
infrastrukture, sudjeluje u pripremi prijedloga ugovora između vlasnika
infrastrukture i upravitelja infrastrukture, sudjeluje u pripremi podloga za
ocjenjivanje rentabilnosti pruga i utvrđivanje naknade troškova željezničkog
prijevoza na prugama na kojima se od prihoda ne mogu pokriti ukupni troškovi
prijevoza, sudjeluje u izradi nacrta prijedloga zakona i drugih propisa iz
ostalih prometnih grana u dijelu koji se odnosi na željeznički i kombinirani
prijevoz, prati i analizira stanje, poslovanje i razvoj gospodarskih subjekata
koji obavljaju željeznički i kombinirani prijevoz, sudjeluje u izradi prijedloga
mjera za razvitak i poboljšanje rada u željezničkom i kombiniranom prijevozu,
provodi i osigurava primjenu zakona i ostalih propisa iz područja željeznice i
kombiniranog prijevoza, sudjeluje u radu domaćih i međunarodnih institucija na
prihvaćanju europskih i međunarodnih normi kao hrvatskih normi. Regulira, prati
i analizira stanje sigurnosti u željezničkom prometu i prometu žičarama. Prati
provedbu zakonskih i podzakonskih propisa iz područja žičara. Obavlja i druge
poslove koji proizlaze iz prirode posla, odnosno naloga ministra, a odnose se na
željeznički i kombinirani promet, te promet žičarama.
Za obavljanje poslova Uprave željezničkog prometa ustrojavaju se sljedeći
odjeli:
a) Odjel željezničke infrastrukture,
b) Odjel željezničkog i kombiniranog prometa,
c) Odjel za sigurnost željezničkog prometa,
d) Odjel upravno-pravnih poslova,
e) Odjel gospodarskih poslova.

*a) Odjel željezničke infrastrukture*
Članak 76.

Odjel željezničke infrastrukture obavlja stručno-tehničke poslove koji se odnose
na željezničku infrastrukturu i regulaciju prometa, sudjeluje u izradi nacrta
prijedloga zakona i podzakonskih akata, neposredne primjene zakona i
međunarodnih propisa, donošenja propisa za njihovu provedbu, praćenja stanja,
izrade stručnih podloga i prijedloga poduzimanja odgovarajućih mjera, sudjeluje
u pripremi podloga za utvrđenje visine naknade za korištenje željezničke
infrastrukture, sudjeluje u davanju suglasnosti na opće akte koji se donose
temeljem zakona, utvrđuje posebne uvjete i daje suglasnosti na tehničku
dokumentaciju za građenje željezničkih pruga, glede tih posebnih uvjeta,
sudjeluje u radu komisija za tehnički pregled pruga i objekata od značaja za
Republiku Hrvatsku, daje prijedlog o razvrstavanju željezničkih pruga, sudjeluje
u predlaganju politike razvoja željezničke infrastrukture, sudjeluje u pripremi
podloga za izradu državnog proračuna, priprema upute i smjernice za izradu
Nacionalnog programa željezničke infrastrukture, prati razvoj međunarodnih i
europskih normi koje se odnose na željezničku infrastrukturu i usklađuje
postupke kod njihove primjene u Republici Hrvatskoj, obavlja i druge poslove
koji proizlaze iz prirode posla, odnosno naloga ministra

*b) Odjel željezničkog i kombiniranog prometa*
Članak 77.

Odjel željezničkog i kombiniranog prometa obavlja stručno-tehničke poslove koji se odnose na željeznički prijevoz, a u svezi izrade
nacrta prijedloga zakona i podzakonskih akata, donošenja provedbenih propisa,
neposredne primjene zakona i međunarodnih propisa, praćenja stanja, pripreme
informacija i drugih stručnih materijala, te izrada stručnih podloga i
prijedloga za unaprjeđenje željezničkog i kombiniranog prometa prijevoza, daje
pojašnjenja i mišljenja u svezi propisa iz područja željezničkog i kombiniranoga
prijevoza, sudjeluje u pripremi podloga za ocjenjivanje rentabilnosti pruga i
utvrđivanje naknade troškova željezničkog prijevoza na prugama na kojima se od
prihoda ne mogu pokriti ukupni troškovi prijevoza, sudjeluje u pripremanju
podloga za utvrđivanje prijevoza po povlaštenoj cijeni, prati razvoj
međunarodnih i europskih normi koje se odnose na sigurnost željezničkog prometa
i usklađuje postupke kod njihove primjene u Republici Hrvatskoj, obavlja i druge
poslove koji proizlaze iz prirode posla, odnosno naloga ministra.

*c) Odjel za sigurnost željezničkog prometa*
Članak 78.

Odjel za sigurnost željezničkog prometa regulira, prati i analizira stanje
sigurnosti u željezničkom prometu. Predlaže mjere za povećanje stupnja
sigurnosti. Izrađuje pokazatelje stanja sigurnosti u željezničkom prometu. Prati
razvoj tehnoloških rješenja za poboljšanje stanja sigurnosti željezničkog
prometa te razvoj željezničkih stabilnih i mobilnih kapaciteta. Analizira
mogućnost primjene novih tehnoloških rješenja za poboljšanje sigurnosti na
prugama u Repub­lici Hrvatskoj. Prati razvoj međunarodnih i europskih normi koje
se odnose na željeznički promet i usklađuje postupke kod njihove primjene u
Republici Hrvatskoj, propisa i akata Europske unije, obavlja stručne poslove
koji se odnose na područje žičara, vučnica i uspinjača, vodi evidenciju žičara,
vučnica i uspinjača i svih ostalih zakonom određenih subjekata koji utječu na
njihovu sigurnost rada. Obavlja i druge poslove koji proizlaze iz prirode posla,
odnosno naloga ministra.
Za obavljanje poslova iz djelokruga odjela ustrojavaju se sljedeći odsjeci:
c/1 Odsjek za sigurnost željezničkog prometa
c/2 Odsjek za žičare.

c/1 Odsjek za sigurnost željezničkog prometa

Članak 79.

Odsjek za sigurnost željezničkog prometa regulira, prati i analizira stanje
sigurnosti u željezničkom prometu. Predlaže mjere za povećanje stupnja
sigurnosti. Izrađuje pokazatelje stanja sigurnosti u željezničkom prometu.
Izrađuje nacionalna pravila sigurnosti na temelju zajedničkih zahtjeva za
sigurnost na razini sustava i to zajedničke sigurnosne ciljeve, zajedničke
sigurnosne metode i zajedničke indikatore sigurnosti, vodi njihovu bazu podataka
i usklađuje je s međunarodnom bazom, usklađuje pokazatelje stanja sigurnosti na
prugama hrvatskim normama. Prati razvoj tehnoloških rješenja za poboljšanje
stanja sigurnosti željezničkog prometa te razvoj željezničkih stabilnih i
mobilnih kapaciteta. Analizira mogućnost primjene novih tehnoloških rješenja za
poboljšanje sigurnosti na prugama u Republici Hrvatskoj. Prati razvoj
međunarodnih i europskih normi koje se odnose na željeznički promet i usklađuje
postupke kod njihove primjene u Republici Hrvatskoj, obavlja i druge poslove
koji proizlaze iz prirode posla, odnosno naloga ministra.

c/2 Odsjek za žičare

Članak 80.

Odsjek za žičare priprema nacrte prijedloga zakona i drugih propisa, priprema
nacrte podzakonskih akata, provodi upravne i druge stručne poslove koji se
odnose na područje žičara, vučnica i uspinjača (u daljnjem tekstu žičara),
sudjeluje u usklađivanju propisa s hrvatskim normama te prati i ocjenjuje
njihovu primjenjivost, daje pojašnjenja i mišljenja o pravnim pitanjima iz
područja žičara, ostale aktivnosti iz područja gospodarske suradnje i
komunikacija s domaćim i međunarodnim srodnim institucijama; obavlja poslove
pripreme i realizacije iz domene bilateralne i multilateralne suradnje; pripremu
podloga za donošenje i izmjenu međunarodnih konvencija, sporazuma i protokola;
vođenja baza podataka međunarodnih sporazuma iz područje žičara, praćenje
propisa i akata Europske unije. Provodi stručne poslove koji se odnose sustav
žičara, vučnica i uspinjača, regulira, prati i analizira stanje sigurnosti u
prometu žičarama, vučnicama i uspinjačama. Vodi evidenciju žičara, vučnica i
uspinjača i svih ostalih zakonom određenih subjekata koji utječu na njihovu
sigurnost rada. Propisuje načine usklađivanja s bitnim zahtjevima temeljem kojih
se izdaje izjava o sukladnosti sistema žičara. Obavlja tehnički pregled i izdaje
dozvole za rad žičara. Daje suglasnosti na tehničku dokumentaciju za građenje
žičara, glede tih posebnih uvjeta, sudjeluje u radu komisija za tehnički pregled
žičara i izdaje odobrenje za upotrebu. Prati razvoj tehnoloških rješenja za
poboljšanje stanja sigurnosti u području žičara, vučnica i uspinjača. Analizira
mogućnost primjene novih tehnoloških rješenja za poboljšanje sigurnosti. Prati
razvoj međunarodnih i europskih normi koje se odnose na područje žičara, vučnica
i uspinjača i usklađuje postupke kod njihove primjene u Republici Hrvatskoj,
provodi nadzor nad gradnjom u području žičara, vučnica i uspinjača, vodi
postupak davanja koncesija, obavlja i druge poslove koji proizlaze iz prirode
posla, odnosno naloga ministra.

*d) Odjel upravno-pravnih poslova*
Članak 81.

Odjel upravno-pravnih poslova priprema nacrte prijedloga zakona i drugih propisa
iz područja željezničkog i kombiniranog prometa, priprema nacrte podzakonskih
propisa u području željezničkog prometa, izrađuje nacrte prijedloga sporazuma i
međunarodnih ugovora koji se odnose na željeznički i kombinirani promet, te
nacrte prijedloga drugih akata, priprema i sudjeluje u pripremi odgovora na
predstavke i očitovanja građana i drugih državnih tijela, provodi upravne i
druge stručne poslove koji se odnose na područje željezničkog prometa, provodi
upravni nadzor nad primjenom propisa iz područja željezničkog prometa i područja
žičara, daje pojašnjenja i mišljenja o pravnim pitanjima iz željezničkog
prometa, te provodi upravni postupak. Također, sudjeluje i u drugim upravno
pravnim poslovima koji proizlaze iz prirode posla odjela (izdavanje dozvola za
obavljanje djelatnosti željezničkog prijevoza i upravljanja željezničkom
infrastrukturom, izdavanje rješenja o sigurnosti za prijevoznika i upravitelja
infrastrukture, izdavanje rješenja o oduzimanju dozvola i rješenja o sigurnosti,
rješavanje u upravnim sporovima protiv rješenja o izdavanju i oduzimanju dozvola
i rješenja o sigurnosti, rješavanje po žalbama i prigovorima prijevoznika).

*e) Odjel gospodarskih poslova*
Članak 82.

Odjel gospodarskih poslova, sudjeluje u poslovima izrade prijedloga državnog
proračuna Republike Hrvatske i drugih financijskih i razvojno planskih
dokumenata, praćenja i nadzora realizacije osiguranih financijskih sredstava,
izrade izvješća i analize o financijskom poslovanju željezničkog sektora, te
sektora žičara. Obavlja ostale aktivnosti iz područja gospodarske suradnje i
komunikacija s domaćim i međunarodnim srodnim institucijama, poslove pripreme i
realizacije iz domene bilateralne i multilateralne suradnje. Surađuje prilikom
izrade prijedloga ugovora s upraviteljem infrastrukture, procjenjuje opravdanost
zahtjeva za naknadu za prijevozne usluge od posebnog državnog interesa, te
sudjeluje u pripremi ugovora o nadoknadi za usluge od posebnog državnog
interesa. Sudjeluje u aktivnostima realizacije suradnje s fondovima Europske
unije, te obavlja druge stručne poslove koji proizlaze iz prirode posla uprave,
odnosno naloga ministra.

**7. UPRAVA ZRAČNOG PROMETA**
Članak 83.

Uprava zračnog prometa obavlja upravne i druge stručne poslove koji se odnose na
zračni promet, priprema nacrte prijedloga zakonskih i podzakonskih akata za
djelatnosti civilnog zrakoplovstva, predlaže prometnu politiku razvoja civilnog
zrakoplovstva i osigurava provođenje utvrđene politike u Republici Hrvatskoj,
utvrđuje pravna i operativna pitanja vezana za korištenje zračnog prostora iznad
teritorija Republike Hrvatske, obavlja upravni nadzor u djelatnostima civilnog
zrakoplovstva, prati i analizira stanje i poslovanje u djelatnostima zračnog
prometa te provodi tekuću gospodarsku politiku, priprema prijedloge osnova za
vođenje i sklapanje međunarodnih ugovora, te sudjeluje na međunarodnim
skupovima, sudjeluje u međudržavnim pregovorima o pitanjima civilnog
zrakoplovstva, izučava gospodarska, komercijalna i pravna pitanja iz područja
međunarodnih ugovora i predlaže nacionalnu prometnu politiku, priprema podloge i
predlaže stručne programe osposobljavanja zrakoplovnog i ostalog stručnog
osoblja u civilnom zrakoplovstvu, provodi postupke vezane uz licenciranje
zračnih prijevoznika, izdavanje, produžavanje valjanosti i promjene svjedodžbi o
sposobnosti (AOC) i odobrenja za obavljanje drugih djelatnosti u zračnom
prometu, provodi postupke te izdaje posebna odobrenja, izdaje potvrde
(certifikate) za homologaciju zrakoplova i opreme domaće ili strane proizvodnje,
obavlja osnovne, redovne i izvanredne tehničke preglede zrakoplova i opreme u
civilnom zrakoplovstvu, izdaje certifikate o plovidbenosti zrakoplova i opreme
za njihovu civilnu upotrebu kao i potvrde o upisu u registar zrakoplova, vodi
registar zrakoplova, zrakoplovnog osob­lja i aerodroma Republike Hrvatske,
provodi i osigurava primjenu zakona i ostalih propisa u civilnom zrakoplovstvu,
sudjeluje u radu povjerenstva za tehnički pregled aerodroma, certificira
aerodrome, obavlja stručne poslove vezane uz zaštitu zračnog prometa, obavlja
poslove vezane uz sigurnost zračnog prostora i pružatelja usluga u zračnoj
plovidbi.
Za obavljanje poslova Uprave zračnog prometa ustrojavaju se sljedeći odjeli:
a) Odjel pravnih i ekonomskih poslova
b) Odjel međunarodnih poslova
c) Odjel letačkih operacija
d) Odjel licenciranja zrakoplovnog osoblja
e) Odjel plovidbenosti zrakoplova
f) Odjel aerodroma i zaštite zračnog prometa
g) Odjel sigurnosti zračne plovidbe.

*a) Odjel pravnih i ekonomskih poslova*
Članak 84.

Odjel pravnih i ekonomskih poslova koordinira, priprema i izrađuje nacrte
prijedloga zakona i podzakonskih akata iz područja civilnog zrakoplovstva,
surađuje pri izradi zrakoplovnih propisa s vanjskim subjektima, daje primjedbe,
prijedloge i mišljenja na prijedloge propisa drugih tijela državne uprave, daje
pravna mišljenja i tumačenja o pitanjima iz područja civilnog zrakoplovstva,
priprema informacije iz djelokruga rada Uprave po zahtjevima na pristup
informacijama, provodi upravni nadzor, surađuje s ostalim tijelima državne
uprave te pravnim subjektima čija je djelatnost vezana uz civilno zrakoplovstvo,
provodi postupak suglasnosti na ugovore o zakupu zrakoplova, obavlja upis i
ispis zrakoplova iz registra, prati i ažurira stanje zrakoplova (status
vlasništva, broj zrakoplova, stanje teretnih listova), dodjeljuje registarske
oznake zrakoplova, obavlja obrade ekonomskih pokazatelja poslovanja subjekata
čija je djelatnost vezana za zračni promet, priprema izvješća i ekonomske
analize vezane za donošenje godišnjeg proračuna Uprave zračnog prometa,
koordinira održavanje skupština zračnih luka u kojima Republika Hrvatska ima
udjele te obavlja pripremne radnje za predstavnika Republike Hrvatske u
skupštinama zračnih luka, provodi prekršajne postupke u zračnom prometu,
priprema prijedloge u vezi kadrovskih pitanja i radnopravnog statusa službenika
Uprave.

*b) Odjel međunarodnih poslova*
Članak 85.

Odjel međunarodnih poslova obavlja poslove pripreme i realizacije iz domene
bilateralne i multilateralne suradnje, surađuje s međunarodnim organizacijama
civilnog zrakoplovstva (ICAO, JAA, ECAC, EUROCONTROL, EASA, Single Sky Committee
i dr.) i pojedinim tijelima Europske unije, kao što je Generalni direktorat za
transport i energiju Europske komisije (DG TREN), te međunarodnim vojnim
organizacijama (NATO/NATMAC – NATO Air Traffic Management Committee), priprema
podloge za donošenje, izmjene i dopune međunarodnih konvencija i protokola te
sudjeluje na međunarodnim sastancima u pogledu navedene tematike, priprema
prijedloge za zaključivanje međunarodnih bilateralnih sporazuma iz područja
civilnog zrakoplovstva, sudjeluje u pregovorima za zaključivanje međunarodnih
bilateralnih sporazuma iz područja civilnog zrakoplovstva, surađuje sa
zrakoplovnim vlastima drugih država iz područja bilaterale, obavlja poslove iz
domene multilateralne suradnje, priprema prijedloge za zaključivanje
multilateralnih sporazuma, konvencija i protokola, vodi operativne zbirke i
kartoteke međunarodnih sporazuma o zračnom prometu, izučava pravna i
komercijalna pitanja iz područja međunarodnog zrakoplovstva, surađuje s
predstavništvima stranih zračnih prijevoznika u Republici Hrvatskoj i svijetu,
organizira poslove na odobravanju i odobrava komercijalno letenje u prostoru
Republike Hrvatske, nominira zračne prijevoznike i linije u redovnom zračnom
prometu, priprema podloge za odobravanje i odobrava redove letenja domaćim i
stranim zračnim prijevoznicima u redovnom prometu, priprema i izdaje odobrenja
za pojedinačne i serije povremenih (charter) letova inozemnih zračnih
prijevoznika, priprema dozvole za prijevoz opasnih tvari u preletu teritorija
Republike Hrvatske i za slijetanje na teritorij Republike Hrvatske, organizira
prijam i otpremu teleks poruka u mreži AFTN za potrebe svih odjela Uprave, radi
na usklađivanju smjernica u vezi odobravanja tarifa i uvjeta primjene naknada,
obavlja poslove na aktivnostima usmjerenim na ispunjenje obveza u cilju
pristupanja Republike Hrvatske Europskoj uniji, radi na izradi dokumenata za
pregovore s Europskom unijom, priprema dokumente vezane za Nacionalni program
Republike Hrvatske za pristupanje Europskoj uniji za svaku kalendarsku godinu,
prati zakonsku regulativu vezanu uz zračni promet Europskih zajednica, sudjeluje
u radu pripreme dokumenata Europskoj komisiji, sudjeluje u aktivnostima
usporedbe, te pripremi i izradi nacrta prijedloga propisa u postupku
usuglašavanja sa pravnom stečevinom Europske unije.

*c) Odjel letačkih operacija*
Članak 86.

Odjel letačkih operacija prati i procjenjuje međunarodne propise, standarde i
procedure iz djelokruga Odjela, te sudjeluje u usklađivanju propisa s
međunarodnim propisima i standardima vezanim uz djelokrug rada Odjela, provodi
postupke i nadzore vezane uz licenciranje zračnih prijevoznika, izdavanje,
ukidanje, produžavanje valjanosti i promjene svjedodžbi o sposobnosti (AOC) i
odobrenja za obavljanje drugih komercijalnih djelatnosti u zračnom prometu,
provodi postupke vezane uz prihvaćanje odgovornih osoba zračnih prijevoznika,
provodi postupke te izdaje posebna odobrenja (CAT II/CAT III, MNPS, ETOPS, RNAV,
RVSM, prijevoz opasnih tvari), provodi postupke i nadzor vezan uz odobravanje
shema ograničenja vremena letačke dužnosti i odmora članova posade zrakoplova,
priprema naredbe za izvođenje operacija i izuzeća, provodi postupke izdavanja
potvrda o udovoljavanju posebnim uvjetima za izradu priručnika i dokumentacije,
provodi postupke za uvrštavanje u popis zrakoplovnih stručnjaka ovlaštenih za
izradu priručnika i dokumentacije, pregledava operativne priručnike (OM), Liste
minimalne opreme (MEL), druge priručnike i dokumentaciju, provodi postupke i
nadzore vezane uz odobravanje organizacija za osposobljavanje osoblja uključenog
u prijevoz opasnih tvari, pregledava programe školovanja letačkog i ostalog
stručnog osoblja zračnih prijevoznika.

*d) Odjel licenciranja zrakoplovnog osoblja*
Članak 87.

Odjel licenciranja zrakoplovnog osoblja prati i procjenjuje međunarodne propise,
standarde i procedure iz djelokruga Odjela, sudjeluje u usklađivanju propisa s
međunarodnim propisima i standardima, prati i ocjenjuje primjenjivost
međunarodnih standarda u Republici Hrvatskoj, sudjeluje u izradi zakonskih i
podzakonskih akata vezanih uz djelokrug rada Odjela, ureduje sa strankama,
obavlja tehničko-stručne poslove vezane za izdavanje dozvola i ovlaštenja
zrakoplovnog osoblja, predlaže obrasce, postupke i procedure za izdavanje,
obnavljanje i produžavanje valjanosti dozvola i ovlaštenja zrakoplovnog osoblja,
imenuje povjerenstva za provođenje ispita zrakoplovnog osoblja, predlaže popis
stručnjaka za provođenja ispita i provjera zrakoplovnog osoblja i procjenu
zdravstvene sposobnosti zrakoplovnog osoblja, vodi i kontrolira Centralnu banku
pitanja za ispite letačkog i drugog zrakoplovnog osoblja, vodi registar
zrakoplovnog osoblja, ovlaštenih ispitivača, odobrenih organizacija za obuku
zrakoplovnog osoblja i pravnih i fizičkih osoba ovlaštenih za utvrđivanje
zdravstvene sposobnosti zrakoplovnog osoblja, provodi preglede i nadzore te
izdaje i ukida ovlaštenja za rad organizacijama za osposobljavanje zrakoplovnog
osoblja, radi kontinuiranog udovoljavanja propisanim uvjetima obavlja kontrolu
ispravnosti odobrenih postupaka, programa i sustava kvalitete organizacija za
osposobljavanje zrakoplovnog osoblja, predlaže obrasce, postupke i procedure,
provodi preglede i nadzore te izdaje i ukida ovlaštenja pravnim i fizičkim
osobama ovlaštenim za obavljanje liječničkih pregleda zrakoplovnog osoblja.

*e) Odjel plovidbenosti zrakoplova*
Članak 88.

Odjel plovidbenosti zrakoplova prati i procjenjuje međunarodne propise,
standarde i procedure iz djelokruga Odjela koji su vezani uz certifikaciju,
plovidbenost i održavanje zrakoplova i zrakoplovnih uređaja, te predlaže i
sudjeluje u usklađivanju propisa s međunarodnim standardima, prati i ocjenjuje
primjenjivost međunarodnih standarda u Republici Hrvatskoj, sudjeluje u izradi
zakonskih i podzakonskih akata vezanih uz djelokrug rada Odjela, odobrava
programe letnih ispitivanja i sudjeluje pri obavljanju provjera u letu,
pregledava i odobrava priručnike i dokumentaciju za održavanje zrakoplova (MOE,
POZ, MME, MEL,..) i organizacija za održavanje, analizira i ocjenjuje
zrakoplovne naredbe (AD) i biltene proizvođača (SB) te odlučuje o njihovoj
primjeni u Republici Hrvatskoj, izdaje hrvatske zrakoplovne naredbe, naputke i
servisne informacije, analizira kvarove zrakoplova i zrakoplovnih uređaja te
poduzima preventivne i zaštitne mjere, utvrđuje tehničke zrakoplovne standarde,
definira uvjete za homologaciju i validaciju homologacije zrakoplova i
zrakoplovnih uređaja, obavlja osnovne, redovne i izvanredne preglede zrakoplova,
izdaje i produžava valjanost svjedodžbe o plovidbenosti, odobrava gradnju
zrakoplova, izdaje potvrdu o sukladnosti tipa, sudjeluje u radu ispitnih
povjerenstava za stjecanje dozvola zrakoplovno-tehničkog osoblja, provodi
preglede i nadzore te izdaje i ukida ovlaštenja za rad organizacijama za
osposobljavanje zrakoplovno-tehničkog osoblja, sudjeluje u postupku izdavanja
AOC, provodi preglede i nadzore radi utvrđivanja udovoljavanja uvjetima za
izdavanje, izmjene i dopune odobrenja organizacijama za održavanje zrakoplova i
odobrenja sustava održavanja zrakoplova.

*f) Odjel aerodroma i zaštite zračnog prometa*
Članak 89.

Odjel aerodroma i zaštite zračnog prometa obavlja stručno-tehničke poslove
vezano za aerodrome, stručne poslove vezane za zaštitu zračnog prometa, prati i
procjenjuje međunarodne standarde i postupke iz djelokruga Odjela, te predlaže
usklađivanje propisa s međunarodnim standardima, razvija standarde za
projektiranje aerodroma, provodi postupak certificiranja aerodroma, odobrava
programe i projekte na državnoj razini, provodi državnu politiku na području
aerodroma, prati stanje i cijene aerodromskih i drugih pristojbi, priprema i
usklađuje podloge za utvrđivanje otvorenosti aerodroma Republike Hrvatske, prati
standarde i provodi politiku koja će osigurati potreban stupanj zaštite zračnog
prometa, daje tehničku pomoć i savjete o pitanjima zaštite zračnog prometa,
provjerava organizaciju zaštite zračnog prometa, procjenjuje, (obavlja audite) i
povremeno daje izvješće o primjeni i učinkovitosti planova, programa, standarda
i politike zaštite zračnog prometa, odobrava aerodromske planove zaštite zračnog
prometa i zrakoplovne planove zaštite zračnog prometa, te obavlja nadzore u
skladu s obvezama iz Nacionalnog programa zaštite zračnog prometa, koordinira u
radu s ostalim subjektima u pogledu zaštite zračnog prometa kao što su
Ministarstvo obrane, Ministarstvo unutarnjih poslova, Ministarstvo financija,
povjerenstva za zaštitu zračnog prometa.

*g) Odjel sigurnosti zračne plovidbe*
Članak 90.

Odjel sigurnosti zračne plovidbe obavlja upravne i druge stručne poslove koji se
odnose na sigurnosno korištenje zračnog prostora i upravljanje zračnim prometom,
prati i procjenjuje međunarodne standarde i postupke iz djelokruga Odjela i
ocjenjuje njihovu primjenjivost u Republici Hrvatskoj, predlaže i sudjeluje u
usklađivanju nacionalnih propisa kako sa standardima, normama i preporukama
predviđenim u međunarodnim ugovorima kojima je Republika Hrvatska pristupila,
tako i s pravnom stečevinom Europske unije, sudjeluje u izradi i priprema nacrte
prijedloga zakonskih i podzakonskih akata vezanih uz djelokrug rada Odjela,
planira i koordinira uporabu zrakoplovnih komunikacija na nacionalnoj i
međunarodnoj razini, sudjeluje u procesu utvrđivanja smjernica u vezi naplate
naknada za pružene usluge zračne plovidbe korisnicima zračnog prostora, prati,
predlaže i provodi usklađivanje postupaka upravljanja zračnim prometom (ATM) i
pružanja usluga u zračnoj plovidbi kontinuirano obavlja stručne poslove iz
nadležnosti NSA (National Supervisory Authority), radi na proširenju postojećih
sigurnosnih standarda i cjelokupne učinkovitosti zračnog prometa, utvrđuje
smjernice u cilju optimalizacije kapaciteta i minimalizacije kašnjenja, radi na
promicanju koncepta postupno integriranijeg odvijanja prometa u kontekstu
zajedničke prometne politike, radi na uspostavi zajedničkih procedura za
projektiranje, planiranje, upravljanje i postizanje interoperabilnosti među
različitim sustavima, bitnim dijelovima i vezanim procedurama EATMN-a,
provjerava udovoljavanje propisanim uvjetima, te odobrava priručnike i dokumente
koje mora imati pružatelj usluga u zračnoj plovidbi, provodi postupke vezane uz
izdavanje, produžavanje valjanosti i promjene svjedodžbi o sposobnosti –
certifikata pružatelja usluga u zračnoj plovidbi, sudjeluje u obavljanju nadzora
pružatelja usluga u zračnoj plovidbi, sudjeluje u izradi klasifikacija promjena
u ATM sustavima u cilju provedbe sigurnosnih procjena, odobrava sigurnosne
procjene vezane uz velike preinake i puštanje u rad ATM sustava te tehničkih
sredstava i objekata zračne plovidbe, odobrava postupak implementacije promjena
u ATM sustavima, sudjeluje u izradi godišnjeg izvještaja nadzora sigurnosti
zračnog prometa i pružatelja usluga u zračnoj plovidbi, sudjeluje u radu
nacionalnih i međunarodnih tijela iz djelokruga rada Odjela.

**8. UPRAVA ELEKTRONIČKIH KOMUNIKACIJA I POŠTE**
Članak 91.

Uprava elektroničkih komunikacija i pošte obavlja upravne poslove i druge
stručne poslove u području elektroničkih komunikacija (telekomunikacija i
radijskih komunikacija), informacijskog društva (osim poslova informacijskog
društva koji su u djelokrugu središnjih tijela državne uprave nadležnih za
e-Hrvatsku i informatičku djelatnost) i poštanskih usluga, predlaže i priprema
nacrte prijedloga zakona i drugih propisa iz područja elektroničkih
komunikacija, osigurava i provodi utvrđenu politiku i primjenu zakona i drugih
propisa iz područja elektroničkih komunikacija, izrađuje prijedloge strategija,
studija, smjernica i programa razvoja elektroničkih komunikacija u Republici
Hrvatskoj te prijedloge akcijskih planova za njihovu provedbu, izrađuje analize
i izvješća o stanju u području elektroničkih komunikacijskih mreža i usluga,
priprema prijedloge mjera i planova za razvoj i poboljšanje stanja u području
elektroničkih komunikacija, prati stanje u poslovanju trgovačkog društva
Odašiljači i veze d.o.o., sudjeluje u pripremi i izradi nacrta prijedloga zakona
i drugih propisa iz područja radijske opreme i telekomunikacijske terminalne
opreme (RiTT oprema) i elektromagnetske kompatibilnosti (EMC), informacijskog
društva i nacionalne informacijske infrastrukture, surađuje u praćenju,
utvrđivanju i analizi pokazatelja razvoja informacijskog društva, predlaže
projekte i programe razvoja informacijske i komunikacijske tehnologije (ICT) i
usluga informacijskog društva, surađuje u planiranju, usklađivanju i provedbi
aktivnosti razvoja nacionalne informacijske infrastrukture, priprema prijedloge
mjera i planova za poticanje razvoja i poboljšanje stanja na tržištu ICT usluga,
aplikacija i proizvoda, predlaže i priprema nacrte prijedloga zakona i drugih
propisa iz područja pošte i poštanskih usluga, osigurava i provodi utvrđenu
politiku i primjenu zakona i drugih propisa iz područja pošte i poštanskih
usluga, izrađuje prijedloge strategija, studija, smjernica i programa razvoja
pošte i tržišta poštanskih usluga u Republici Hrvatskoj te prijedloge akcijskih
planova za njihovu provedbu, izrađuje analize i izvješća o stanju u poštanskoj
djelatnosti te unutarnjem i međunarodnom poštanskom prometu, priprema prijedloge
mjera i planova za razvoj i poboljšanje stanja na tržištu poštanskih usluga,
prati stanje u poslovanju trgovačkog društva HP – Hrvatska pošta d.d., pruža
stručnu potporu u analitičkom pregledu i ocjeni usklađenosti zakonodavstva
Republike Hrvatske s pravnom stečevinom Europske unije, sudjeluje u izradi
nacrta prijedloga pregovaračkih stajališta i tehničkim konzultacijama u postupku
pregovora s Europskom unijom u poglavljima pregovora koja se odnose na
elektroničke komunikacije, slobodu kretanja roba, informacijsko društvo i
poštanske usluge, sudjeluje u pripremi podloga za izradu državnog proračuna,
sudjeluje u radu europskih i međunarodnih organizacija i institucija u području
elektroničkih komunikacija, informacijskog društva i poštanskih usluga te
njihovih upravnih i radnih tijela i stručnih skupina, sudjeluje na međudržavnim
sastancima i pregovorima iz područja elektroničkih komunikacija, informacijskog
društva i poštanskih usluga, surađuje u pripremi i izradi nacrta prijedloga
međunarodnih ugovora, sporazuma i konvencija u području elektroničkih
komunikacija, informacijskog društva i poštanskih usluga i priprema nacrte
prijedloga zakona o potvrđivanju tih međunarodnih akata, te obavlja i druge
poslove koji su zakonom ili drugim propisima stavljeni u nadležnost
Ministarstva, a odnose se na elektroničke komunikacije, informacijsko društvo i
poštanske usluge.
Za obavljanje poslova Uprave elektroničkih komunikacija i pošte ustrojavaju se
sljedeći odjeli:
a) Odjel za elektroničke komunikacije
b) Odjel za informacijsko društvo
c) Odjel za poštanske usluge.

*a) Odjel za elektroničke komunikacije*
Članak 92.

Odjel za elektroničke komunikacije predlaže i priprema nacrte prijedloga zakona
i drugih propisa iz područja elektroničkih komunikacija (telekomunikacija i
radijskih komunikacija), sudjeluje u pripremi i izradi nacrta prijedloga zakona
i drugih propisa iz područja radijske opreme i telekomunikacijske terminalne
opreme (RiTT oprema) i elektromagnetske kompatibilnosti (EMC), osigurava i
provodi utvrđenu politiku i primjenu zakona i drugih propisa iz područja
elektroničkih komunikacija, izrađuje prijedloge strategija, studija, smjernica i
programa razvoja elektroničkih komunikacija u Republici Hrvatskoj te prijedloge
akcijskih planova za njihovu provedbu, prati stanje u području elektroničkih
komunikacijskih mreža i usluga, s osobitim naglaskom na pružanje univerzalnih
usluga, priprema i obrađuje stručne materijale te izrađuje stručne podloge,
analize i izvješća o stanju elektroničke komunikacijske infrastrukture i tržišta
elektroničkih komunikacijskih usluga, priprema prijedloge mjera i planova za
razvoj i poboljšanje stanja u području elektroničke komunikacijske
infrastrukture i elektroničkih komunikacijskih usluga, prati stanje u poslovanju
trgovačkog društva Odašiljači i veze d.o.o., prati provedbu tekuće gospodarske
politike, zakona i drugih propisa iz područja gospodarskog sustava i analizira
njihov utjecaj na razvoj tržišta elektroničkih komunikacija, sudjeluje u
pripremi podloga za izradu državnog proračuna u dijelu koji se odnosi na
elektroničke komunikacije, daje pravna objašnjenja zakona i drugih propisa te
stručna mišljenja u vezi s primjenom zakona i drugih propisa iz područja
elektroničkih komunikacija, osim provedbenih propisa koji su u nadležnosti
nacionalnog regulatornog tijela, priprema odgovore na zastupnička pitanja,
priprema odgovore na predstavke i pritužbe građana i pravnih osoba u vezi s
obavljanjem djelatnosti elektroničkih komunikacijskih mreža i usluga koje nisu u
nadležnosti nacionalnog regulatornog tijela ili drugih nadležnih tijela u skladu
s posebnim zakonom, provodi mjere iz Sporazuma o stabilizaciji i pridruživanju i
izrađuje podloge za godišnji Nacionalni program Republike Hrvatske za
pridruživanje Europskoj uniji u dijelu koji se odnosi na elektroničke
komunikacije te radijsku opremu i telekomunikacijsku terminalnu opremu (RiTT
oprema) i elektromagnetsku kompatibilnost (EMC), pruža stručnu potporu u
analitičkom pregledu i ocjeni usklađenosti zakonodavstva Republike Hrvatske s
pravnom stečevinom Europske unije, sudjeluje u izradi nacrta prijedloga
pregovaračkih stajališta i tehničkim konzultacijama u postupku pregovora s
Europskom unijom u poglavljima pregovora koja se odnose na elektroničke
komunikacije i slobodu kretanja roba, prati i sudjeluje u radu europskih i
međunarodnih organizacija i institucija u području elektroničkih komunikacija
(Međunarodna telekomunikacijska unija – ITU, Europska konferencija poštanskih i
telekomunikacijskih uprava – CEPT, Odbor za elektroničke komunikacije – ECC,
Europski institut za telekomunikacijske norme – ETSI, EUTELSAT i druge
međunarodne organizacije za satelitske radijske komunikacije, itd.) te njihovih
upravnih i radnih tijela i stručnih skupina, prati i sudjeluje u radu Odbora za
komunikacije Europske komisije (COCOM), prati i sudjeluje u radu NATO-ova Odbora
za planiranje civilnih komunikacija (CCPC) i njegovih radnih tijela, sudjeluje
na sastancima i u pregovorima na bilateralnoj i multilateralnoj razini s
nadležnim državnim tijelima drugih zemalja u području elektroničkih
komunikacija, surađuje u pripremi stručnih podloga i izradi nacrta prijedloga
međunarodnih ugovora, sporazuma i konvencija u području elektroničkih
komunikacija i u pregovorima za njihovo sklapanje i priprema nacrte prijedloga
zakona o potvrđivanju tih međunarodnih akata, te obavlja i druge poslove iz
svojeg djelokruga.
Za obavljanje poslova u Odjelu za elektroničke komunikacije ustrojavaju se
sljedeći odsjeci:
a/1 Odsjek pravnih poslova
a/2 Odsjek međunarodnih poslova
a/3 Odsjek stručno-tehničkih i gospodarskih poslova.

a/1 Odsjek pravnih poslova

Članak 93.

Odsjek pravnih poslova obavlja upravne i stručne poslove koji se odnose na
izradu nacrta prijedloga zakona i drugih propisa iz područja elektroničkih
komunikacija, praćenje provedbe utvrđene politike i primjene zakona i drugih
propisa iz područja elektroničkih komunikacija, provedbu mjera iz Sporazuma o
stabilizaciji i pridruživanju i izradu podloga za godišnji Nacionalni program
Republike Hrvatske za pridruživanje Europskoj uniji u dijelu koji se odnosi na
elektroničke komunikacije, stručnu potporu u analitičkom pregledu i ocjeni
usklađenosti zakonodavstva Republike Hrvatske s pravnom stečevinom Europske
unije te u izradi nacrta prijedloga pregovaračkih stajališta i tehničkim
konzultacijama u postupku pregovora s Europskom unijom u poglavljima pregovora
koja se odnose na elektroničke komunikacije i slobodu kretanja roba, davanje
pravnih objašnjenja zakona i drugih propisa te stručnih mišljenja u vezi s
primjenom zakona i drugih propisa iz područja elektroničkih komunikacija, osim
provedbenih propisa koji su u nadležnosti nacionalnog regulatornog tijela,
izradu odgovora na zastupnička pitanja, izradu odgovora na predstavke i pritužbe
građana i pravnih osoba u vezi s obavljanjem djelatnosti elektroničkih
komunikacijskih mreža i usluga koje nisu u nadležnosti nacionalnog regulatornog
tijela ili drugih nadležnih tijela u skladu s posebnim zakonom, te obavljanje
drugih poslova po nalogu nadležne osobe.

a/2 Odsjek međunarodnih poslova

Članak 94.

Odsjek međunarodnih poslova obavlja stručne i tehničke poslove koji se odnose na
praćenje i sudjelovanje u radu europskih i međunarodnih organizacija i
institucija u području elektroničkih komunikacija (Međunarodna
telekomunikacijska unija – ITU, Europska konferencija poštanskih i
telekomunikacijskih uprava – CEPT, Odbor za elektroničke komunikacije – ECC,
Europski institut za telekomunikacijske norme – ETSI, EUTELSAT i druge
međunarodne organizacije za satelitske radijske komunikacije, itd.) te njihovih
upravnih i radnih tijela i stručnih skupina, praćenje i sudjelovanje u radu
Odbora za komunikacije Europske komisije (COCOM), praćenje i sudjelovanje u radu
NATO-ova Odbora za planiranje civilnih komunikacija (CCPC) i njegovih radnih
tijela, suradnju i sudjelovanje na sastancima i u pregovorima na bilateralnoj i
multilateralnoj razini s nadležnim državnim tijelima drugih zemalja u području
elektroničkih komunikacija, suradnju s nacionalnim regulatornim tijelom za
elektroničke komunikacije, drugim regulatornim tijelima i nadležnim tijelima
državne uprave u vezi s ostvarivanjem međunarodne suradnje u području
elektroničkih komunikacija, suradnju u pripremi stručnih podloga i izradi nacrta
prijedloga međunarodnih ugovora, sporazuma i konvencija u području elektroničkih
komunikacija i u pregovorima za njihovo sklapanje i pripremu nacrta prijedloga
zakona o potvrđivanju tih međunarodnih akata, davanje ovlasti nadležnim tijelima
za sklapanje provedbenih sporazuma na bilateralnoj i multilateralnoj razini u
području elektroničkih komunikacija, sudjelovanje u provedbi mjera iz Sporazuma
o stabilizaciji i pridruživanju i izradi podloga za godišnji Nacionalni program
Republike Hrvatske za pridruživanje Europskoj uniji u dijelu koji se odnosi na
elektroničke komunikacije, te obavljanje drugih poslova po nalogu nadležne
osobe.

a/3 Odsjek stručno-tehničkih i gospodarskih poslova

Članak 95.

Odsjek stručno-tehničkih i gospodarskih poslova obavlja stručne i tehničke
poslove koji se odnose na izradu prijedloga strategija, studija, smjernica i
programa razvoja elektroničkih komunikacija u Republici Hrvatskoj te prijedloga
akcijskih planova za njihovu provedbu, suradnju u pripremi i izradi nacrta
prijedloga zakona i drugih propisa te prijedloga strategija, studija, smjernica
i programa iz područja radijske opreme i telekomunikacijske terminalne opreme
(RiTT oprema) i elektromagnetske kompatibilnosti (EMC), kao i prijedloga
akcijskih planova za njihovu provedbu, praćenje stanja u području elektroničkih
komunikacijskih mreža i usluga, s osobitim naglaskom na pružanje univerzalnih
usluga, provedbu mjera iz Sporazuma o stabilizaciji i pridruživanju i izradu
podloga za godišnji Nacionalni program Republike Hrvatske za pridruživanje
Europskoj uniji u dijelu koji se odnosi na elektroničke komunikacije te radijsku
opremu i telekomunikacijsku terminalnu opremu (RiTT oprema) i elektromagnetsku
kompatibilnost (EMC), stručnu potporu u analitičkom pregledu i ocjeni
usklađenosti zakonodavstva Republike Hrvatske s pravnom stečevinom Europske
unije te u izradi nacrta prijedloga pregovaračkih stajališta i tehničkim
konzultacijama u postupku pregovora s Europskom unijom u poglavljima pregovora
koja se odnose na elektroničke komunikacije i slobodu kretanja roba,
predlaganje, planiranje i izradu projekata iz područja elektroničkih
komunikacija i praćenje njihova ostvarivanja u sklopu programa i fondova
suradnje i pomoći Europske unije (CARDS, PHARE, IPA i drugi pretpristupni
fondovi EU), pripremu i obradu stručnih materijala, te izradu stručnih podloga,
analiza i izvješća o stanju elektroničke komunikacijske infrastrukture i tržišta
elektroničkih komunikacija, pripremu prijedloga mjera i planova za razvoj i
poboljšanje stanja u području elektroničke komunikacijske infrastrukture i
elektroničkih komunikacijskih mreža i usluga, davanje prethodnih suglasnosti
propisanih zakonom koji uređuje područje elektroničkih komunikacija, praćenje
stanja u poslovanju trgovačkog društva Odašiljači i veze d.o.o., praćenje
provedbe tekuće gospodarske politike, zakona i drugih propisa iz područja
gospodarskog sustava i analizu njihova utjecaja na razvoj tržišta elektroničkih
komunikacija, sudjelovanje u pripremi podloga za izradu državnog proračuna u
dijelu koji se odnosi na elektroničke komunikacije, te obavljanje drugih poslova
po nalogu nadležne osobe.

*b) Odjel za informacijsko društvo*
Članak 96.

Odjel za informacijsko društvo obavlja poslove iz područja informacijskog
društva, osim poslova informacijskog društva koji su u djelokrugu središnjih
tijela državne uprave nadležnih za e-Hrvatsku i informatičku djelatnost,
sudjeluje u pripremi i izradi nacrta prijedloga zakona i drugih propisa iz
područja informacijskog društva i nacionalne informacijske infrastrukture,
sudjeluje u izradi prijedloga strategija, studija, smjernica i programa razvoja
informacijskog društva u Republici Hrvatskoj te prijedloga akcijskih planova za
njihovu provedbu, obavlja stručne i tehničke poslove praćenja i analize stanja i
trendova razvoja informacijske i komunikacijske tehnologije (ICT) u Europi i
svijetu i mogućnosti njezine primjene u Republici Hrvatskoj, surađuje u
praćenju, utvrđivanju i analizi pokazatelja razvoja informacijskog društva,
predlaže projekte i programe razvoja ICT tehnologije i infrastrukture te usluga
informacijskog društva, uključujući razvoj i primjenu digitalnih sadržaja,
rješenja i aplikacija, surađuje u planiranju, usklađivanju i provedbi aktivnosti
razvoja nacionalne informacijske infrastrukture, prati stanje i priprema
prijedloge mjera i planova za poticanje razvoja i poboljšanje stanja na tržištu
ICT usluga, aplikacija i proizvoda te uvođenje novih inovativnih ICT
tehnologija, usluga i sadržaja, prati stanje i priprema prijedloge mjera i
planova za poticanje razvoja i poboljšanje stanja ICT infrastrukture, sudjeluje
u planiranju, usklađivanju i provedbi projekata razvoja informacijskog društva,
sudjeluje u planiranju, usklađivanju i provedbi projekata izgradnje, razvoja i
primjene računalno-komunikacijske mreže tijela državne uprave, provodi mjere iz
Sporazuma o stabilizaciji i pridruživanju i izrađuje podloge za godišnji
Nacionalni program Republike Hrvatske za pridruživanje Europskoj uniji u dijelu
koji se odnosi na informacijsko društvo i nacionalnu informacijsku
infrastrukturu, pruža stručnu potporu u analitičkom pregledu i ocjeni
usklađenosti zakonodavstva Republike Hrvatske s pravnom stečevinom Europske
unije te u izradi nacrta prijedloga pregovaračkih stajališta i tehničkim
konzultacijama u postupku pregovora s Europskom unijom u poglavlju pregovora
koje se odnosi na informacijsko društvo, sudjeluje u planiranju, usklađivanju i
provedbi programa suradnje i pomoći Europske unije vezanih uz razvoj
informacijskog društva i ICT infrastrukture, sudjeluje u predlaganju, planiranju
i izradi projekata iz područja informacijskog društva i praćenju njihova
ostvarivanja u sklopu fondova Europske unije (CARDS, PHARE, IPA i drugi
pretpristupni fondovi EU), surađuje sa središnjim tijelima državne uprave
nadležnim za e-Hrvatsku, elektroničku trgovinu i poslovanje, informatičku
djelatnost, razvojnu strategiju i koordinaciju fondova EU, te drugim nadležnim
državnim tijelima, znanstvenim, obrazovnim i stručnim institucijama iz područja
informacijskog društva, prati i sudjeluje u radu međunarodnih organizacija,
institucija i foruma iz područja informacijskog društva (Međunarodna
telekomunikacijska unija – ITU i druga specijalizirana UN-ova tijela, nadležna
tijela Europske komisije, eSEE inicijativa (inicijativa e-jugoistočna Europa) i
dr.) te njihovih stručnih radnih skupina i drugih radnih tijela, sudjeluje na
sastancima i u pregovorima na bilateralnoj i multilateralnoj razini s nadležnim
državnim tijelima drugih zemalja u području informacijskog društva, surađuje u
pripremi stručnih podloga i izradi nacrta prijedloga međunarodnih ugovora,
sporazuma i konvencija iz područja informacijskog društva, u pregovorima za
njihovo sklapanje i u pripremi nacrta prijedloga zakona o potvrđivanju tih
međunarodnih akata, surađuje s tijelima jedinica lokalne i područne (regionalne)
samouprave i gospodarstvom, a osobito s malim i srednjim poduzetnicima, kao i s
nevladinim organizacijama i udrugama civilnog društva na promicanju i razvoju
usluga informacijskog društva i ICT tehnologije, te obavlja i druge poslove iz
svojeg djelokruga.
Za obavljanje poslova u Odjelu za informacijsko društvo ustrojavaju se sljedeći
odsjeci:
b/1 Odsjek za usluge informacijskog društva,
b/2 Odsjek za informacijsko-komunikacijsku (ICT) infrastrukturu,
b/3 Odsjek za programe razvoja informacijskog društva.

b/1 Odsjek za usluge informacijskog društva

Članak 97.

Odsjek za usluge informacijskog društva obavlja stručne i tehničke poslove koji
se odnose na sudjelovanje u pripremi i izradi nacrta prijedloga zakona i drugih
propisa iz područja informacijskog društva i nacionalne informacijske
infrastrukture, osim poslova informacijskog društva koji su u djelokrugu
središnjih tijela državne uprave nadležnih za e-Hrvatsku i informatičku
djelatnost, sudjeluje u izradi prijedloga strategija, studija, smjernica i
programa razvoja informacijskog društva u Republici Hrvatskoj te prijedloga
akcijskih planova za njihovu provedbu, suradnju u praćenju, utvrđivanju i
analizi pokazatelja razvoja informacijskog društva, predlaganje projekata i
programa razvoja usluga informacijskog društva, uključujući razvoj i primjenu
digitalnih sadržaja, rješenja i aplikacija, praćenje stanja i pripremu
prijedloga mjera i planova za poticanje razvoja i poboljšanje stanja na tržištu
ICT usluga, aplikacija i proizvoda, te uvođenje novih inovativnih ICT
tehnologija, usluga i sadržaja, sudjelovanje u planiranju, usklađivanju i
provedbi projekata razvoja informacijskog društva, sudjelovanje u planiranju,
usklađivanju i provedbi projekata i programa informacijske sigurnosti i zaštite
podataka i privatnosti u elektroničkim komunikacijama, provedbu mjera iz
Sporazuma o stabilizaciji i pridruživanju i izradu podloga za godišnji
Nacionalni program Republike Hrvatske za pridruživanje Europskoj uniji u dijelu
koji se odnosi na usluge informacijskog društva, stručnu potporu u analitičkom
pregledu i ocjeni usklađenosti zakonodavstva Republike Hrvatske s pravnom
stečevinom Europske unije te u izradi nacrta prijedloga pregovaračkih stajališta
i tehničkim konzultacijama u postupku pregovora s Europskom unijom u poglavlju
pregovora koje se odnosi na informacijsko društvo, suradnju sa središnjim
tijelima državne uprave nadležnim za e-Hrvatsku, elektroničku trgovinu,
poslovanje i informatičku djelatnost, te drugim nadležnim državnim tijelima,
znanstvenim, obrazovnim i stručnim institucijama iz područja informacijskog
društva, suradnju s tijelima jedinica lokalne i područne (regionalne) samouprave
i gospodarstvom, a osobito s malim i srednjim poduzetnicima, kao i s nevladinim
organizacijama i udrugama civilnog društva na promicanju i razvoju usluga
informacijskog društva, te obavljanje drugih poslova po nalogu nadležne osobe.

b/2 Odsjek za informacijsko-komunikacijsku (ICT) infrastrukturu

Članak 98.

Odsjek za informacijsko-komunikacijsku (ICT) infrastrukturu obavlja stručne i
tehničke poslove koji se odnose na sudjelovanje u izradi prijedloga strategija,
studija, smjernica i programa razvoja informacijskog društva u Republici
Hrvatskoj te prijedloga akcijskih planova za njihovu provedbu, praćenje i
analizu stanja i trendova razvoja informacijske i komunikacijske tehnologije
(ICT) u Europi i svijetu i mogućnosti njezine primjene u Republici Hrvatskoj,
suradnju u praćenju, utvrđivanju i analizi pokazatelja razvoja informacijskog
društva, predlaganje projekata i programa razvoja ICT tehnologije i
infrastrukture, suradnju u planiranju, usklađivanju i provedbi aktivnosti
razvoja nacionalne informacijske infrastrukture, praćenje stanja i pripremu
prijedloga mjera i planova za poticanje razvoja i poboljšanje stanja ICT
infrastrukture, sudjelovanje u planiranju, usklađivanju i provedbi projekata
izgradnje, razvoja i primjene računalno-komunikacijske mreže tijela državne
uprave, sudjelovanje u planiranju, usklađivanju i provedbi projekata i programa
sigurnosti i zaštite ICT infrastrukture (borba protiv kibernetičkog kriminala,
zlouporaba interneta i sl.), suradnju s operatorima elektroničkih
komunikacijskih mreža i usluga na promicanju i jačanju informacijske sigurnosti
i zaštite podataka i privatnosti u elektroničkim komunikacijama, planiranje,
predlaganje i planiranje mjera za povezivanje ICT sučelja Republike Hrvatske sa
susjednim zemljama, provedbu mjera iz Sporazuma o stabilizaciji i pridruživanju
i izradu podloga za godišnji Nacionalni program Republike Hrvatske za
pridruživanje Europskoj uniji u dijelu koji se odnosi na ICT tehnologiju i
infrastrukturu, stručnu potporu u analitičkom pregledu i ocjeni usklađenosti
zakonodavstva Republike Hrvatske s pravnom stečevinom Europske unije te u izradi
nacrta prijedloga pregovaračkih stajališta i tehničkim konzultacijama u postupku
pregovora s Europskom unijom u poglavlju pregovora koje se odnosi na ICT
tehnologiju i infrastrukturu, suradnju sa središnjim tijelima državne uprave
nadležnim za e-Hrvatsku, elektroničku trgovinu, poslovanje i informatičku
djelatnost te drugim nadležnim državnim tijelima, znanstvenim, obrazovnim i
stručnim institucijama iz područja informacijskog društva, suradnju s tijelima
jedinica lokalne i područne (regionalne) samouprave i gospodarstvom, a osobito s
malim i srednjim poduzetnicima, kao i s nevladinim organizacijama i udrugama
civilnog društva na promicanju i primjeni novih inovativnih ICT tehnologija, te
obavljanje drugih poslova po nalogu nadležne osobe.

b/3 Odsjek za programe razvoja informacijskog društva

Članak 99.

Odsjek za programe razvoja informacijskog društva obavlja stručne i tehničke
poslove koji se odnose na sudjelovanje u planiranju, koordinaciji, usklađivanju
i provedbi programa suradnje i pomoći Europske unije vezanih uz razvoj
informacijskog društva i ICT infrastrukture sudjelovanje u predlaganju,
planiranju i izradi programa iz područja informacijskog društva i praćenju
njihova ostvarivanja u sklopu fondova Europske unije (CARDS, PHARE, IPA i drugi
pretpristupni fondovi EU), suradnju sa središnjim tijelima državne uprave
nadležnim za e-Hrvatsku, elektroničku trgovinu, poslovanje i informatičku
djelatnost, razvojnu strategiju i koordinaciju fondova EU, te drugim nadležnim
državnim tijelima u vezi sa sudjelovanjem u programima razvoja informacijskog
društva, suradnju i sudjelovanje na sastancima i u pregovorima na bilateralnoj i
multilateralnoj razini s nadležnim državnim tijelima drugih zemalja u području
informacijskog društva, suradnju u pripremi stručnih podloga i izradi nacrta
prijedloga međunarodnih ugovora, sporazuma i konvencija iz područja
informacijskog društva, u pregovorima za njihovo sklapanje i u pripremi nacrta
prijedloga zakona o potvrđivanju tih međunarodnih akata, sudjelovanje u provedbi
mjera iz Sporazuma o stabilizaciji i pridruživanju i izradi podloga za godišnji
Nacionalni program Republike Hrvatske za pridruživanje Europskoj uniji u dijelu
koji se odnosi na informacijsko društvo, te obavljanje drugih poslova po nalogu
nadležne osobe.

*c) Odjel za poštanske usluge*
Članak 100.

Odjel za poštanske usluge predlaže i priprema nacrte prijedloga zakona i drugih
propisa iz područja pošte i poštanskih usluga, osigurava i provodi utvrđenu
politiku i primjenu zakona i drugih propisa iz područja pošte i poštanskih
usluga, izrađuje prijedloge strategija, studija, smjernica i programa razvoja
pošte i tržišta poštanskih usluga u Republici Hrvatskoj te prijedloge akcijskih
planova za njihovu provedbu, prati stanje u poštanskom sustavu i na tržištu
poštanskih usluga u unutarnjem i međunarodnom poštanskom prometu, priprema i
obrađuje stručne materijale te izrađuje stručne podloge, analize i izvješća o
stanju na tržištu poštanskih usluga te unutarnjem i međunarodnom poštanskom
prometu, priprema prijedloge mjera i planova za razvoj i poboljšanje stanja na
tržištu poštanskih usluga, prati stanje u poslovanju trgovačkog društva HP –
Hrvatska pošta d.d., prati provedbu tekuće gospodarske politike, zakona i drugih
propisa iz područja gospodarskog sustava i analizira njihov utjecaj na razvoj
tržišta poštanskih usluga, sudjeluje u pripremi podloga za izradu državnog
proračuna u dijelu koji se odnosi na poštu i poštanske usluge, daje pravna
objašnjenja zakona i drugih propisa te stručna mišljenja u vezi s primjenom
zakona i drugih propisa iz područja pošte i poštanskih usluga, priprema odgovore
na zastupnička pitanja, priprema odgovore na predstavke i pritužbe građana i
pravnih osoba u vezi s pružanjem poštanskih usluga koje nisu u nadležnosti
nacionalnog regulatornog tijela ili drugih nadležnih tijela u skladu s posebnim
zakonom, provodi mjere iz Sporazuma o stabilizaciji i pridruživanju i izrađuje
podloge za godišnji Nacionalni program Republike Hrvatske za pridruživanje
Europskoj uniji u dijelu koji se odnosi na poštanske usluge, pruža stručnu
potporu u analitičkom pregledu i ocjeni usklađenosti zakonodavstva Republike
Hrvatske s pravnom stečevinom Europske unije te u izradi nacrta prijedloga
pregovaračkih stajališta i tehničkim konzultacijama u postupku pregovora s
Europskom unijom u poglavlju pregovora koje se odnosi na poštanske usluge, prati
i sudjeluje u radu europskih i međunarodnih poštanskih organizacija i
institucija (Svjetska poštanska unija – UPU, Europska konferencija poštanskih i
telekomunikacijskih uprava – CEPT, Europski odbor za poštansku regulaciju – CERP
i dr.) te njihovih upravnih i radnih tijela i stručnih skupina, sudjeluje na
sastancima i u pregovorima na bilateralnoj i multilateralnoj razini s nadležnim
državnim tijelima drugih zemalja u području poštanskih usluga, surađuje u
pripremi stručnih podloga i izradi nacrta prijedloga međunarodnih ugovora,
sporazuma i konvencija u području poštanskih usluga i u pregovorima za njihovo
sklapanje i priprema nacrte prijedloga zakona o potvrđivanju tih međunarodnih
akata, te obavlja i druge poslove iz svojeg djelokruga.
Za obavljanje poslova u Odjelu za poštanske usluge ustrojavaju se sljedeći
odsjeci:
c/1 Odsjek pravnih poslova
c/2 Odsjek međunarodnih poslova
c/3 Odsjek stručno-tehničkih i gospodarskih poslova.

c/1 Odsjek pravnih poslova

Članak 101.

Odsjek pravnih poslova obavlja upravne i stručne poslove koji se odnose na
izradu nacrta prijedloga zakona i drugih propisa iz područja pošte i poštanskih
usluga, praćenje provedbe utvrđene politike i primjene zakona i drugih propisa
iz područja pošte i poštanskih usluga, provedbu mjera iz Sporazuma o
stabilizaciji i pridruživanju i izradu podloga za godišnji Nacionalni program
Republike Hrvatske za pridruživanje Europskoj uniji u dijelu koji se odnosi na
poštanske usluge, stručnu potporu u analitičkom pregledu i ocjeni usklađenosti
zakonodavstva Republike Hrvatske s pravnom stečevinom Europske unije te u izradi
nacrta prijedloga pregovaračkih stajališta i tehničkim konzultacijama u postupku
pregovora s Europskom unijom u poglavlju pregovora koje se odnosi na poštanske
usluge, davanje pravnih objašnjenja zakona i drugih propisa te stručnih
mišljenja u vezi s primjenom zakona i drugih propisa iz područja pošte i
poštanskih usluga, izradu odgovora na zastupnička pitanja, izradu odgovara na
predstavke i pritužbe građana i pravnih osoba u vezi s pružanjem poštanskih
usluga koje nisu u nadležnosti nacionalnog regulatornog tijela ili drugih
nadležnih tijela u skladu s posebnim zakonom, te obavljanje drugih poslova po
nalogu nadležne osobe.

c/2 Odsjek međunarodnih poslova

Članak 102.

Odsjek međunarodnih poslova obavlja stručne i tehničke poslove koji se odnose na
praćenje i sudjelovanje u radu europskih i međunarodnih poštanskih organizacija
i institucija (Svjetska poštanska unija – UPU, Europska konferencija poštanskih
i telekomunikacijskih uprava – CEPT, Europski odbor za poštansku regulaciju –
CERP i dr.) te njihovih upravnih i radnih tijela i stručnih skupina, suradnju i
sudjelovanje na sastancima i u pregovorima na bilateralnoj i multilateralnoj
razini s nadležnim državnim tijelima drugih zemalja u području poštanskih
usluga, suradnju s nacionalnim regulatornim tijelom za poštanske usluge, drugim
regulatornim tijelima i nadležnim tijelima državne uprave u vezi s ostvarivanjem
međunarodne suradnje u području poštanskih usluga, suradnju u pripremi stručnih
podloga i izradi nacrta prijedloga međunarodnih ugovora, sporazuma i konvencija
u području poštanskih usluga i u pregovorima za njihovo sklapanje i pripremu
nacrta prijedloga zakona o potvrđivanju tih međunarodnih akata, sudjelovanje u
provedbi mjera iz Sporazuma o stabilizaciji i pridruživanju i izradi podloga za
godišnji Nacionalni program Republike Hrvatske za pridruživanje Europskoj uniji
u dijelu koji se odnosi na poštanske usluge, stručnu potporu u analitičkom
pregledu i ocjeni usklađenosti zakonodavstva Republike Hrvatske s pravnom
stečevinom Europske unije te u izradi nacrta prijedloga pregovaračkih stajališta
i tehničkim konzultacijama u postupku pregovora s Europskom unijom u poglavlju
pregovora koje se odnosi na poštanske usluge, te obavljanje drugih poslova po
nalogu nadležne osobe.

c/3 Odsjek stručno-tehničkih i gospodarskih poslova

Članak 103.

Odsjek stručno-tehničkih i gospodarskih poslova obavlja stručne i tehničke
poslove koji se odnose na izradu prijedloga strategija, studija, smjernica i
programa razvoja pošte i tržišta poštanskih usluga u Republici Hrvatskoj te
prijedloga akcijskih planova za njihovu provedbu, praćenje stanja u poštanskom
sustavu i na tržištu poštanskih usluga u unutarnjem i međunarodnom poštanskom
prometu, pripremu i obradu stručnih materijala te izradu stručnih podloga,
analiza i izvješća o stanju na tržištu poštanskih usluga te unutarnjem i
međunarodnom poštanskom prometu, pripremu prijedloga mjera i planova za razvoj i
poboljšanje stanja na tržištu poštanskih usluga, praćenje stanja u poslovanju
trgovačkog društva HP – Hrvatska pošta d.d., praćenje provedbe tekuće
gospodarske politike, zakona i drugih propisa iz područja gospodarskog sustava i
analizu njihova utjecaja na razvoj tržišta poštanskih usluga, sudjelovanje u
pripremi podloga za izradu državnog proračuna u dijelu koji se odnosi na poštu i
poštanske usluge, provedbu mjera iz Sporazuma o stabilizaciji i pridruživanju i
izradu podloga za godišnji Nacionalni program Republike Hrvatske za
pridruživanje Europskoj uniji u dijelu koji se odnosi na poštanske usluge,
planiranje i izradu projekata iz područja pošte i poštanskih usluga i praćenje
njihova ostvarivanja u sklopu programa i fondova suradnje i pomoći Europske
unije (CARDS, PHARE, IPA i drugi pretpristupni fondovi EU), te obavljanje drugih
poslova po nalogu nadležne osobe.

**9. UPRAVA PROMETNE INSPEKCIJE**
Članak 104.

Uprava prometne inspekcije obavlja inspekcijske poslove unutarnjega i
međunarodnoga cestovnog prometa i cesta, sigurnosti željezničkog prometa i
žičara, sigurnosti zračne plovidbe, pošte i telekomunikacija.
Za obavljanje poslova Uprave prometne inspekcije ustrojavaju se sljedeće službe:
a) Služba inspekcije cestovnog prometa
b) Služba inspekcije cesta
c) Služba inspekcije sigurnosti željezničkog prometa i žičara
d) Služba zrakoplovne inspekcije
e) Služba inspekcije pošte i elektroničkih komunikacija
f) Služba za pravne poslove.

*a) Služba inspekcije cestovnog prometa*
Članak 105.

Služba inspekcije cestovnog prometa obavlja inspekcijski nadzor nad provedbom
propisa kojima se uređuje upravno područje cestovnog prometa, sigurnosti
cestovnog prometa i prijevoza opasnih tvari; provodi zakone i druge propise iz
područja cestovnog prometa; prati stanje i utjecaj cestovnog prometa na okoliš i
poduzima mjere za uklanjanje nepravilnosti i nedostataka utvrđenih inspekcijskim
nadzorom i prati njihovo izvršenje; vodi očevidnik objekata pod nadzorom i
očevidnik poduzetih mjera; inicira izmjene i dopune zakona i drugih propisa i
sudjeluje u izradi nacrta zakona i drugih propisa iz svog djelokruga.
Za obavljanje poslova Službe inspekcije cestovnog prometa ustrojavaju se odjeli:
a/1 Odjel inspekcije cestovnog prometa
a/2 Odjel inspekcije sigurnosti cestovnog prometa i prijevoza opasnih tvari u
cestovnom prometu.
Radi obavljanja poslova iz djelokruga inspekcije cestovnog prometa ustrojavaju
se u okviru Službe na području županija radna mjesta inspektora cestovnog
prometa koji se raspoređuju u jedan od navedenih odjela.

a/1 Odjel inspekcije cestovnog prometa

Članak 106.

Odjel inspekcije cestovnog prometa obavlja poslove inspekcijskog nadzora nad
provedbom propisa iz područja cestovnog prometa kao što su: prijevoz putnika
(linijski unutarnji i međunarodni, posebni linijski prijevoz, povremeni
prijevoz, prijevoz za vlastite potrebe, taxi prijevoz), prijevoz tereta
(unutarnji međunarodni i prijevoz za vlastite potrebe) izvanredni prijevoz,
kolodvori, te drugi poslovi iz Zakona o prijevozu u cestovnom prometu.

a/2 Odjel inspekcije sigurnosti cestovnog prometa i prijevoza opasnih tvari u
cestovnom prometu

Članak 107.

Odjel inspekcije sigurnosti cestovnog prometa i prijevoza opasnih tvari u
cestovnom prometu obavlja poslove inspekcijskog nadzora iz područja sigurnosti
prometa na cestama, i to: dopuštenih vremena upravljanja autobusima i teretnim
motornim vozilima, odmorima (dnevnim i tjednim) vozača tih vozila, tahografima,
vozilima u pogledu propisanih dimenzija, masa i osovinskih opterećenja,
ispitivanju vozila i uređaja u njima i drugo. U pogledu prijevoza opasnih tvari,
odjel obavlja poslove inspekcijskog nadzora nad vozačima i vozilima koji
obavljaju taj prijevoz u pogledu poštivanja propisa te nad prijevozom (unutarnji
i međunarodni) opasnih tvari sukladno Zakonu i Međunarodnom ugovoru o prijevozu
opasnih tvari u međunarodnom ugovoru o prijevozu opasnih tvari u međunarodnom
cestovnom prometu (ADR-sporazum).

*b) Služba inspekcije cesta*
Članak 108.

Služba inspekcije cesta obavlja inspekcijski nadzor nad provedbom propisa kojima
se uređuje upravno područje javnih cesta, sigurnosti cestovnog prometa i javnih
cesta, provodi zakone i druge propise iz područja javnih cesta; prati stanje i
utjecaj cestovnog prometa na okoliš i poduzima mjere; poduzima mjere za
uklanjanje nepravilnosti i nedostataka uočenih inspekcijskim nadzorom i prati
njihovo izvršenje; vodi očevidnik objekata pod nadzorom i očevidnik poduzetih
mjera; inicira izmjene i dopune zakona i drugih propisa iz svog djelokruga.
Za obavljanje poslova službe inspekcije cesta ustrojavaju se odjeli:
b/1 Odjel inspekcije državnih, županijskih i lokalnih cesta
b/2 Odjel inspekcije autocesta i složenih cestovnih objekata.
U područnim jedinicama (Grad Zagreb, Rijeka, Osijek, Split, Bjelovar, Zadar i
Slavonski Brod, Šibenik, Varaždin) predviđaju se i djeluju samostalni
izvršitelji inspektori cesta sa svim nadležnostima inspekcije, a raspoređuju se
u jedan od navedenih odjela.

b/1 Odjel inspekcije državnih, županijskih i lokalnih cesta

Članak 109.

Odjel inspekcije državnih, županijskih i lokalnih cesta obavlja poslove
inspekcijskog nadzora nad provedbom propisa iz područja javnih cesta, prijevoza
izvanrednog tereta, i utjecaja cestovnog prometa na okoliš; poduzima mjere za
uklanjanje nepravilnosti i nedostataka uočenih inspekcijskim nadzorom i prati
njihovo izvršenje za državne, županijske i lokalne ceste.

b/2 Odjel inspekcije autocesta i složenih cestovnih objekata

Članak 110.

Odjel inspekcije autocesta i složenih cestovnih objekata obavlja poslove
inspekcijskog nadzora nad provedbom propisa iz područja javnih cesta, prijevoza
izvanrednog tereta i utjecaja cestovnog prometa na okoliš; poduzima mjere za
uklanjanje nepravilnosti i nedostataka uočenih inspekcijskim nadzorom i prati
njihovo izvršenje za autoceste, objekte s naplatom i složene cestovne objekte.

*c) Služba inspekcije sigurnosti željezničkog prometa i žičara*
Članak 111.

Služba inspekcije sigurnosti željezničkog prometa i žičara obavlja poslove
inspekcijskog nadzora nad provedbom propisa kojima se uređuje sigurnost
željezničkog prometa, a koji se odnose na stanje, održavanje i uporabu donjeg i
gornjeg ustroja željezničke pruge, signalno-sigurnosnih, telekomunikacijskih i
elektrovučnih postrojenja, opreme pruge, željezničko-cestovnih prijelaza,
pružnog i zaštitnog pojasa, industrijskih kolosijeka, stanje, održavanje i
uporabu željezničkih vozila, obavljanje željezničkog prometa, prijevoz opasnih
tvari, uvjete za radnike koji neposredno sudjeluju u obavljanju željezničkog
prometa, obavljanje kontrole sigurnog tijeka prometa, provedbu unutarnjeg reda
na željeznici, poduzima mjere za uklanjanje ustanovljenih nedostataka i
nepravilnosti, prati izvršavanje mjera koje se poduzimaju u inspekcijskom
nadzoru, podnosi kaznene prijave i optužne prijedloge za pokretanje prekršajnih
postupaka, te izdavanje prekršajnih naloga, predlaže mjere za povećanje stupnja
sigurnosti u željezničkom prometu. Služba obavlja i poslove inspekcijskog
nadzora nad provedbom propisa kojima se uređuje sigurnost rada žičara, uspinjača
i vučnica, poduzima mjere za uklanjanje ustanovljenih nedostataka i
nepravilnosti, prati izvršavanje mjera koje se poduzimaju u inspekcijskom
nadzoru, podnosi kaznene prijave i optužne prijedloge za pokretanje prekršajnih
postupaka, te izdavanje prekršajnih naloga, predlaže mjere za povećanje stupnja
sigurnosti rada žičara, vučnica i uspinjača.
Za obavljanje poslova u Službi inspekcije sigurnosti željezničkog prometa
ustrojavaju se sljedeći odjeli:
c/1 Odjel inspekcije sigurnosti željezničkog prometa za područje željezničke
infrastrukture
c/2 Odjel inspekcije sigurnosti željezničkog prometa za područje željezničkog
prometa
c/3 Odjel inspekcije žičara.

c/1 Odjel inspekcije sigurnosti željezničkog prometa za područje željezničke
infrastrukture

Članak 112.

Odjel inspekcije sigurnosti željezničkog prometa za područje željezničke
infrastrukture obavlja poslove inspekcijskog nadzora nad provedbom propisa
kojima se uređuje sigurnost željezničkog prometa, a koji se odnose na stanje,
održavanje i uporabu donjeg i gornjeg ustroja željezničke pruge,
signalno-sigurnosnih, telekomunikacijskih i elektrovučnih postrojenja, opreme
pruge, željezničko-cestovnih prijelaza, pružnog i zaštitnog pojasa, te
industrijskih kolosijeka.

c/2 Odjel inspekcije sigurnosti željezničkog prometa za područje željezničkog
prometa

Članak 113.

Odjel inspekcije sigurnosti željezničkog prometa za područje željezničkog
prometa obavlja poslove inspekcijskog nadzora nad provedbom propisa kojima se
uređuje sigurnost željezničkog prometa, a koji se odnose na stanje, održavanje i
uporabu željezničkih vozila, obavljanje željezničkog prometa, prijevoz opasnih
tvari, uvjete za radnike koji neposredno sudjeluju u obavljanju željezničkog
prometa, obavljanje kontrole sigurnog tijeka prometa i provedbu unutarnjeg reda
na željeznici.

c/3 Odjel inspekcije žičara

Članak 114.

Odjel inspekcije žičara obavlja poslove inspekcijskog nadzora nad provedbom
propisa kojima se uređuje sigurnost rada žičara, vučnica i uspinjača, a koji se
odnose na stanje, održavanje i uporabu žičara, vučnica i uspinjača.

*d) Služba zrakoplovne inspekcije*
Članak 115.

Služba zrakoplovne inspekcije obavlja poslove inspekcijskog nadzora nad
provedbom propisa koji se odnose na zrakoplove, zrakoplovne uređaje, zračni
promet, pružanje usluga u zračnoj plovidbi i pravila letenja, te aerodromske
letne informacije, aerodrome i aerodromske usluge, zrakoplovno osoblje, pomoćno
zrakoplovno i drugo stručno osoblje, ispravnost i rad tehničkih sredstava i
objekata zračne plovidbe, poduzima mjere za uklanjanje ustanovljenih nedostataka
i nepravilnosti i prati njihovo izvršenje, vodi propisane očevidnike i sastavlja
izvješća o izvršenim nadzorima, inicira izmjene i dopune zakona i drugih propisa
i sudjeluje u izradi nacrta zakona i drugih propisa iz svog djelokruga.
Za obavljanje poslova Službe zrakoplovne inspekcije ustrojavaju se sljedeći
odjeli:
d/1 Odjel inspekcije aerodroma i zaštite zračnog prometa
d/2 Odjel inspekcije sigurnosti letenja i plovidbenosti zrakoplova
d/3 Odjel nadzora i inspekcije pružatelja usluga u zračnoj plovidbi.

d/1 Odjel inspekcije aerodroma i zaštite zračnog prometa

Članak 116.

Odjel inspekcije aerodroma i zaštite zračnog prometa obavlja poslove
inspekcijskog nadzora nad provedbom propisa o projektiranju, izgradnji,
održavanju i sigurnoj uporabi aerodroma, objekata, uređaja i opreme u području
aerodroma od značenja za sigurnost zračnog prometa, propisa u svezi sa sigurnim
odvijanjem zračnog prometa, propisa koji se odnose na ispravnost i rad tehničkih
sredstava, objekata značajnih za sigurnost zračnog prometa, izvršenju kontrole
zračnog prometa glede objekata, opreme, zrakoplovnog osoblja i tehnologije rada,
o provođenju mjera zaštite zračnog prometa na aerodromima i zrakoplovnim
operatorima i ostalim subjektima zračnog prometa, o provođenju Nacionalnog
programa zaštite zračnog prometa Republike Hrvatske.

d/2 Odjel inspekcije sigurnosti letenja i plovidbenosti zrakoplova

Članak 117.

Odjel inspekcije sigurnosti letenja i plovidbenosti zrakoplova obavlja poslove
inspekcijskog nadzora nad provedbom propisa o zrakoplovu glede sigurne uporabe
zrakoplova i zrakoplovnog uređaja, plovidbenosti zrakoplova, gradnji, preinaci,
obnovi i održavanju zrakoplova i zrakoplovnog uređaja, opremi zrakoplova,
priručnicima zrakoplova, propisa o radu i načinu obavljanja stručnih poslova
zrakoplovnog osoblja, njihovoj stručnoj i zdravstvenoj sposobnosti, trajanju
radnog vremena i vremena letenja, trajanju prijevoza i spremnosti, broju
uzlijetanja i slijetanja (tijekom radnog vremena), te dužini dnevnog odmora
članova posade zrakoplova. Sukladno obvezama radnog sporazume s agencijom EASA
odjel obavlja i poslove inspekcija stranih zrakoplova po programu SAFA.
Za obavljanje poslova Odjela ustrojavaju se sljedeći odsjeci:
d/2a Odsjek inspekcije operacija letenja
d/2b Odsjek inspekcije plovidbenosti i održavanja zrakoplova
d/2c Odsjek SAFA inspekcija.

d/2a Odsjek inspekcije operacija letenja

Članak 118.

Odsjek inspekcije operacija letenja obavlja poslove inspekcijskog nadzora nad
provedbom propisa o zrakoplovu glede sigurne uporabe zrakoplova i zrakoplovnog
uređaja, opremi zrakoplova, priručnicima zrakoplova, propisa o radu i načinu
obavljanja stručnih poslova zrakoplovnog osoblja, njihovoj stručnoj i
zdravstvenoj sposobnosti, trajanju radnog vremena i vremena letenja, trajanju
prijevoza i spremnosti, broju uzlijetanja i slijetanja (tijekom radnog vremena),
te dužini dnevnog odmora članova posade zrakoplova.

d/2b Odsjek inspekcije plovidbenosti i održavanja zrakoplova

Članak 119.

Odsjek inspekcije plovidbenosti održavanja zrakoplova obavlja poslove
inspekcijskog nadzora nad provedbom propisa o zrakoplovu glede sigurne uporabe
zrakoplova i zrakoplovnog uređaja, plovidbenosti zrakoplova, gradnji, preinaci,
obnovi i održavanju zrakoplova i zrakoplovnog uređaja, opremi zrakoplova,
priručnicima zrakoplova, propisa o radu i načinu obavljanja stručnih poslova
zrakoplovno-
-tehničkog osoblja.

d/2c Odsjek SAFA inspekcija

Članak 120.

Odsjek SAFA inspekcija obavlja poslove inspekcijskog nadzora zrakoplova na
platformi zračnih luka (Ramp inspection) nad provedbom propisa o zrakoplovu
glede sigurne uporabe zrakoplova, plovidbenosti zrakoplova, održavanju
zrakoplova, priručnicima zrakoplova, propisa o radu i načinu obavljanja stručnih
poslova zrakoplovnog osoblja, njihovoj stručnoj i zdravstvenoj sposobnosti.
Sukladno obvezama radnog sporazuma sa agencijom EASA, Odjel obavlja poslove
inspekcija stranih zrakoplova u zračnim lukama u Republici Hrvatskoj po programu
SAFA.

d/3 Odjel nadzora i inspekcije pružatelja usluga
u zračnoj plovidbi

Članak 121.

Odjel nadzora i inspekcije pružatelja usluga u zračnoj plovidbi obavlja poslove
inspekcijskog nadzora nad provedbom propisa koji se odnose na obavljanje usluga
u zračnoj plovidbi koje su značajne za sigurnost zračnog prometa, kao i na
obavljanje tih usluga. Nadzor se obavlja nad provedbom propisa koji se odnose na
ispravnost, održavanje i rad tehničkih sredstava, objekata i kvalitetu pruženih
usluga, na stručnu osposobljenost zrakoplovnog osoblja, osposobljenost pomoćnog
zrakoplovnog i drugog stručnog osoblja, na radno vrijeme, sigurnosno korištenje
zračnog prostora i upravljanje zračnim prometom iznad teritorija Republike
Hrvatske. Odjel obavlja i upravno stručne poslove iz nadležnosti NSA (National
Supervisory Authority) definiranih standardom ESARR-a 1 i Uredbama EU o
jedinstvenom europskom nebu (SES) 549/2004, 550/2004, 551/2004 i 552/2004.

*e) Služba inspekcije pošte i elektroničkih komunikacija*
Članak 122.

Služba inspekcije pošte i elektroničkih komunikacija obavlja inspekcijski nadzor
nad provedbom propisa koji se odnose na obavljanje poštanskih usluga,
funkcioniranje unutarnjeg i međunarodnog poštanskog prometa, na izgradnju
poštanskih objekata i opreme, nad provedbom propisa koji se odnose na obavljanje
djelatnosti elektroničkih komunikacijskih mreža i usluga (telekomunikacija i
radijskih komunikacija), elektroničku komunikacijsku infrastrukturu i opremu te
poduzima mjere utvrđene propisima o pošti i elektroničkim komunikacijama i prati
njihovo izvršavanje, vodi očevidnik obavljenog nadzora i poduzetih mjera, daje
prijedloge za izmjene i dopune provedbenih odredaba zakona i drugih propisa.
Za obavljanje poslova Službe inspekcije pošte i elektroničkih komunikacija
ustrojavaju se sljedeći odjeli:
e/1 Odjel poštanske inspekcije
e/2 Odjel inspekcije elektroničkih komunikacija.

e/1 Odjel poštanske inspekcije

Članak 123.

Odjel poštanske inspekcije obavlja poslove inspekcijskog nadzora nad propisima
koji se odnose na funkcioniranje poštanskog prometa i obavljanje poštanskih
usluga, izgradnju i uporabu poštanskih objekata i opreme te provedbu
međunarodnih ugovora i propisa Svjetske poštanske udruge, sudjeluje u radu
odgovarajućih tehničkih odbora za norme iz poštanskog prometa te inicira izmjene
i dopune provedbenih odredaba zakona i podzakonskih propisa.

e/2 Odjel inspekcije elektroničkih komunikacija

Članak 124.

Odjel inspekcije elektroničkih komunikacija (telekomunikacija i radijskih
komunikacija) obavlja poslove inspekcijskog nadzora nad provedbom propisa koji
se odnose na djelatnosti elektroničkih komunikacijskih mreža i usluga,
izgradnju, postavljanje, održavanje, sigurnost i uporabu elektroničke
komunikacijske infrastrukture i opreme, uvoz, stavljanje na tržište, stavljanje
u pogon i uporabu radijske opreme i telekomunikacijske terminalne opreme,
uklanjanje štetnih smetnja i drugih smetnja u radijskim komunikacijama,
izvođenje radova i građenje novih građevina u zaštitnoj zoni ili radijskom
koridoru radijskih postaja ili u zoni elektroničke komunikacijske infrastrukture
i opreme ili spojnog puta, primjenu odgovarajućih međunarodnih, europskih i
hrvatskih norma, odluka i preporuka, na provedbu međunarodnih ugovora i
sporazuma iz područja elektroničkih komunikacija koji obvezuju Republiku
Hrvatsku, sudjeluje u radu odgovarajućih tehničkih odbora za izradu
telekomunikacijskih norma te inicira izmjene i dopune provedbenih odredaba
zakona i podzakonskih propisa.
Za obavljanje poslova u Odjelu ustrojavaju se slijedeći odsjeci:
e/2a Odsjek inspekcije telekomunikacija
e/2b Odsjek inspekcije radijskih komunikacija.

*e/2a Odsjek inspekcije telekomunikacija*
Članak 125.

Odsjek inspekcije telekomunikacija obavlja poslove inspekcijskog nadzora nad
provedbom propisa koji se odnose na obavljanje elektroničkih komunikacijskih
usluga bez uporabe radio frekvencijskog spektra te nadzor nad pripadajućom
telekomunikacijskom mrežom i opremom.

*e/2b Odsjek inspekcije radijskih komunikacija*
Članak 126.

Odsjek inspekcije radijskih komunikacija obavlja poslove inspekcijskog nadzora
nad provedbom propisa koji se odnose na obavljanje elektroničkih komunikacijskih
usluga uz uporabu radio frekvencijskog spektra te nadzor nad pripadajućom mrežom
i opremom.

*f) Služba za pravne poslove*
Članak 127.

Služba za pravne poslove obavlja upravno-stručne poslove za Upravu prometne
inspekcije koji se odnose na program rada, proračun i uvjete rada inspektora te
ostvarivanjem programa rada pojedinih službi unutar uprave kao i upravno-stručne
poslove iz djelokrug Uprave, koji se odnose na iniciranje, izradu i sudjelovanje
u izradi propisa koji se odnose na djelokrug ove Uprave, a obavlja
administrativno tehničke i upravne poslove po žalbama na inspekcijska rješenja,
obavlja upravno-stručne poslove koji se odnose na prekršaje iz djelokruga ove
Uprave.
U Službi za pravne poslove ustrojavaju se:
f/1 Odjel za upravno-pravne i opće poslove
f/2 Odjel za žalbe i prekršaje.

f/1 Odjel za upravno-pravne i opće poslove

Članak 128.

Odjel za upravno-pravne i opće poslove priprema, izrađuje i sudjeluje u izradi
zakona i drugih propisa iz djelokruga svih uprava u sastavu Ministarstva i
drugih državnih tijela, koji se odnose na rad Uprave prometne inspekcije, daje
primjedbe, prijedloge i mišljenja na prijedloge propisa drugih tijela, sudjeluje
u izradi proračuna i prati ostvarenje programa rada Uprave, brine o uvjetima
rada inspektora zaposlenih u područnim jedinicama, prati i analizira troškove
koji se stvaraju u Upravi te predlaže mjere za njihovu racionalizaciju.

f/2 Odjel za žalbe i prekršaje

Članak 129.

Odjel za žalbe i prekršaje obavlja upravno-stručne poslove vezano uz žalbe na
inspekcijska rješenja kod Povjerenstva za žalbe; odgovore na tužbe, protiv
prvostupanjskih konačnih inspekcijskih rješenja i protiv drugostupanjskih
inspekcijskih rješenja, koje su podnesene Upravnom sudu Republike Hrvatske;
priprema i izrađuje odgovore na predstavke i pritužbe protiv inspektora;
surađuje s Državnim odvjetništvom Republike Hrvatske, Državnim inspektoratom,
Carinom, Poreznom upravom, Ministarstvom unutarnjih poslova i drugim nadzornim
tijelima u iznalaženju mjera za što učinkovitiju prevenciju nedopuštenog i
protuzakonitog poslovanja iz djelokruga inspekcijskog nadzora ove Uprave;
zastupa Ministarstvo kod prekršajnih sudova i drugih prekršajnih tijela u povodu
zahtjeva za pokretanje prekršajnog postupka što ih podnose pojedini inspektori
ove Uprave ili druga tijela, po posebno propisanim ovlastima.

**10. UPRAVA ZA PRORAČUN I FINANCIJE**
Članak 130.

Uprava za proračun i financije obavlja stručne poslove koji se odnose na izradu
prijedloga državnog proračuna i izradu mjesečnih financijskih planova, donosi
godišnji dinamički plan izvršavanja državnog proračuna za Ministarstvo, obavlja
administrativne poslove u svezi s izvršavanjem državnog proračuna, sastavlja,
analizira i podnosi izvješća o trošenju proračunskih sredstava sukladno namjeni
i planiranoj dinamici. Unosi zahtjeve za isplatu proračunskih sredstava u sustav
državne riznice, evidentira naplatu prihoda prema izvorima financiranja i
korištenje sredstava za pokriće planiranih rashoda. Obavlja upravne i stručne
poslove vezane za propise iz područja računovodstva i obračuna plaća, obavlja
poslove evidencije financijskih promjena u Glavnoj knjizi i pomoćnim knjigama,
izrađuje propisana financijska, statistička i ostala izvješća sukladno zakonima
i ostalim propisima, provodi pravodobno i zakonito knjiženje svih poslovnih
događaja, brine o rokovima plaćanja svih obveza, izrađuje preglede po vrstama
troškova sukladno odredbama zakona i ostalih propisa te vodi knjige ulaznih i
izlaznih računa, knjigu nefinancijske imovine. Prati primjenu propisa koji se
odnose na obračun plaća i naknada te vodi propisane evidencije iz djelokruga
obračuna plaća i naknada. Sudjeluje u pripremi pregovora i ostalih poslova u
svezi ugovaranja, korištenja i otplata kredita i pomoći što ih međunarodne
institucije odobravaju Ministarstvu, a od interesa su za Republiku Hrvatsku.
Priprema izvješća, analize i prijedloge, prati pripremu ugovora, kontrolira
povlačenje sredstava iz vanjskih izvora i plaćanja iz državnog proračuna,
ustrojava informatičko praćenje tijeka financijskih sredstava. Analizira
financijsko poslovanje javnih trgovačkih društava iz nadležnosti Ministarstva.
Koordinira poslove planiranja, dodjele i praćenja državnih potpora, za koje je
davatelj Ministarstvo putem svojih ustrojstvenih jedinica. Obavlja poslove
praćenja pripreme i provedbe pomoći Europske unije.
Za obavljanje poslova Uprave za proračun i financije ustrojavaju se sljedeće
ustrojstvene jedinice:
a) Služba za planiranje i izvršavanje proračuna
b) Služba za financijsko-računovodstvene poslove i analizu poslovanja javnih
trgovačkih društava
c) Služba za projektno financiranje, zajmove i pomoći međunarodnih institucija,
te državne potpore.

*a) Služba za planiranje i izvršavanje proračuna*
Članak 131.

Služba za planiranje i izvršavanje proračuna koordinira poslove izrade proračuna
Ministarstva, prikuplja i analizira podatke o potrebnim sredstvima od
ustrojstvenih jedinica, te izrađuje prijedlog proračuna i obavlja tehnički unos
prijedloga proračuna u sustav Državne riznice. Izrađuje mjesečne financijske
planove, preraspodjele sredstava tijekom proračunske godine, analizira
ostvarenje financijskih planova i obrazlaže namjenu planiranih sredstava.
Prikuplja naloge za plaćanja od ustrojstvenih jedinica, te kontrolira njihovu
usklađenost s planiranim sredstvima, prikuplja likvidirane i računovodstveno
evidentirane račune, te nakon izvršenih kontrola izrađuje zahtjeve za plaćanje u
sustavu Državne riznice i iste dostavlja na plaćanje Ministarstvu financija.
Izrađuje izvješća o mjesečnom izvršenju financijskih planova i dostavlja ih
ustrojstvenim jedinicama kao podlogu za rezerviranje sredstava za naredni
mjesec. Izrađuje godišnja izvješća o izvršenju proračuna, te surađuje sa
službama unutarnjih i vanjskih kontrola i revizija.
U Službi se ustrojavaju sljedeće ustrojstvene jedinice:
a/1 Odjel za plan i proračun
a/2 Odjel za izvršavanje proračuna.

a/1 Odjel za plan i proračun

Članak 132.

Odjel za plan i proračun obavlja stručne poslove koji se odnose na izradu
prijedloga državnog proračuna, izradu godišnjeg dinamičkog financijskog plana po
mjesecima, izradu mjesečnih financijskih planova i njihovo usklađivanje s
odobrenim mjesečnim dodjelama sredstava, sastavlja, analizira i podnosi izvješća
o trošenju proračunskih sredstava sukladno namjeni i planiranoj dinamici.
Kontrolira povlačenje sredstava sukladno planiranoj dinamici i plaćanja iz
državnog proračuna.
Za obavljanje poslova Odjela za plan i proračun ustrojavaju se sljedeći odsjeci:
a/1a Odsjek za pripremu proračuna
a/1b Odsjek za plansko analitičke poslove.

*a/1a Odsjek za pripremu proračuna*
Članak 133.

Odsjek za pripremu proračuna obavlja, sukladno zakonskim propisima, stručne
poslove vezano za pripremu i izradu prijedloga državnog proračuna, kontaktira s
nadležnim ministarstvom u vezi rada sustava riznice, te obavlja druge poslove po
nalogu nadležne osobe.

*a/1b Odsjek za plansko-analitičke poslove*
Članak 134.

Odsjek za plansko-analitičke poslove obavlja stručne poslove vezano za
sastavljanje, analiziranje te podnošenje izvješća o trošenju proračunskih
sredstava, sukladno namjeni i planiranoj dinamici, analizira trošenje sredstava
kod korisnika i analizira financijske pokazatelje.
Za obavljanje poslova Odsjeka za plansko analitičke poslove ustrojavaju se
sljedeći pododsjeci:
a/1b1 Pododsjek za planiranje
a/1b2 Pododsjek za analizu i izvješćivanje.

a/1b1 Pododsjek za planiranje

Članak 135.

Pododsjek za planiranje prikuplja mjesečne zahtjeve za osiguranjem sredstava i
izrađuje prijedlog mjesečnog plana Ministarstva, vrši korekciju plana, sukladno
mjesečnoj dodjeli sredstava te unos mjesečnih planova u sustav državne riznice.

a/1b2 Pododsjek za analizu i izvješćivanje

Članak 136.

Pododsjek za analizu i izvješćivanje analizira izvršavanje proračuna po
programima, projektima, aktivnostima i stavkama. Sastavlja i podnosi izvješća o
trošenju proračunskih sredstava sukladno namjeni i planiranoj dinamici.
Analizira financijske pokazatelje, te obavlja druge poslove po nalogu nadležne
osobe.

a/2. Odjel za izvršavanje proračuna

Članak 137.

Odjel za izvršavanje proračuna u okviru svoje djelatnosti izvršava proračun
Ministarstva, sukladno dinamičkom planu i dodijeljenim sredstvima, a temeljem
dostavljene dokumentacije za kapitalne projekte i za izdatke poslovanja, te
obavlja administrativne poslove u svezi izvršavanja proračuna, sastavlja,
analizira i izrađuje financijske izvještaje o utrošku sredstava za kapitalne
projekte i rashode poslovanja te obavlja i druge poslove koje mu povjeri
nadležna osoba.
Za obavljanje poslova Odjela ustrojavaju se sljedeći odsjeci:
a/2a Odsjek za izvršavanje i praćenje rashoda poslovanja
a/2b Odsjek za izvršavanje i praćenje kapitalnih projekata i transfera.

*a/2a. Odsjek za izvršavanje i praćenje rashoda poslovanja*
Članak 138.

Odsjek za izvršavanje i praćenje rashoda poslovanja prikuplja i kontrolira
dokumentaciju u svezi rashoda poslovanja, te ispostavlja zahtjeve za plaćanje
unosom podataka u sustav Državne riznice. Analizira utrošak sredstava za tekuće
poslovanje Ministarstva i poslovanje krajnjih korisnika proračunskih sredstava,
izvješćuje odgovorne osobe, te obavlja i druge poslove koje mu povjeri nadležna
osoba.

*2a/b. Odsjek za izvršavanje i praćenje kapitalnih projekata i transfera*
Članak 139.

Odsjek za izvršavanje i praćenje kapitalnih projekata i transfera prikuplja i
kontrolira dokumentaciju u svezi izdataka za kapitalne projekte i transfere, te
ispostavlja zahtjeve za plaćanje unosom podataka u sustav Državne riznice.
Analizira utrošak sredstava za kapitalne projekte i transfere, te izvješćuje
odgovorne osobe o dinamici kapitalnih ulaganja i transfera krajnjim korisnicima
proračunskih sredstava iz nadležnosti Ministarstva. Obavlja i druge poslove koje
mu povjeri nadležna osoba.

Članak 140.

Služba za financijsko-računovodstvene poslove i analizu poslovanja javnih
trgovačkih društava organizira, kontrolira i prati izvršenje svih financijskih i
računovodstvenih poslova sukladno zakonu i brine o zakonitoj primjeni važećih
materijalno-financijskih propisa, obavlja obračun plaća, naknade zaposlenima i
vodi blagajničko poslovanje, kontira, knjiži i knjigovodstveno prati izvršenje
svih primitaka i izdataka po pozicijama državnog proračuna, priprema i izrađuje
periodične obračune, završni račun i konsolidira financijska izvješća na razini
Razdjela, organizira godišnji popis imovine, obveza i potraživanja, vodi
knjigovodstvo osnovnih sredstava, sitnog inventara i kancelarijskog materijala,
prikuplja podatke o financijskom poslovanju javnih trgovačkih društava iz
nadležnosti Ministarstva, analizira financijska izvješća o njihovom poslovanju,
te obavlja druge poslove iz djelokruga Službe.
U Službi za financijsko-računovodstvene poslove i analizu poslovanja javnih
trgovačkih društava ustrojavaju se sljedeće ustrojstvene jedinice:
b/1 Odjel računovodstvenih poslova i poslova blagajne
b/2 Odjel za analizu financijskog poslovanja javnih trgovačkih društava.

b/1 Odjel računovodstvenih poslova i poslova blagajne

Članak 141.

Odjel računovodstvenih poslova i poslova blagajne, u okviru svoje nadležnosti,
obavlja upravne i stručne poslove vezane za ustrojavanje i vođenje propisanih
poslovnih evidencija, vrši kontrolu knjigovodstvene dokumentacije, obavlja
kontiranje i knjiženje poslovnih događaja, izradu godišnjih, polugodišnjih,
tromjesečnih, mjesečnih financijskih i statističkih izvješća, obračun plaća i
ostalih isplata dužnosnika, državnih službenika i namještenika, obračun i
isplatu dohotka po ugovorima o djelu i autorskih honorara, izrađuje i nadležnim
institucijama dostavlja propisana izvješća o isplatama svih vrsta dohotka te
obveznih doprinosa, poreza i prireza, obavlja i brine o rokovima plaćanja svih
obveza, vodi sve zakonom propisane knjigovodstvene evidencije, sudjeluje u
organizaciji godišnjeg popisa nefinancijske imovine (inventure), izrađuje
preglede po vrstama troškova, aktivnostima i projektima Ministarstva, te po
izvorima financiranja, obavlja poslove vezane za uplatu i isplatu preko
blagajne, te obavlja i druge poslove koje odredi nadležna osoba.
Za obavljanje poslova Odjela ustrojavaju se sljedeći odsjeci:
b/1a Odsjek za knjigovodstvene poslove, poslove obračuna plaća i blagajne
b/1b Odsjek za evidentiranje i praćenje nefinancijske imovine.

*b/1a Odsjek za knjigovodstvene poslove, poslove obračuna plaća i blagajne*
Članak 142.

Odsjek za knjigovodstvene poslove, poslove obračuna plaća i blagajne vrši
kontiranje i knjiženje svih poslovnih promjena u glavnoj i pomoćnim knjigama
temeljem pregledne i ovjerene računovodstvene dokumentacije, vrši usklađenja
potraživanja i obveza s vjerovnicima i dobavljačima, prati stanje računa
Ministarstva, izrađuje propisana financijska izvješća i evidencije u propisanim
rokovima, dostavlja ih nadležnim institucijama i odgovornim osobama
Ministarstva, vrši obračun plaća i ostalih naknada zaposlenika, prati i
primjenjuje propise u vezi plaća, obračunava i vrši isplate po ugovorima o djelu
i ugovorima o autorskim honorarima, te druge dohotke temeljem odluke ili
rješenja nadležne osobe, vodi porezne kartice i izdaje potvrde u vezi plaća, na
zahtjev zaposlenika, obavlja uplate i isplate putem blagajne te obavlja i druge
poslove koje odredi nadležna osoba.
Za obavljanje poslova Odsjeka ustrojavaju se sljedeći pododsjeci:
b/1a1 Pododsjek za knjigovodstvene poslove
b/1a2 Pododsjek za obračun plaće i blagajničke poslove.

b/1a1 Pododsjek za knjigovodstvene poslove

Članak 143.

Pododsjek za knjigovodstvene poslove kontrolira, kontira i knjiži ovjerenu
računovodstvenu dokumentaciju u poslove knjige Ministarstva, obavlja usklađenja
stanja na knjigovodstvenim karticama, prati i primjenjuje propise u području
proračunskog računovodstva i računskom planu proračuna, vrši usklađenja
potraživanja i obveza s vjerovnicima i dobavljačima, izrađuje i dostavlja
propisana financijska izvješća nadležnim institucijama te obavlja i druge
poslove koje odredi nadležna osoba.

b/1a2 Pododsjek za obračun plaće i blagajničke poslove

Članak 144.

Pododsjek za obračun plaće i blagajničke poslove vrši obračun plaća i ostalih
naknada zaposlenika, prati i primjenjuje propise u vezi plaća i poreza i
doprinosa iz i na plaće, obračunava i vrši isplate po ugovorima o djelu i
ugovorima o autorskim honorarima, te druge dohotke temeljem odluke ili rješenja
nadležne osobe, vodi porezne evidencije i izdaje potvrde u vezi plaća, na
zahtjev zaposlenika i osoba koje primaju ostale naknade i ostale vrste dohotka u
Ministarstvu, obavlja uplate i isplate putem blagajne, vodi evidenciju o
ostvarenim rashodima za službena putovanja te obavlja i druge poslove koje
odredi nadležna osoba.

*b/1b Odsjek za evidentiranje i praćenje
nefinancijske imovine*
Članak 145.

Odsjek za evidentiranje i praćenje nefinancijske imovine prikuplja dokumentaciju
o nabavi, prodaji i drugim promjenama vezanim za nefinancijsku imovinu, knjiži
promjene u knjizi imovine, koordinira ustrojstvene jedinice Ministarstva u vezi
označavanja i evidentiranja nefinancijske imovine, obračunava i knjiži ispravke
vrijednosti imovine sukladno propisanim stopama, sudjeluje u organizaciji
godišnjeg popisa (inventure) te obavlja i druge poslove koje odredi nadležna
osoba.
Za obavljanje poslova Odsjeka ustrojavaju se sljedeći pododsjeci:
b/1b1 Pododsjek za evidentiranje nefinancijske imovine
b/1b2 Pododsjek za knjigovodstveno praćenje i usklađivanje nefinancijske
imovine.

b/1b1 Pododsjek za evidentiranje nefinancijske imovine

Članak 146.

Pododsjek za evidentiranje nefinancijske imovine prikuplja dokumentaciju o
nabavi, prodaji i drugim promjenama vezanim za nefinancijsku imovinu, knjiži
promjene u knjizi imovine, obračunava i knjiži ispravak vrijednosti imovine, te
obavlja i druge poslove koje odredi nadležna osoba.

b/1b2 Pododsjek za knjigovodstveno praćenje i usklađivanje
nefinancijske imovine

Članak 147.

Pododsjek za knjigovodstveno praćenje i usklađivanje nefinancijske imovine
obavlja poslove usklađivanja stanja nefinancijske imovine u glavnoj knjizi i
knjizi imovine, koordinira ustrojstvene jedinice Ministarstva u vezi označavanja
i evidentiranja nefinancijske imovine, vrši usklađivanje stvarnog i
knjigovodstvenog stanja nefinancijske imovine, te obavlja i druge poslove koje
odredi nadležna osoba.

b/2 Odjel za analizu financijskog poslovanja javnih
trgovačkih društava

Članak 148.

Odjel za analizu financijskog poslovanja javnih trgovačkih društava prikuplja
podatke o financijskom poslovanju javnih trgovačkih društava iz nadležnosti
Ministarstva, analizira financijska izvješća o njihovom poslovanju i pruža
stručnu pomoć odgovornim osobama i čelnicima ustrojstvenih jedinica u ocjeni
financijskih pokazatelja, analizi poslovanja s naglaskom na naplati prihoda i
trošenju sredstava državnog proračuna i vlastitih prihoda, sredstava inozemnih
pomoći i zajmova, dinamici izvršavanja kapitalnih ulaganja i sl.

*c) Služba za projektno financiranje, zajmove i pomoći međunarodnih institucija,
te državne potpore*
Članak 149.

Služba za projektno financiranje, zajmove i pomoći međunarodnih institucija, te
državne potpore obavlja poslove projektnog financiranja i suradnje s
financijskim institucijama i tržištem kapitala u okviru svoje nadležnosti,
sudjeluje u pripremi nacrta prijedloga zakonskih i drugih osnova kojima se
uređuju financijski odnosi s međunarodnim financijskim i drugim institucijama u
svrhu financiranja programa iz nadležnosti Ministarstva, koordinira poslove
vezano za državne potpore za koje je davatelj Ministarstvo putem svojih
ustrojstvenih jedinica, prati i koordinira pripremu i provedbu pomoći Europske
unije iz djelokruga rada pojedinih ustrojstvenih jedinica Ministarstva, te
obavlja i druge poslove koje odredi nadležna osoba.
U Službi za projektno financiranje, zajmove i pomoći međunarodnih institucija,
te državne potpore ustrojavaju se sljedeće ustrojstvene jedinice:
c/1 Odjel za projektno financiranje i suradnju s financijskim institucijama i
tržištem kapitala
c/2 Odjel za državne potpore i pomoći Europske unije.

c/1 Odjel za projektno financiranje i suradnju s financijskim institucijama i
tržištem kapitala

Članak 150.

Odjel za projektno financiranje i suradnju s financijskim institucijama i
tržištem kapitala u okviru svoje nadležnosti sudjeluje u pripremi nacrta
prijedloga zakonskih i drugih osnova kojima se uređuju financijski odnosi s
međunarodnim financijskim i drugim institucijama u svrhu financiranja programa
iz nadležnosti Ministarstva; sudjeluje u pripremi planova korištenja
investicijskih zajmova ili darovnica primljenih preko međunarodnih financijskih
i drugih institucija kojima se financiraju programi investiranja i projekti
tehničke pomoći, prati pripremu ugovora, koordinira povlačenje sredstava iz
vanjskih izvora i plaćanje iz državnog proračuna, ustrojava praćenje i putem
programskog sustava vodi ukupan tijek financijskih sredstava, vodi razne
financijske evidencije, priprema tekuća i konačna financijska izvješća za
pojedine davatelje zajmova ili darovnica te obavlja i druge poslove koje mu
povjeri nadležna osoba.
Za obavljanje poslova iz mjerodavnosti Odjela ustrojavaju se sljedeći odsjeci:
c/1a Odsjek za suradnju s financijskim institucijama i tržištem kapitala
c/1b Odsjek za projektno financiranje.

*c/1a Odsjek za suradnju s financijskim institucijama i tržištem kapitala*
Članak 151.

Odsjek za suradnju s financijskim institucijama i tržištem kapitala sudjeluje u
pripremi nacrta prijedloga zakonskih i drugih osnova kojima se uređuju
financijski odnosi s međunarodnim financijskim institucijama u svrhu
financiranja programa iz nadležnosti Ministarstva; sudjeluje u pripremi planova
korištenja investicijskih zajmova ili darovnica primljenih preko međunarodnih
financijskih institucija kojima se financiraju programi investiranja i projekti
tehničke pomoći, prati pripremu ugovora, koordinira povlačenje sredstava iz
vanjskih izvora i plaćanje iz državnog proračuna, prati tijek financijskih
sredstava, vodi financijske evidencije i izrađuje izvješća za davatelje zajmova
ili darovnica te obavlja i druge poslove koje mu povjeri nadležna osoba.

*c/1b Odsjek za projektno financiranje*
Članak 152.

Odsjek za projektno financiranje sudjeluje u pregovorima o kandidiranju
projekata koji će se financirati kroz projekte međunarodnih financijskih i
ostalih institucija ili darovnicama. Priprema i predlaže metodologije i modele
financiranja te praćenja tijeka projekta. Sudjeluje u izradi financijskih
pokazatelja za domaće i međunarodne institucije, koordinira aktivnosti vezane uz
tijek financiranja različitih projekata te obavlja i druge poslove koje mu
povjeri nadležna osoba.

c/2 Odjel za državne potpore i pomoći Europske unije

Članak 153.

Odjel za državne potpore i pomoći Europske unije koordinira poslove planiranja,
dodjele i praćenja državnih potpora, za koje je davatelj Ministarstvo putem
svojih ustrojstvenih jedinica, te obavlja i druge poslove koje mu povjeri
nadležna osoba. Odjel prati i koordinira pripremu i provedbu pomoći Europske
unije iz djelokruga rada pojedinih ustrojstvenih jedinica Ministarstva.
Za obavljanje poslova Odjela ustrojavaju se sljedeći odsjeci:
c/2a Odsjek za državne potpore
c/2b Odsjek za pomoći Europske unije.

*c/2a Odsjek za državne potpore*
Članak 154.

Odsjek za državne potpore prati i koordinira poslove planiranja i dodjele
državnih potpora za koje je davatelj Ministarstvo putem svojih ustrojstvenih
jedinica. Evidentira, prati i analizira poslove planiranja i dodjele državnih
potpora.

*c/2b Odsjek za pomoći Europske unije*
Članak 155.

Odsjek za pomoći Europske unije koordinira projekte iz djelokruga rada pojedinih
ustrojstvenih jedinica Ministarstva koji će se sufinancirati putem pomoći
Europske unije. Izrađuje informacije i izvješća vezano za pripremu pojedinog
projekta. Izrađuje analize pripreme projekata vezane za suradnju s Europskom
unijom. Koordinira provedbu projekata iz djelokruga rada Ministarstva koji se
sufinanciraju putem pomoći Europske unije. Prati i evidentira trošenje
programskih sredstava pomoći Europske unije po pojedinom projektu. Prati
ispravnost i redoslijed procedura propisanih od strane Europske unije, a koje se
odnose na provedbu svakog pojedinog projekta. Prati vremenski okvir provedbe
svakog projekta. Izrađuje informacije i izvješća vezano za provedbu pojedinog
projekta. Izrađuje dokumente potrebne za komisije, odbore i radna tijela vezane
za suradnju s Europskom unijom. Surađuje s drugim ministarstvima, posebice s
Ministarstvom vanjskih poslova i europskih integracija i Ministarstvom
financija. Obavlja i druge poslove sukladno zahtjevima nadležne osobe.

**16. UPRAVA ZA STRATEŠKE INFRASTRUKTURNE OBJEKTE**
Članak 156.

Uprava za strateške infrastrukturne objekte obavlja stručne poslove koji se
odnose na strateške infrastrukturne objekte od posebnog značenja za Republiku
Hrvatsku; sudjeluje u planiranju, pripremanju i provedbi velikih
infrastrukturnih objekata: cesta, autocesta, željeznica, luka, aerodroma i
vodenih plovnih putova (vodenih kanala) i drugih odgovarajućih krupnih
infrastrukturnih radova od značaja za održivi razvitak Republike Hrvatske, koji
se financiraju iz državnog proračuna, ili izvan državnog proračuna (koncesije –
mješovito financiranje), te usklađuje aktivnosti drugih subjekata u izgradnji
takvih objekata, prati provedbu tih investicija; prati izradu i sudjeluje u
donošenju dokumenata kao što su prostorni i prometni planovi i studije na svim
razinama glede cesta, autocesta, željeznica, luka, aerodroma i vodenih plovnih
putova (plovnih kanala); ocjenjuje studije izvodljivosti i druge vrste studija
koje se izrađuju za strateške infrastrukturne projekte; prati provedbu
Strategije razvitka prometne infrastrukture i predlaže njene izmjene, prati
provedbu programa građenja prometne infrastrukture te drugih dokumenata od
značenja za razvitak prometne infrastrukture; priprema natječajnu dokumentaciju
i provodi natječaje za koncesijske programe i objekte strateške prometne
infrastrukture; daje stručna mišljenja iz područja planiranja, razvoja i gradnje
prometne infrastrukture; sudjeluje u međudržavnim pregovorima vezanim za
prometnu infrastrukturu (u problematici izgradnje cesta, autocesta i drugih
infrastrukturnih objekata); priprema i izrađuje izvješća, upute i smjernice iz
prometne infrastrukture; sudjeluje u pripremi i usklađivanju domaćeg
zakonodavstva s međunarodnim standardima; prikuplja i obrađuje podatke o svim
investicijama infrastrukturnih radova od značenja za održivi razvitak Republike
Hrvatske; sudjeluje u planiranju i predlaganju mjera i programa za unaprjeđenje
stanja u tom području; prati i analizira poslovanje i razvoj gospodarskih
subjekata u svim strateškim infrastrukturnim projektima. U Upravi se obavljaju
poslovi pripreme, koordinacije izrade i nadzora nad provedbom strateških i
operativnih dokumenata za korištenje sredstava iz programa pomoći i fondova
Europske unije na području razvitka prometne infrastrukture, poslovi vezani uz
pripremu i predlaganje projekata, izradu i praćenje Financijskih sporazuma,
izradu dokumenata potrebnih za akreditaciju, obavljaju se poslovi vezani za
organizaciju i nadzor provedbe projekata koji su odobreni za sufinanciranje iz
programa pomoći Europske unije, međunarodnih i domaćih financijskih izvora.
Sudjeluje u obavljanju poslova izrade i provedbe potrebnih strateških i planskih
dokumenata vezanih za pregovore i pridruživanje Republike Hrvatske Europskoj
uniji u području prometne infrastrukture, pripremaju se stručne informacije o
međunarodnoj suradnji i integracijskim procesima i aktivnostima na području
prometne infrastrukture, te obavlja i druge poslove koji proizlaze iz prirode
poslova, odnosno naloga nadležne osobe.
Za obavljanje poslova u Upravi za strateške infrastrukturne projekte ustrojavaju
se sljedeći odjeli:
a) Odjel za studijske podloge i pripremu projekata
b) Odjel za provedbu i praćenje provedbe projekata
c) Odjel za EU programe prometne infrastrukture.

*a) Odjel za studijske podloge i pripremu projekata*
Članak 157.

Odjel za studijske podloge i pripremu projekata obavlja stručne poslove koji se
odnose na prikupljanje podatka i dokumentacija; praćenje izrade i sudjelovanje u
donošenju prostornih i prometnih planova, te studija na svim razinama (državna,
županijska, lokalna) koja se odnose na ceste, autoceste, željeznice, luke,
aerodrome, vodene plovne putove (kanale); ocjenu studija izvodljivosti i druge
studijske dokumentacije koja se izrađuje za strateške infrastrukturne projekte i
podnosi ih na daljnji postupak, prati izradu i koordinira strategiju razvitka
javnih cesta, željeznica, luka, aerodroma, vodenih plovnih putova (kanala),
koordinira, uređuje višegodišnje planove građenja i održavanja javnih cesta,
željeznica, luka, aerodroma i vodenih plovnih putova (kanala), koordinira i
prati cjelovitost sustava javnih cesta, željeznica, luka, aerodroma i vodenih
plovnih putova (kanala), sudjeluje u poslovima koji se odnose na razvitak,
planiranje, građenje i održavanje javnih cesta, željeznica, luka, aerodroma i
vodenih plovnih putova (kanala), sudjeluje u radu međunarodnih organizacija iz
pitanja svoje nadležnosti, te radu stručnih društava, daje stručna mišljenja iz
područja planiranja, razvoja, građenja i održavanja javnih cesta, željeznica,
luka, aerodroma i vodenih plovnih putova (kanala), prati izradu studija i
projekata građenja i održavanja javnih cesta, željeznica, luka, aerodroma i
vodenih plovnih putova (kanala), prati razvitak sustava autocesta i naplate
cestarina, sudjeluje u pripremi financiranja razvoja i održavanja javnih cesta,
željeznica, luka, aerodroma i vodenih plovnih putova (kanala) i usklađivanja s
državnim proračunom, u okviru svoje nadležnosti prati i koordinira rad Hrvatskih
cesta d.o.o., Hrvatskih autocesta d.o.o., koncesijskih društava, Županijskih
uprava za ceste, HŽ Infrastrukture d.o.o., aerodroma i luka, te obavlja i druge
poslove koji proizlaze iz prirode posla, odnosno naloga nadležne osobe.

*b) Odjel za provedbu i praćenje provedbe projekata*
Članak 158.

Odjel za provedbu i praćenje provedbe projekata obavlja stručne poslove koji se
odnose na: praćenje provedbe i sudjelovanje u provedbi natječajnog postupaka za
koncesijske programe strateške prometne infrastrukture, praćenje provedbe
Strategije razvitka prometne infrastrukture i drugih strateških projekata od
interesa za održivi razvitak Republike Hrvatske, te programe njihovog građenja i
održavanja; sudjelovanje u izboru najpovoljnijeg ponuđača, vođenje pregovora o
optimalnom modelu financiranja i drugim segmentima koncesije (ugovori i drugo);
sudjelovanje u organizaciji, provedbi i nadzoru postupaka ustupanja radova
(priprema natječajne dokumentacije, provođenje natječaja, izbor najpovoljnijeg
ponuđača) u segmentima razvitka koji su joj u nadležnosti Uprave; praćenje
izvršenja ugovora o koncesiji i građenju prema ugovorenoj dinamici, kvaliteti i
ugovorenim financijskim elementima; praćenje financijskih tokova vezanih za
realizaciju investicija strateških infrastrukturnih ugovora iz nadležnosti
Uprave; u okviru svoje nadležnosti prati i koordinira rad Hrvatskih cesta
d.o.o., Hrvatskih autocesta d.o.o., koncesijskih društava, Županijskih uprava za
ceste, HŽ Infrastrukture d.o.o., aerodroma i luka, te obavlja i druge poslove
koji proizlaze iz prirode posla, odnosno nadležnosti Uprave.

*c) Odjel za EU programe prometne infrastrukture*
Članak 159.

Odjel za EU programe prometne infrastrukture obavlja poslove pripreme i
koordinacije izrade strategija i operativnih dokumenata za korištenje sredstava
iz programa pomoći i fondova Europske unije vezanih za prometne infrastrukturne
projekte, kao i tehničkog nadzora nad njihovom provedbom. Predlaže projekte
tehničke pomoći za pripremu infrastrukturnih projekata, organizira i provodi
obrazovanje krajnjih korisnika vezano uz pripremu projekata, kao i mogućnosti
sufinanciranja investicijskih projekata iz programa pomoći Europske unije.
Obavlja poslove i izrađuje dokumente potrebne za akreditaciju radi korištenja
sredstava iz programa i fondova Europske unije. Koordinira aktivnosti za
osiguranje financijskih sredstava za provedbu projekata i nadzire izvršenje
zadataka koja su prenesena na provedbena tijela i krajnjeg korisnika, organizira
i nadzire provedbu projekata koji su odobreni za sufinanciranje; izrađuje i
podnosi izvješća o provedbi projekata nadležnim tijelima, vodi dokumentaciju
radi provođenja postupka revizije, obavlja kontrolu i ovjeravanje računa vezanih
uz provedbu projekata; obavlja zadatke vezano uz informiranje o provedbi
projekata sufinanciranih od Europske unije; te obavlja i druge poslove koji
proizlaze iz prirode posla, odnosno naloga nadležne osobe.
U Odjelu za EU programe razvitka prometne infrastrukture ustrojavaju se sljedeće
ustrojstvene jedinice:
c/1 Odsjek za programiranje
c/2 Odsjek za praćenje provedbe projekata.

c/1 Odsjek za programiranje

Članak 160.

Odsjek za programiranje obavlja poslove pripreme i koordinacije izrade
strategija i operativnih programa za korištenje sredstava iz programa pomoći i
fondova Europske unije vezanih za prometne infrastrukturne projekte; obavlja
poslove vezane uz pripremu u prijavu infrastrukturnih projekata, izradu potrebne
dokumentacije, pripremu i revidiranje liste prioritetnih projekata. Priprema i
predlaže projekte tehničke pomoći za pripremu prometnih infrastrukturnih
projekata, organizira i provodi obrazovanje krajnjih korisnika o njihovoj
pripremi, kao i o mogućnostima sufinanciranja projekata iz programa pomoći
Europske unije; koordinira aktivnosti vezano uz osiguranje financijskih
sredstava za provedbu prometnih infrastrukturnih projekata te sudjeluje u izradi
i praćenju Financijskih sporazuma za pojedine projekte; obavlja poslove i
izrađuje dokumente potrebne za akreditaciju radi korištenja sredstava iz
programa Europske unije.

c/2 Odsjek za praćenje provedbe projekata

Članak 161.

Odsjek za praćenje provedbe projekata organizira i nadzire provedbu projekata
koji su odobreni za sufinanciranje iz pomoći Europske unije, međunarodnih i
domaćih financijskih izvora; obavlja administrativne i stručne poslove,
uključujući kontrolu, vezano na natječajnu dokumentaciju krajnjih korisnika i na
natječajnu dokumentaciju za projekte tehničke pomoći za prometne infrastrukturne
projekte, izrađuje i podnosi izvješća o provedbi, vodi dokumentaciju radi
provođenja postupka revizije, obavlja kontrolu i ovjeravanje računa vezanih za
provedbu projekata. Obavlja nadzor nad provedbom funkcija prenesenih na
provedbena tijela i krajnje korisnike u okviru programa pomoći Europske unije.
Prikuplja i pruža informacije o provedbi projekata iz EU programa.
Ostale ustrojstvene jedinice:

**1. TAJNIŠTVO**
Članak 162.

Tajništvo, kao posebna ustrojstvena jedinica, za potrebe Ministarstva obavlja
pravne, kadrovske, organizacijske, opće, poslove nabave, informatičke poslove i
obrambeno sigurnosne poslove, poslove upravljanja imovinom, te se u tu svrhu
ustrojavaju:
a) Služba za ljudske resurse
b) Služba upravljanja i gospodarenja imovinom i pomoćno- tehničkim poslovima
c) Služba za nabavu i informatičke poslove.

*a) Služba za ljudske resurse*
Članak 163.

Služba za ljudske resurse obavlja pravne i stručne poslove u svezi s provedbom
zakona i drugih propisa iz područja radno-pravnih odnosa. Obavlja poslove
planiranja i upravljanja kadrovima u državnoj službi, obavlja upravne i stručne
poslove koji se odnose na planiranje i zapošljavanje, praćenje stanja i
predlaganje mjera za unaprjeđenje upravljanja kadrovima u državnoj službi.
Obavlja upravno-pravne poslove u svezi prijama u državnu službu, rasporeda na
radna mjesta, vodi osobni očevidnik državnih službenika i namještenika,
sudjeluje u izradi i realizaciji programa stručnog usavršavanja i
osposobljavanja službenika i namještenika, obavlja poslove pisarnice, pismohrane
i druge upravno stručne i uredske poslove.
Za obavljanje poslova i zadaća Službe za ljudske resurse ustrojavaju se sljedeći
odjeli:
a/1 Odjel za službeničke odnose
a/2 Odjel za razvoj i upravljanje kadrovima
a/3 Odjel pravnih poslova.

a/1 Odjel za službeničke odnose

Članak 164.

Odjel za službeničke odnose obavlja kadrovske poslove za potrebe Ministarstva
vezane za pripremu plana prijama u državnu službu, prijam, raspoređivanje,
premještaj i prestanak državne službe, te u svezi s drugim pravima, obvezama i
odgovornostima državnih službenika i namještenika, vodi očevidnik državnih
službenika i namještenika i druge kadrovske evidencije, izrađuje i sudjeluje u
izradi Nacrta prijedloga uredbe o unutarnjem ustroju Ministarstva i Pravilnika o
unutarnjem redu Ministarstva, koordinira obavljanje kadrovskih poslova za
cjelokupno Ministarstvo. Obavlja poslove pisarnice, pismohrane i druge
upravno-stručne i administrativne poslove.
Za obavljanje poslova i zadaća u Odjelu za službeničke odnose ustrojavaju se:
a/1a Odsjek za kadrovske poslove
a/1b Odsjek za opće poslove.

*a/1a Odsjek za kadrovske poslove*
Članak 165.

Odsjek za kadrovske poslove daje mišljenja o pitanjima koja se odnose na državnu
službu, priprema prijedloge planova prijama u državnu službu usklađujući
raspored državnih službenika s planovima Središnjeg državnog ureda za upravu,
vodi osobne očevidnike službenika i namještenika i dostavlja nove podatke u
Središnji popis državnih službenika i provodi postupak prijama u državnu službu
u suradnji sa Središnjim državnim uredom za upravu, izrađuje rješenja vezana uz
državnu službu.
Za obavljanje poslova i zadaća u Odsjeku za kadrovske poslove ustrojavaju se:
a/1a1 Pododsjek za provođenje natječajnih postupaka
a/1a2 Pododsjek za administrativne poslove.

a/1a1 Pododsjek za provođenje natječajnih postupaka

Članak 166.

Pododsjek za provođenje natječajnih postupaka obavlja poslove objave natječaja,
zaprimanja zamolbi, testiranja, te ostale postupke provođenja prijama u državnu
službu novih službenika i namještenika, obavlja administrativne poslove oko
izbora kandidata za prijam u radni odnos, izrađuje rješenja vezana uz Zakon o
državnim službenicima, Kolektivni ugovor, te Pravilnik o unutarnjem redu
Ministarstva.
Za obavljanje poslova i zadaća u Pododsjeku za provođenje natječajnih postupaka
ustrojavaju se sljedeći odjeljci:
a/1a1a Odjeljak za pripremu natječajnih postupaka
a/1a1b Odjeljak za izradu rješenja.

a/1a1a Odjeljak za pripremu natječajnih postupaka

Članak 167.

Odjeljak za pripremu natječajnih postupaka obavlja poslove objave natječaja,
zaprimanja zamolbi, testiranje kandidata, te administrativne poslove vezane oko
izbora kandidata, evidencije i postupke za provođenje prijama novih državnih
službenika i namještenika u državnu službu.

a/1a1b Odjeljak za izradu rješenja

Članak 168.

Odjeljak za izradu rješenja obavlja poslove izrade rješenja kojima se uređuju
statusna prava državnih službenika i namještenika, vezano za prijam, raspored,
premještaj, prestanak državne službe državnih službenika i namještenika,
ocjenjivanje, godišnje odmore, te plaćene i neplaćene dopuste.

a/1a2 Pododsjek za administrativne poslove

Članak 169.

Pododsjek za administrativne poslove obavlja administrativne poslove vezane uz
prijave, odjave i promjene kod državnih službenika vezane za zdravstveno i
mirovinsko osiguranje, izdaje zdravstvene iskaznice, obavlja sve administrativne
poslove vezane uz odlazak državnih službenika u mirovinu, vodi osobni očevidnik,
te izrađuje potrebna izvješća vezana uz Ministarstvo.
Za obavljanje poslova i zadaća u Pododsjeku za administrativne poslove
ustrojavaju se sljedeći odjeljci:
a/1a2a Odjeljak za planiranje, praćenje i evidencije
a/1a2b Odjeljak za osobni očevidnik.

a/1a2a Odjeljak za planiranje, praćenje i evidencije

Članak 170.

Odjeljak za planiranje, praćenje i evidencije obavlja poslove vezano za izradu
Nacrta prijedloga uredbe o unutarnjem ustrojstvu i Pravilnika o unutarnjem redu
Ministarstva, izrađuje evidencije ugovora o radu, ugovora o djelu, evidencije o
službenicima i namještenicima zaposlenim na određeno vrijeme, te natječajima za
prijam u državnu službu.

a/1a2b Odjeljak za osobni očevidnik

Članak 171.

Odjeljak za osobni očevidnik obavlja poslove vođenja osobnog očevidnika
službenika i namještenika Ministarstva, upis, ažuriranje podataka u osobnom
očevidniku, te izrađuje razna izvješća za potrebe Ministarstva, odnosno drugih
tijela.

*a/1b Odsjek za opće poslove*
Članak 172.

Odsjek za opće poslove obavlja poslove koji se odnose na pisarnicu i pismohranu.
Za obavljanje poslova i zadaća u Odsjeku za opće poslove ustrojavaju se sljedeći
pododsjeci:
a/1b1 Pododsjek za vođenje pisarnice
a/1b2 Pododsjek za vođenje pismohrane.

a/1b1 Pododsjek za vođenje pisarnice

Članak 173.

Pododsjek za vođenje pisarnice obavlja poslove pisarnice, administrativne
poslove vezane za primitak i dostavu pošte, raspoređivanje akata, stručne i
tehničke poslove koji se odnose na pisarnicu i otpremu pošte.

a/1b2 Pododsjek za vođenje pismohrane

Članak 174.

Pododsjek za vođenje pismohrane obavlja poslove arhiviranja i čuvanja
registraturne građe koja nastaje radom Ministarstva.

a/2 Odjel za razvoj i upravljanje kadrovima

Članak 175.

Odjel za razvoj i upravljanje kadrovima obavlja poslove vezane uz provedbu i
uspješnost procesa stručnog usavršavanja službenika Ministarstva, izrađuje nove
obrazovne metode, utvrđuje strategije obrazovanja, potiče znanstvene radove i
obrazovanje trenera, utvrđuje individualne potrebe za školovanjem, obavlja
koordinaciju edukacije po područnim jedinicama Ministarstva, sukladno katalogu
programa izobrazbe Središnjeg državnog ureda za upravu, sudjelovanje u
organizaciji temeljnog obrazovanja i vođenje projekata za školovanje, prati rad
vježbenika, sudjeluje u postupku izbora mentora vježbenicima i praćenju
vježbeničke prakse.

a/3 Odjel pravnih poslova

Članak 176.

Odjel pravnih poslova obavlja poslove u vezi žalbi o kojima rješava Odbor za
državnu službu, daje očitovanja, te obavlja druge poslove u vezi s postupkom
koji je prethodio žalbi službenika. Izrađuje odgovore na tužbe kod Upravnog suda
Republike Hrvatske, te druge dopise na traženje Suda u svezi s pokrenutim
upravnim sporom. Odgovara na upite Državnog odvjetništva Republike Hrvatske u
svezi s radno pravnim sporovima. Obavlja poslove u vezi provođenja postupaka
utvrđivanja odgovornosti službenika za lake i teške povrede službene dužnosti.
Na odluke Službeničkog suda daje očitovanja kao i odgovore u svezi s postupcima
povodom žalbe.

*b) Služba upravljanja i gospodarenja imovinom i pomoćno-
-tehničkim poslovima*
Članak 177.

Služba upravljanja i gospodarenja imovinom i pomoćno-tehničkim poslovima obavlja
poslove upravljanja i gospodarenja nekretninama u vlasništvu Republike Hrvatske,
koje su dane Ministarstvu na upravljanje i korištenje, vodi i ažurira
dokumentaciju o nekretninama, vodi očevidnik nekretnina, daje stručna mišljenja
na ponuđene projekte, građevinsku dokumentaciju, troškovnike, glede objekata iz
nadležnosti Ministarstva, obavlja poslove stručnog nadgledanja i praćenje stanja
poslovnih i stambenih objekata unutar Ministarstva, sudjeluje u pripremi i
izradi izvješća i prijedloga za osiguranje potrebnih sredstava za adaptaciju i
rekonstrukciju poslovnih objekata koje koristi Ministarstvo, vrši interni
stručni nadzor nad istim, surađuje sa Središnjim državnim uredom za upravljanje
državnom imovinom, Državnim odvjetništvom Republike Hrvatske, drugim tijelima
državne uprave i pravnim osobama u poslovima iz svoga djelokruga, dostavlja
redovita izvješća o očevidniku nekretnina Središnjem državnom uredu za
upravljanje državnom imovinom, vodi evidenciju o inventaru, daje prijedlog za
njihovu nabavu, te brine o njihovom održavanju, provodi postupke za usklađivanje
Ugovora o zakupu poslovnog prostora s važećim propisima (osim poslova koji su
prema unutarnjem ustrojstvu u nadležnosti druge ustrojstvene jedinice
Ministarstva), pribavlja suglasnost za sklapanje Ugovora o zakupu poslovnog
prostora, provodi aktivnosti za ažurnost i usklađenost stvarnog stanja
nekretnina s podacima u zemljišnim knjigama, vodi podatke bitne za reguliranje
statusa stanova za službene potrebe i ugovorno reguliranje statusa korisnika
stanova (stanovi za službene potrebe djelatnika lučkih i riječnih kapetanija,
kupnja zamjenskih (službenih) stanova uz suglasnost i naputak Središnjeg
državnog ureda za upravljanje državnom imovinom, obavlja poslove koji se odnose
na korištenje prijevoznih sredstava za potrebe Ministarstva (poslove u svezi
održavanja službenih automobila i opreme, vodi propisane očevidnike, prati
stanje i inicira donošenje planova korištenja automobila), obavlja poslove iz
područja obrane iz nadležnosti Ministarstva u ratnom stanju i stanju neposredne
ugroženosti, obavlja poslove civilnih obrambenih priprema i civilno-vojno
kriznog planiranja u ratnom stanju i stanju neposredne ugroženosti, te u
katastrofama i krizama, posebno u slučaju veće krize ili katastrofe u
mirnodopskim uvjetima, obavlja poslove provođenja mjera zaštite od požara,
sukladno Zakonu o zaštiti od požara, koordinira poslove protupožarne zaštite na
objektima Ministarstva, obavlja poslove koji proizlaze iz Zakona o zaštiti na
radu, obavlja uviđaje i sastavlja zapisnik o nastalim povredama, vodi evidenciju
o ugovorima i policama osiguranja zaposlenika, daje očitovanja o poduzetim
mjerama zaštite na radu, obavlja poslove uredskog čišćenja, poslove telefonske
centrale, čajne kuhinje i sl.
Za obavljanje poslova iz nadležnosti Službe, ustrojavaju se sljedeći odjeli:
b/1 Odjel upravljanja i gospodarenja imovinom
b/2 Odjel upravljanja voznim parkom.

b/1 Odjel upravljanja i gospodarenja imovinom

Članak 178.

Odjel upravljanja i gospodarenja imovinom obavlja najsloženije poslove stručnog
nadgledanja i praćenja stanja stambenih i poslovnih objekata, poslovi adaptacije
i rekonstrukcije poslovnih objekata koje koristi Ministarstvo, te sudjelovanje u
izradi prijedloga za osiguranje potrebnih sredstava, vrši procjenu oštećenja
objekata, te daje prijedloge o prioritetima adaptacije i rekonstrukcije, ažurira
dokumentaciju o nekretninama o kojima vodi očevidnik, ažurira podatke koje
dostavlja Središnjem državnom uredu za upravljanje državnom imovinom, usklađuje
očevidnik nekretnina i o tome redovito dostavlja izvješća Središnjem državnom
uredu za upravljanje državnom imovinom, vodi dokumentaciju i podatke o stanovima
na raspolaganju Ministarstvu (stanovi za službene potrebe lučkih i riječnih
kapetanija), kupnja zamjenskih stanova za službene potrebe uz suglasnost i
naputak Središnjeg državnog ureda za upravljanje državnom imovinom, suradnja sa
Središnji državnim uredom za upravljanje državnom imovinom, Državnim
odvjetništvom Republike Hrvatske, drugim tijelima državne uprave i pravnim
osobama iz svog djelokruga, pribavlja suglasnosti za provođenje postupka za
usklađivanje Ugovora o zakupu poslovnog prostora i pravnu valjanost Ugovora o
zakupu s važećim propisima, pribavlja suglasnost za sklapanje Ugovora o zakupu s
raznim subjektima, daje očitovanja i dostavlja dokumentaciju općinskim državnim
odvjetništvima u imovinsko-pravnim sporovima iz svog djelokruga, te daje
očitovanja o razlozima i potrebi ulaganja pravnih lijekova, daje odgovore,
tumačenja i prijedloge na zahtjeve lučkih i riječnih kapetanija, vodi podatke
bitne za reguliranje statusa stanova za službene potrebe i ugovorno reguliranje
statusa korisnika stanova, te Središnjem državnom uredu za upravljanje državnom
imovinom daje prijedloge i očitovanja glede reguliranja statusa stanova za
službene potrebe i korisnika, obavlja poslove iz područja obrane iz nadležnosti
Ministarstva u ratnom stanju i stanju neposredne ugroženosti, obavlja poslove
civilnih obrambenih priprema i civilno-vojno kriznog planiranja u ratnom stanju
i stanju neposredne ugroženosti, obavlja poslove provođenja mjera protupožarne
zaštite na objektima Ministarstva, obavlja poslove koji proizlaze iz Zakona o
zaštiti na radu, obavlja poslove uredskog čišćenja, poslove telefonske centrale,
čajne kuhinje i sl.
Za obavljanje poslova iz nadležnosti Odjela, ustrojavaju se sljedeći odsjeci:
b/1a Odsjek praćenja stanja poslovnih i stambenih objekata i upravljanja
uredskim prostorima
b/1b Odsjek za sklapanje i usklađivanje Ugovora o zakupu
b/1c Odsjek sigurnosnih, pomoćnih i tehničkih poslova.

*b/1a Odsjek praćenja stanja poslovnih i stambenih objekata i upravljanja
uredskim prostorima*
Članak 179.

Odsjek praćenja stanja poslovnih i stambenih objekata i upravljanja uredskim
prostorima obavlja sljedeće poslove: obavlja poslove stručnog nadgledanja,
održavanja, upravljanja zgrada koje koristi Ministarstvo, vrši procjenu
oštećenja poslovnih objekata koje koristi Ministarstvo, vrši nadzor nad
rekonstrukcijom i dogradnjom poslovnih objekata, te daje prijedloge o
prioritetima izvođenja radova, kao i sudjelovanje u pripremi i davanju
prijedloga za osiguranje potrebnih sredstava, u ovisnosti o raspoloživim
sredstvima, daje stručna mišljenja na ponuđene građevinske projekte, građevinsku
dokumentaciju, troškovnik, glede adaptacije objekata u nadležnosti Ministarstva,
vrši stručni interni nadzor nad istima, vodi i ažurira dokumentaciju o
nekretninama, o kojima vodi očevidnik nekretnina, provodi aktivnosti za ažurnost
i usklađenost stvarnog stanja i stanja u zemljišnim knjigama, vodi evidenciju
inventara (uredske opreme), te daje prijedloge o potrebi, količini i kvaliteti
nabave istih, brine o njihovom održavanju, sudjeluje u radu Povjerenstava radi
davanja stručnog mišljenja, dostavlja redovita izvješća o očevidniku nekretnina
Središnjem državnom uredu za upravljanje državnom imovinom.

*b/1b Odsjek za sklapanje i usklađivanje ugovora o zakupu*
Članak 180.

Odsjek za sklapanje i usklađivanje ugovora o zakupu obavlja sljedeće poslove:
pribavlja potrebne suglasnosti za provođenje postupaka za usklađivanje ugovora o
zakupu poslovnog prostora s važećim propisima (osim dijela poslova koji su prema
unutarnjem ustrojstvu Ministarstva u nadležnosti druge ustrojstvene jedinice),
daje očitovanja i dostavlja dokumentaciju Općinskom državnom odvjetništvu u
imovinsko-pravnim sporovima iz svog djelokruga, koji se vode kod općinskih i
županijskih sudova, te očitovanja o razlozima i potrebi ulaganja pravnih
lijekova, vodi dokumentaciju i podatke o službenim stanovima na raspolaganju
Ministarstvu, obavlja kupnju zamjenskih stanova za službene potrebe uz
suglasnost i naputak Središnjeg državnog ureda za upravljanje državnom imovinom,
vodi podatke bitne za reguliranje statusa stanova i ugovorno reguliranje statusa
korisnika stanova za službene potrebe, te Središnjem državnom uredu za
upravljanje državnom imovinom daje potrebne prijedloge i očitovanja glede
reguliranja statusa stanova i korisnika, daje odgovore, naputke i tumačenja na
zahtjeve lučkih i riječnih kapetanija s obzirom na objekte (službene stanove i
poslovne prostore koje koristi Ministarstvo).

*b/1c Odsjek sigurnosnih, pomoćnih i tehničkih poslova Ministarstva*
Članak 181.

Odsjek sigurnosnih, pomoćnih i tehničkih poslova Ministarstva obavlja poslove iz
područja obrane iz nadležnosti Ministarstva u ratnom stanju, obavlja poslove
civilnih obrambenih priprema i civilno-vojno kriznog planiranja u ratnom stanju
i stanju neposredne ugroženosti, te u katastrofama i krizama, posebno u slučaju
veće krize ili katastrofe u mirnodopskim uvjetima, poslove oko izrade potrebnih
uputa, procjene, analiza i izvješća, praćenje i usklađivanje civilne obrambene
pripreme, provođenje preventivnih mjera zaštite od požara, provođenje zaštite na
radu sukladno Zakonu, obavlja poslove održavanja i suradnje sa tvrtkom s kojom
je Ministarstvo sklopilo ugovor o održavanju poslovnih objekta, sastavlja
zapisnike o povredi na radu, vodi očevidnike o povredi na radu, daje očitovanja
o poduzetim mjerama zaštite na radu, vodi evidenciju o ugovorima i policama
osiguranja zaposlenika, obavlja poslove uredskog čišćenja, poslove čajne kuhinje
i telefonske centrale.

b/2 Odjel upravljanja voznim parkom

Članak 182.

Odjel upravljanja voznim parkom obavlja poslove koji se odnose na korištenje
prijevoznih sredstava za potrebe Ministarstva, poslove u svezi održavanja
službenih automobila i opreme, sukladno uvjetima njihove uporabe, namjene i
tehničkim uputstvima proizvođača, vodi propisane očevidnike, prati stanje,
analizira i predlaže poduzimanje mjera da službeni automobili po količini i
kvaliteti mogu udovoljiti zahtjevima Ministarstva, donosi plan korištenja
automobila i koordinira izvršenje toga plana, obavlja uviđaje prometnih nezgoda
i priprema odštetne zahtjeve, te druge poslove koji proizlaze iz upravljanja,
korištenja i održavanja službenih automobila ovog Ministarstva.

*c) Služba za nabavu i informatičke poslove*
Članak 183.

Služba za nabavu i informatičke poslove obavlja sve administrativne i stručne
poslove u svezi s provedbom zakona i drugih propisa iz područja javne nabave i
informatizacije za cijelo Ministarstvo. Obavlja poslove koordinacije planiranja
i svih poslova koji prethode zaključenju ugovora o nabavi roba, radova i usluga.
Osigurava nesmetani rad informatičkog sustava Ministarstva i predlaže mjere za
njegovo usavršavanje. Koordinira rad između odjela i drugih ustrojstvenih
jedinica Ministarstva, surađuje s drugim državnim tijelima.
Za obavljanje poslova nabave ustrojavaju se sljedeći odjeli:
c/1 Odjel nabave
c/2 Odjel za informatiku i komunikacije.

c/1 Odjel nabave

Članak 184.

Odjel nabave izrađuje objedinjeni plan nabave na temelju dostavljenih prijedloga
planova nabave pojedinih ustrojstvenih jedinica Ministarstva, priprema i provodi
sve postupke nabave za potrebe cijelog Ministarstva u pogledu nabave roba,
radova i usluga u suradnji s imenovanim stručnim povjerenstvima definira načine,
procedure i predmete nabave sukladno Zakonu o javnoj nabavi, ovisno o predmetu
nabave priprema i izrađuje tendersku dokumentaciju za provođenje postupaka
nabave, daje stručnu podršku povjerenstvima za nabavu i sudjeluje u njihovom
radu, vodi brigu da se nabava odvija sukladno planu proračuna i planu nabave u
pogledu zadanih okvira financijskih sredstava i namjene istih, definira
komercijalne i obvezno-pravne odnose Ministarstva i pravnih subjekata, te
fizičkih osoba iz djelokruga rada Odjela, priprema i izrađuje ugovore iz
područja nabave, prati izvršenje ugovornih obveza, osim izvršenja obveza iz
ugovora u nadležnosti pojedinih resora Ministarstva, sukladno odredbama Zakona o
javnoj nabavi vodi sve evidencije o postupcima nabave i ugovorima zaključenim
temeljem istih, vodi skladišno poslovanje potrošnog materijala, i sitnog
inventara, te obavlja i ostale poslove po nalogu tajnika i ministra.
Za obavljanje poslova nabave ustrojavaju se sljedeći odsjeci:
c/1a Odsjek za pripremu javne nabave
c/1b Odsjek za izvršenje nabave.

*c/1a Odsjek za pripremu javne nabave*
Članak 185.

Odsjek za pripremu javne nabave sukladno proračunu i planu nabave Ministarstva
za proračunsku godinu, definira predmete nabave i izrađuje tendersku
dokumentaciju za provedbu postupaka nabave u suradnji i po naputcima imenovanog
stručnog povjerenstva Ministarstva ovisno o predmetu nabave, definira načine
nabave sukladno Zakonu o javnoj nabavi, izrađuje svu dokumentaciju naručitelja
za provođenje postupaka nabave definiranih Zakonom o javnoj nabavi, provodi sve
postupke nabave roba, radova i usluga za potrebe cijelog Ministarstava propisane
Zakonom o javnoj nabavi, definira uvjete i načine ugovaranja predmeta nabave, te
načine osiguranja izvršenja ugovornih obveza isporučitelja predmeta nabave,
izrađuje narudžbe i ugovore za nabavu roba, radova i usluga, provodi postupak
javnog oglašavanja predmeta nabave sukladno zakonu, te postupak javnog
oglašavanja zaključenih ugovora Ministarstva, sukladno zakonu.

*c/1b Odsjek za izvršenje nabave*
Članak 186.

Odsjek za izvršenje nabave vodi evidencije svih ugovora Ministarstva zaključenih
sukladno Zakonu o javnoj nabavi (centralni Registar ugovora), osim zaključenih
ugovora koji su prema unutarnjem ustrojstvu u nadležnosti drugih ustrojstvenih
jedinica Ministarstva, vodi zakonom propisane evidencije postupaka nabave malih
vrijednosti, vodi zakonom propisane evidencije o provedenim postupcima javne
nabave i sklopljenim ugovorima o javnoj nabavi, prati preuzete obveze prema
namjeni proračunskih sredstava (računima proračuna), prati izvršenje ugovornih
obveza po zaključenim ugovorima za predmete nabave osim ugovornih obveza u
nadležnosti pojedinog resora Ministarstva, vodi skladišno poslovanje nabavljene
potrošne robe i sitnog inventara centralnog skladišta Ministarstva.

c/2 Odjel za informatiku i komunikacije

Članak 187.

Odjel za informatiku i komunikacije obavlja stručne i tehničke poslove vezane za
planiranje, organiziranje, usklađivanje i provedbu sustavne informatizacije u
Ministarstvu, izrađuje analize potreba Ministarstva u području primjene
informacijske i komunikacijske tehnologije i predlaže mjere za unaprjeđenje
informatizacije u Ministarstvu, brine se za nabavu, raspodjelu i održavanje
računalne i programske opreme te za razvoj i održavanje lokalne računalne i
komunikacijske mreže i pristupne veze na internet, brine se za razvoj i
održavanje javnih i internih informacijskih usluga kao što su WWW informacijske
usluge, sudjeluje u razvoju i održavanju središnjih baza podataka u
Ministarstvu, sudjeluje u definiranju, razradi i održavanju korisničkih
programskih aplikacija za pojedine ustrojstvene jedinice Ministarstva, brine se
za sigurnost informacijskog sustava, vodi evidenciju o raspodjeli informatičke i
komunikacijske opreme, osigurava savjetodavnu podršku korisnicima informacijskog
sustava, organizira i sudjeluje u provedbi edukacije korisnika informacijskog
sustava, sudjeluje u planiranju i provedbi projekta izgradnje
računalno-komunikacijske mreže tijela državne uprave, koordinira interne
aktivnosti prema Središnjem državnom uredu za e-Hrvatsku, te obavlja i druge
poslove iz djelokruga rada Odjela i poslove koje odredi tajnik i ministar.
Za obavljanje poslova odjela ustrojavaju se sljedeći odsjeci:
c/2a Odsjek za informatiku
c/2b Odsjek za komunikacije.

*c/2a Odsjek za informatiku*
Članak 188.5

Odsjek za informatiku inicira, koordinira i provodi plan razvoja primjene
informacijske tehnologije u Ministarstvu; provodi planiranje, organiziranje,
nabavu i implementaciju informatičke strojne i programske opreme; sudjeluje u
razvoju i održavanju središnjih baza podataka u Ministarstvu, sudjeluje u
definiranju, razradi i održavanju korisničkih programskih aplikacija za pojedine
ustrojstvene jedinice Ministarstva; vodi evidenciju o raspodjeli informatičke
opreme; predlaže i provodi program sigurnosti informacijskih resursa; brine se
za održavanje strojne i programske opreme; osigurava savjetodavnu podršku
korisnicima informacijskog sustava; organizira i sudjeluje u provedbi
informatičke edukacije korisnika; prati korištenje informatičke opreme te
izrađuje izvješća, analize i prijedloge poboljšanja i unapređenja.

*c/2b Odsjek za komunikacije*
Članak 189.

Odsjek za komunikacije inicira, koordinira i provodi plan razvoja primjene
komunikacijske tehnologije u Ministarstvu; provodi planiranje, nabavu i
implementaciju komunikacijske opreme (telefonski sustavi,
računalno-komunikacijska mreža); brine se za funkcioniranje i održavanje
informacijsko-komunikacijske infrastrukture; vodi evidenciju o raspodjeli
komunikacijske opreme; predlaže i provodi program sigurnosti komunikacijske
infrastrukture; prati korištenje komunikacijske opreme te izrađuje izvješća,
analize i prijedloge poboljšanja i unapređenja.

**2. KABINET MINISTRA**
Članak 190.

Kabinet ministra obavlja administrativne, stručne i protokolarne poslove za
ministra i državne tajnike, poslove u svezi doticaja i komunikacije s Hrvatskim
saborom, Vladom Republike Hrvatske i drugim tijelima državne uprave te pravnim
osobama koje imaju javne ovlasti, koordiniraju poslovi sa Samostalnim odjelom za
odnose s javnošću, poslove u svezi s evidencijom i pohranom povjerljive pošte,
normativno-pravne poslove u svezi davanja primjedbi i mišljenja na prijedloge
zakona i drugih propisa, daje stručna mišljenja u svezi s provedbom zakona i
drugih propisa, prati provedbu zakona i drugih propisa te predlaže njihovu
izmjenu i dopunu, te druge stručne i administrativne poslove u svezi s
ostvarivanjem programa rada i djelovanja ministra i državnih tajnika.

**3. SAMOSTALNI ODJEL ZA ODNOSE S JAVNOŠĆU**
Članak 191.

Samostalni odjel za odnose s javnošću obavlja poslove vezane uz planiranje,
usmjeravanje, nadzor i provedbu strategije informiranja i odnosa s javnošću,
poslove medijskog, promidžbenog i drugog prezentiranja aktivnosti Ministarstva,
poslove pripreme istupa ministra, državnih tajnika i drugih djelatnika
Ministarstva u javnosti, poslove uređivanja internetskih (WEB) stranica
Ministarstva, poslove uređivanja i izdavanja publikacija Ministarstva i drugih
informativnih sadržaja o aktivnostima Ministarstva, poslove suradnje s Uredom za
odnose s javnošću Vlade Republike Hrvatske, službama ili osobama koje obavljaju
istu ili sličnu djelatnost u tijelima državne uprave, regionalne i lokalne
samouprave, nevladinim organizacijama, te druge poslove usmjerene na promidžbu
rada pojedinih ustrojstvenih jedinica i Ministarstva u cjelini.

**4. SLUŽBA ZA UNUTARNJU REVIZIJU**
Članak 192.

Služba za unutarnju reviziju provodi unutarnje revizije za cjelokupno
Ministarstvo, te daje objektivno stručno mišljenje i ima savjetodavnu ulogu u
cilju poboljšanja poslovanja Ministarstva. Služba procjenjuje sustave, procese i
sustav unutarnjih kontrola na temelju upravljanja rizicima, provodi unutarnje
revizije u skladu s najboljom strukovnom praksom i standardima unutarnje
revizije usklađenim s Međunarodnim standardima unutarnje revizije i kodeksom
strukovne etike unutarnjih revizora, testira, analizira i ocjenjuje sve poslovne
funkcije iz nadležnosti Ministarstva, obavlja revizije informacijskih sustava,
financijske revizije i revizije uspješnosti poslovanja i daje preporuke ministru
u svrhu postizanja veće učinkovitosti i djelotvornosti sustava, izrađuje
strateške i operativne planove revizije, obavlja posebne revizije na zahtjev
ministra ili prema potrebi, obavlja reviziju o korištenju sredstava Europske
unije i drugih međunarodnih organizacija i institucija, izrađuje izvješća o
obavljenoj unutarnjoj reviziji koja podnosi ministru, prati provedbe preporuka
navedenih u izvješćima iz prethodno obavljenih revizija, izrađuje periodična i
godišnja izvješća o radu Službe i dostavlja ih nadležnim institucijama i osobama
u skladu s važećim propisima, surađuje s Upravom za harmonizaciju unutarnje
revizije i financijske kontrole što uključuje i obvezu dostave strateških i
godišnjih planova, te godišnjeg izvješća toj Upravi, prati i predlaže stalnu
edukaciju unutarnjih revizora u skladu s Međunarodnim standardima unutarnje
revizije, procjenjuje praćenje preporuka Državnog ureda za reviziju. Služba u
svom radu djeluje samostalno i odgovorna je ministru.
U Službi se ustrojavaju:
a) Odjel za reviziju sustava poslovanja i podrške poslovanju
b) Odjel za reviziju EU fondova i informacijskih sustava.

*a) Odjel za reviziju sustava poslovanja i podrške poslovanju*
Članak 193.

Odjel za reviziju sustava poslovanja i podrške poslovanju provodi unutarnje
revizije svih poslovnih procesa i sustava, revizije usklađenosti poslovanja sa
zakonima i drugim provedbenim propisima te s aktima Ministarstva, revizije
uspješnosti poslovanja i financijske revizije za cjelokupno Ministarstvo.
Procjenjuje financijske i operativne procedure te pruža stručno mišljenje i
preporuke o provedbi i poboljšanju kontrolnog okruženja. Provjerava ekonomičnost
i učinkovitost korištenja imovine. Procjenjuje prikladnost i djelotvornost
sustava unutarnjih kontrola u svrhu upravljanja rizicima poslovnih sustava i
procesa koji ih podržavaju. Sudjeluje u izradi strateških i godišnjih planova
Službe, na osnovu kojih izrađuje planove pojedinačnih revizija, te periodična i
godišnja izvješća. Prati provedbu preporuka navedenih u izvješćima iz prethodno
obavljenih revizija. Prati i predlaže stalnu edukaciju unutarnjih revizora
Odjela u skladu s Međunarodnim standardima unutarnje revizije.

*b) Odjel za reviziju EU fondova i informacijskih sustava*
Članak 194.

Odjel za reviziju EU fondova i informacijskih sustava provodi unutarnje revizije
administracije, financijskog i tehničko-upravljačkog sustava programa i
projekata koje u cijelosti ili djelomično financira Europska unija. Obavlja
pojedinačne unutarnje revizije procjene sustava unutarnjih kontrola u korištenju
sredstava Europske unije procjenjujući točnost i pouzdanost financijskih
transakcija i podataka vezanih za korištenje financijskih sredstava programa
Europske unije. Utvrđuje razinu usuglašenosti s važećim zakonima i propisima u
zemlji te procedurama koje zahtijeva Europska unija. Svojim stručnim mišljenjem
pridonosi zaštiti financijskih interesa Europske unije. Obavlja unutarnje
revizije komunikacijske tehnologije i sigurnosti informacijskih sustava
Ministarstva i procjenjuje njihovu pouzdanost i adekvatnost u cilju smanjenja
rizika koji proizlaze iz intenzivne uporabe informacijskih sustava kao važne
podrške odvijanju i unapređenju poslovnih procesa i poslovanja uopće. Sudjeluje
u izradi strateških i godišnjih planova službe, izrađuje izvješća o obavljenim
unutarnjim revizijama Odjela te periodična i godišnja izvješća. Prati provedbu
preporuka iz prethodno obavljenih revizija. Prati i predlaže stalnu edukaciju
unutarnjih revizora Odjela u skladu s Međunarodnim standardima unutarnje
revizije.

**5. SAMOSTALNI ODJEL ZA FINANCIJSKO UPRAVLJANJE, UNUTARNJI NADZOR I KONTROLU**
Članak 195.

Samostalni odjel za financijsko upravljanje, unutarnji nadzor i kontrolu
koordinira uspostavu i razvoj financijskog upravljanja i kontrole te daje
podršku voditelju za financijsko upravljanje i kontrolu u uspostavi ovog
sustava, sudjeluje u izradi i izmjeni plana uspostave i razvoja financijskog
upravljanja i kontrola prema uputama voditelja za financijsko upravljanje i
kontrole, prati i koordinira provedbu plana uspostave i razvoja financijskog
upravljanja i kontrola te pruža pomoć zaposlenicima pri izradi opisa i popisa
poslovnih procesa, procjeni rizika i uspostavi unutarnjih kontrola. Vodi brigu o
ažuriranju dokumentacije vezane uz knjigu poslovnih procesa i registar rizika,
priprema izvješća o provedbi plana voditelju za financijsko upravljanje i
kontrolu, surađuje s Ministarstvom financija – Upravom za harmonizaciju
unutarnje revizije i financijske kontrole. Obavlja poslove nadzora pravilnog,
pravodobnog i zakonitog rada upravnih organizacija i ustrojstvenih jedinica
Ministarstva, provodi postupak za utvrđivanje činjenica i okolnosti mjerodavnih
za ocjenu zakonitosti postupanja državnih službenika i namještenika odnosno za
ocjenu postojanja povreda službene dužnosti, priprema stručne podloge nadležnim
službama za podnošenje prijava ili zahtjeva za pokretanje prekršajnih, kaznenih
i disciplinskih postupaka zbog nepravilnog i nezakonitog rada, obavlja i druge
poslove po nalogu ministra.

**6. SAMOSTALNI ODJEL ZA ISTRAŽIVANJE UGROŽAVANJA SIGURNOSTI ZRAKOPLOVA, NESREĆA I
OZBILJNIH
NEZGODA ZRAKOPLOVA**
Članak 196.

Samostalni odjel za istraživanje ugrožavanja sigurnosti zrakoplova, nesreća i
ozbiljnih nezgoda zrakoplova obavlja poslove istraživanja ugrožavanja
sigurnosti, nesreća i ozbiljnih nezgoda zrakoplova uključujući prikupljanje i
analiziranje informacija te utvrđivanje činjenica i okolnosti pod kojima su se
dogodili, predlaže imenovanje povjerenstva posebno za istraživanje svake nesreće
i ozbiljne nezgode a po potrebi i za istraživanje ugrožavanja sigurnosti,
izrađuje izvješća o rezultatima istraživanja ugrožavanja sigurnosti zrakoplova
te ih dostavlja drugim nadležnim tijelima, donosi zaključke i prijedloge mjera s
ciljem sprečavanja budućih ugrožavanja sigurnosti, nesreća i ozbiljnih nezgoda
zrakoplova, dostavlja izvješća o nesreći ili ozbiljnoj nezgodi državnom
odvjetništvu i zainteresiranim tijelima i osobama, nadležnom istražnom tijelu
ili državnom odvjetniku osiguravaju potrebnu stručnu pomoć u radu, prikuplja
podatke o poduzetim mjerama za sprečavanje novih ugrožavanja sigurnosti, nesreća
ili ozbiljnih nezgoda, vodi bazu podataka i izviješća o ugrožavanju sigurnosti,
nesrećama i ozbiljnim nezgodama zrakoplova te ih propisano distribuira, surađuje
s tijelima drugih država nadležnih za istraživanje ugrožavanja sigurnosti
zrakoplova, nesreća i ozbiljnih nezgoda zrakoplova te sudjeluje na međunarodnim
skupovima po pitanjima istraživanja.

**7. SAMOSTALNI ODJEL ZA ISTRAŽIVANJE ŽELJEZNIČKIH NESREĆA**
Članak 197.

Samostalni odjel za istraživanje željezničkih nesreća obavlja stručno-tehničke i
administrativne poslove za povjerenstvo za istraživanje željezničkih nesreća,
sudjeluje u ispitivanju i analiziranju činjenica i okolnosti svakog ugrožavanja
sigurnosti ili nesreće u željezničkom prometu te u predlaganju mjera za njihovo
daljnje sprečavanje, sudjeluje u radu povjerenstva za istraživanje željezničkih
nesreća, kao stalni član, osigurava provedbu potrebnih radnji u vezi s nezgodom
ili nesrećom u željezničkom prometu i osigurava mehanizme za provođenje
objektivne istrage, izrađuje izvješća o rezultatima istraživanja ugrožavanja
sigurnosti željezničkog prometa, izrađuje polugodišnje i godišnje analize uzroka
željezničkih nesreća, temeljem izvješća povjerenstva, prati međunarodne
standarde i postupke u vezi s uzrocima željezničkih nesreća, te predlaže
usklađivanje donesenih propisa s međunarodnim standardima i sudjeluje u radu
stručnih komisija.

**8. SAMOSTALNI ODJEL ZA EUROPSKE INTEGRACIJE I
PROMETNU POLITIKU**
Članak 198.

Samostalni odjel za europske integracije i prometnu politiku obavlja poslove
pripreme i objedinjavanja dokumenata za područja u nadležnosti Ministarstva, a
posebno u okviru suradnje u međunarodnim tijelima iz područja prometa kao
cjeline, između ostalih poglavito CEMT, tj. Europske konferencije ministara
prometa, kao i pripreme strateških dokumenata za potrebe pristupanja Republike
Hrvatske EU, bilateralne suradnje u okviru međudržavnih odbora za gospodarsku
suradnju, kao i drugih oblika suradnje s pojedinim zemljama iz područja prometa,
priprema hrvatskog diplomatskog osoblja za rad u DKP-ima i suradnja sa stranim
diplomatskim predstavništvima, suradnja s međunarodnim financijskim
institucijama i sl. Odjel obavlja poslove u vezi s provedbom Sporazuma o
stabilizaciji i pridruživanju Republika Hrvatska – Europske zajednice, na
temelju Izvješća EK o napretku Republike Hrvatske u procesu pridruživanja EU
prioritetima danim u Pristupnom partnerstvu svake godine priprema se i
objedinjava Nacionalni program Republike Hrvatske za pridruživanje Europskoj
uniji u dijelu koji se odnosi na područje djelokruga Ministarstva, koordinira
sudjelovanje u pretpristupnim programima pomoći Zajednice, sudjeluje u
organizaciji procesa usklađivanja zakonodavstva Republike Hrvatske sa
zakonodavstvom Europske unije (acquis communautaire). Sudjeluje u pregovorima o
članstvu iz područja poglavlja 1. Sloboda kretanja roba, poglavlja 3. Pravo
nastana i sloboda pružanja usluga, poglavlja 10. Informacijsko društvo i mediji,
poglavlja 14. Prometna politika, i poglavlja 21. Transeuropske mreže, a također
se pripremaju i dokumenti za potrebe preostalih poglavlja pregovora. Obavljaju
se i poslovi koji proizlaze iz pregovora: analitički pregled i ocjena
usklađenosti zakonodavstva (screening), pogotovo u području prometa i izrađuju
izvješća o tijeku pregovora, vrše se pripreme za rad radnih skupina za
transeuropske mreže i radnih skupina za prometnu politiku za pripremu pregovora
te se vrši tehnička priprema prijedloga pregovaračkih stajališta, tehnički
priprema sastanke pregovaračke skupine sa predstavnicima EU, priprema i
distribuira materijale i podatke.
U Odjelu se ustrojavaju sljedeći odsjeci:
a) Odsjek za međunarodnu suradnju i prometnu politiku
b) Odsjek za europske integracije.

*a) Odsjek za međunarodnu suradnju i prometnu politiku*
Članak 199.

Odsjek za međunarodnu suradnju i prometnu politiku prati rad međunarodnih foruma
prometne suradnje, izvršavanje obveza koje proizlaze iz članstva u tim tijelima,
priprema dokumente bilateralne suradnje za potrebe Ministarstva (i drugih
delegacija koje sudjeluju u bilateralnim susretima, a obuhvaćaju više od jedne
prometne grane), međudržavnih odbora za gospodarsku suradnju, te drugih oblika
bilateralne suradnje za tijela državne uprave, Ured Predsjednika Republike
Hrvatske, Vlade Republike Hrvatske, Hrvatski sabor i dr. Sudjeluje u pripremama
za sklapanje bilateralnih sporazuma o pojedinim prometnim područjima, te u
nužnom postupku izmjene svih sklopljenih bilateralnih sporazuma sa zemljama
članicama Europske unije i zemljama kandidatima. Priprema i objedinjava
dokumente strateške prometne politike za cjelinu prometne djelatnosti, surađuje
s drugim tijelima državne uprave na način da prikuplja i objedinjava podatke
koji se odnose na područje nadležnosti Ministarstva. Radi na jedinstvenim
dokumentima koji se traže od Ministarstva, ne samo za međunarodnu suradnju, nego
i za objedinjavanje podataka prema drugim tijelima uprave u Republici Hrvatskoj.

*b) Odsjek za europske integracije*
Članak 200.

Odsjek za europske integracije obavlja poslove na aktivnostima usmjerenim na
ispunjenje obveza temeljem SAA (Sporazuma o stabilizaciji i pridruživanju
Republika Hrvatska – Europska unija). Osim praćenja i izvršavanja obveza koje je
Republika Hrvatska preuzela kroz SAA, u Odsjeku se obavljaju pripreme i izrada
dokumenata za pregovore s EU, stručni poslovi za Odbor koji prati provedbu
Sporazuma o stabilizaciji i pridruživanju te priprema i prati dokumente za rad
odgovarajućih pododbora za provedbu SSP-a. Surađuje s drugim ministarstvima u
području pridruživanja Republike Hrvatske Europskoj uniji. Priprema i
objedinjava dokumente potrebne za rad drugih tijela državne uprave i
odgovarajućih ustrojstvenih jedinica ovog Ministarstva. Pored ostalog, u
suradnji s upravama Ministarstva izrađuje i priprema dokumente vezane na
Nacionalni program Republike Hrvatske za pridruživanje EU za svaku kalendarsku
godinu, koordinira dostavu podataka o provedbi pojedinih mjera NP-a Ministarstvu
vanjskih poslova i europskih integracija i drugim tijelima državne uprave.
Sudjeluje na sastancima Odbora za stabilizaciju i pridruživanje. Sudjeluje u
pripremi zakonskih i podzakonskih akata pojedinih područja nadležnosti
Ministarstva, a posebno prati zakonsku regulativu vezanu uz promet Europske
unije. Sudjeluje u radu pripreme i dostave dokumenata Europskoj komisiji (putem
Ministarstva vanjskih poslova i europskih integracija), te na stručnom nivou
ostvaruje izravnu komunikaciju s pojedinim tijelima Europske unije, kao što je
Generalni direktorat za transport i energiju Komisije (DG TREN), te stranim
konzultantima koji su angažirani na različitim projektima. Sudjeluje u radu
povjerenstava za prilagodbu nacionalnog zakonodavstva »acquis«-u, objedinjava i
izrađuje nacionalni plan prilagodbe u područjima nadležnosti Ministarstva, te
izvješćuje nadležna tijela o njegovoj izradi i provedbi. Nakon podnošenja
zahtjeva Republike Hrvatske za članstvom u Europskoj uniji, tj. otpočinjanjem
»screening« procesa sudjeluje u aktivnostima usporedbe, prilagodbe i praćenju
provedbe pravne regulative Republike Hrvatske, te postupcima njenog
usuglašavanja s »acquies«-em. Potiče aktivnu suradnju predstavnika uprava s
institucijama EU i pruža im podršku u tome. U Odsjeku se održava baza podataka
za potporu procesu pregovora s EU (TAIEX). Obavljaju se poslovi u svezi provedbe
Komunikacijske strategije i organiziraju i pripremaju predavanja o specifičnim
informacijama za područje prometa u procesu prilagodbe i integracije s europskim
prometnim zakonskim okvirom i prometnim sustavom, obavljaju se i drugi poslovi
po nalogu državnih dužnosnika, europskog koordinatora za Ministarstvo, ministra,
odnosno kabineta ministra.

IV. UPRAVLJANJE UPRAVNIM ORGANIZACIJAMA I UNUTARNJIM USTROJSTVENIM JEDINICAMA U
SASTAVU MINISTARSTVA

Članak 201.

Ministar predstavlja Ministarstvo i upravlja njegovim radom.
U slučaju spriječenosti ministra zamjenjuje ga državni tajnik kojeg on ovlasti.
Upravnim organizacijama u Ministarstvu upravljaju ravnatelji.
Ukoliko nije imenovan ravnatelj za pojedinu upravnu organizaciju, tom upravnom
organizacijom može upravljati državni tajnik kojeg ovlasti ministar.
Radom Tajništva Ministarstva upravlja tajnik Ministarstva.

Članak 202.

Na čelu Kabineta ministra je tajnik Kabineta.
Na čelu službe je načelnik.
Na čelu Samostalnog odjela je načelnik.
Na čelu odjela je načelnik.
Na čelu odsjeka je voditelj odsjeka.
Na čelu lučke kapetanije je lučki kapetan, a na čelu ispostave je kapetan
ispostave.
Ostalim ustrojstvenim jedinicama upravljaju čelnici utvrđeni Uredbom o načelima
za unutarnje ustrojstvo tijela državne uprave (»Narodne novine«, br. 43/2001 i
8/2004).

V. OKVIRNI BROJ SLUŽBENIKA I NAMJEŠTENIKA MINISTARSTVA

Članak 203.

Poslove iz djelokruga Ministarstva, zavisno o vrsti, složenosti, stručnoj spremi
i drugim uvjetima obavljaju državni službenici i namještenici raspoređeni na
radna mjesta u skladu sa zakonom.
Okvirni broj državnih službenika i namještenika potreban za obavljanje poslova
iz djelokruga Ministarstva utvrđuje se u Dodatku (Tablici), koja je sastavni dio
ove Uredbe, a koja se ne objavljuje se u »Narodnim novinama«.

VI. PRIJELAZNE I ZAVRŠNE ODREDBE

Članak 204.

Pitanja od značaja za rad Ministarstva koja nisu uređena Zakonom, Uredbom o
načelima za unutarnje ustrojstvo tijela državne uprave i ovom Uredbom, uredit će
se Pravilnikom o unutarnjem redu, a osobito broj potrebnih službenika i
namještenika s naznakom njihovih osnovnih poslova i zadaća, te stručnih uvjeta
potrebnih za njihovo obavljanje, kao i njihove ovlasti i odgovornosti.
Ministar mora, prometa i infrastrukture donijet će Pravilnik o unutarnjem redu
Ministarstva, u roku od 15 dana od dana stupanja na snagu ove Uredbe, uz
prethodnu suglasnost Središnjeg državnog ureda za upravu.
Ministar mora, prometa i infrastrukture donijet će temeljem Pravilnika o
unutarnjem redu rješenja o rasporedu državnih službenika i namještenika
Ministarstva u roku od 30 dana od njegovog donošenja.
Službenici i namještenici Ministarstva nastavljaju raditi na svojim dosadašnjim
radnim mjestima te zadržavaju plaće i druga prava prema dosadašnjim rješenjima,
do donošenja rješenja o rasporedu na radna mjesta u skladu s novim Pravilnikom o
unutarnjem redu.

Članak 205.

Danom stupanja na snagu ove Uredbe prestaje važiti Uredba o unutarnjem
ustrojstvu Ministarstva mora, turizma, prometa i razvitka (»Narodne novine«, br.
24/2004, 60/2004, 52/2005 i 40/2006).

Članak 206.

Ova Uredba stupa na snagu osmog dana od dana objave u »Narodnim novinama«.

Klasa: 023-03/08-01/25
Urbroj: 5030105-08-1
Zagreb, 27. ožujka 2008.

Potpredsjednica Vlade i
ministrica obitelji, branitelja i
međugeneracijske solidarnosti
**Jadranka Kosor, dipl. iur.**, v. r.

Uredba, NN 41/2008-1383
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)